
Budući da je hrvatski jezik još uvijek obilježen posljedicama 
dugotrajnoga srpsko-jugoslavenskoga jezičnog nasilja, autor je 
sebi postavio zadaću ispitati sve činjenice koje su na ovaj ili onaj 
način utjecale na odnos između hrvatskoga i srpskoga, pogotovu 
zato što je za svaku buduću odluku u svezi s hrvatskim jezikom 
— prije svega u svezi s njegovim usmjeravanjem i normiranjem 
- bitan temeljit i jasan uvid u trenutačno stanje činjenica. 

Prof. Kačić svjestan je koliko su tekstovi napisani o ovome 
problemu relativni, pa i dvoznačni... Zato on, potpuno svjesno 
i odgovorno, temi ne želi pristupiti polemički — iako sadržaji na 
to navode, a za polemički bi ton bilo puno psiholoških opravda- 
nja. Da bi osigurao objektivnost i vjerodostojnost, autor ponaj- 
prije nastoji u kronološkom i logičkom slijedu izložiti ČINJE- 
NICE o hrvatskom jeziku, poglavito one koje se ničim ne daju 
osporiti. Usporedo s tim, podjednako tako sustavno, želi upo- 
zoriti na logičku i metodološku nedosljednost (a vrlo često i fan- 
tazmagoričnost) argumentacije svih onih (kako Srba tako, na- 
žalost, i Hrvata) koji su u posljednjih 150 godina pokušavali 
osporiti samosvojnost hrvatskoga jezika ili pak barem umanjiti 
njegovu izvornost. 


Držeći se dokumenata i tekstova na kojima gradi svoje iz- 
laganje, prof. Kačić demistificira mnoge činjenice s pomoću kojih 
se unutar dugotrajne kampanje »srpsko-hrvatskoga jezičnog za- 
jedništva« nastojala umrtviti svaka protuargumentacija. 

Ne želeći se upuštati u nagađanja, ali uporno postavljajući 
pitanja, prof. Kačić uspijeva mnoge stvari staviti na pravo mje- 
sto, otvoriti nove perspektive za daljnja istraživanja i pročistiti 
argumentaciju kojom ćemo se od sada moći služiti. 

Rukopis što nam ga predočuje prof. Kačić rezultat je pom- 
noga istraživanja i vrednovanja glavnih etapa u povijesti hrvat- 
skoga književnog jezika pa razjašnjava mnoga sporna pitanja 
ili pak iznosi činjenice koje su se do sada skrivale i prešućivale. 
Zato će ovaj tekst poslužiti kao polazište za svako ozbiljno pro- 
učavanje novije povijesti hrvatskoga jezika, ali istodobno i kao 
putokaz za predstojeće (nužno) normiranje hrvatskoga jezika u 
samostalnoj hrvatskoj državi. 


Proslov 


Rukopis se ove knjige stvarao kao zbir činjenica koje su 
trebale biti temeljem znanstvenomu radu, a koji je trebao biti 
odgovorom na neke napise, u stranim časopisima, o odnosima 
hrvatskoga i srpskoga jezika, odnosno o srpskohrvatskome ili 
hrvatskosrpskome jeziku, kako su ga pisci tih napisa zvali. Či- 
njenice su se gomilale. Njihov je skup rastao i preobražavao se 
u mislovno ustrojenu cjelinu, i gotovo se sam u knjigu koja je 
pred tobom, štovani čitatelju, preobrazio. Ni ovo djelo neće bez 
pogrješaka biti, pa te, štioče moj, za razumijevanje i strpljenje 
molim. 

Zahvala svima koji su me poticali na izdavanje ove knjige 
i onima koji su to omogućili: Ministarstvu znanosti i tehnologije 
Republike Hrvatske, Filozofskomu fakultetu i Zavodu za lin- 
gvistiku (nakladniku). 

Zahvaljujem svima koji su na bilo koji način sudjelovali u 
izradi knjige. Posebno zahvaljujem suradnici Ljiljani Sarić, bez 
čije bih pomoći još uvijek prikupljao materijale i upisivao navode 
u računalo, recenzentima akademiku Milanu Mogušu i prof. dr. 
Augustu Kovačecu na korisnim primjedbama, tajnici Zavoda gđi 
Rajni Golubić za svekoliku pomoć bez koje bi knjiga bila još u 
rukopisu. Prof. dr. Bulcezu Laszl6 kriv je za sve što je dobro u 
knjizi, a ja sam odgovoran za sve što je u njoj loše. 

Svojoj se obitelji ispričavam zbog vremena koje sam im odu- 
zeo, a supruzi Miri zahvala za strpljenje i podršku. 


Autor 


1. 


Hrvatski jezik 
i pismenost kroz povijest 


Hrvatska je književnost od početaka u XV. stoljeću nastajala 
na trima narječjima jezika hrvatskoga, čakavskome, kajkavsko- 
me i štokavskome: sva su tri narječja neodvojljiva njezina građa. 


U IX. st. Hrvati su kao jezik bogoslužja prihvatili staro- 
crkvenoslovjenski koji je preinačen i za nebogoslužnu porabu i 
poznat kao hrvatska suvrst staroslovjenštine. Dvije su inačice 
toga jezika, bogoslužna i nebogoslužna, ostale sve do sredine 
XIX. stoljeća dijelom glagoljičnoga crkvenoga obreda. Na taj je 
jezik na kojeme su stvoreni zapisi pravnoga sadržaja i glago- 
ljaška književnost postupno utjecao pučki jezik na polju 
glasoslovlja, oblikoslovlja, skladnje i rječnika. Od XIV. i XV. sto- 
ljeća pučkim su jezikom napisane svjetovne pjesme i pjesme 
nabožnoga sadržaja koje su se pjevale prigodom blagdana u 
crkvi. Začinjavci su, prevoditelji i prireditelji postupno uvodili 
pučki jezik u književne ozbiljke i prethodnici su obilatoga knji- 
ževnoga stvaralaštva u XV. i XVI. stoljeću. Jezik je duhovnih 
pjesama, prijevoda, čudokaza i crkvenih igrokaza svakodnev- 
nošću pridonio narodnosnosti sredovjeke hrvatske književnosti 
(Hercigonja 1981:30). U pismenosti su hrvatskoga sredovječja 
isprepletena tri pisma: latinica, glagoljica, hrvatska ćirilica (bo- 
sančica) i tri jezika: hrvatski, latinski, staroslovjenski do kraja 
XI. stoljeća, dotično crkvenoslovjenski hrvatske suvrsti od 
početka XII. do u XVI. stoljeće (Hercigonja 1994:6). 


U razdoblju se europskoga preporoda u gradskim središti- 
ma, poput Splita, Dubrovnika, Zadra, Hvara, književni radovi 
stvaraju na mjesnim narječjima. Glagoljična je književnost os- 
nova na kojoj se razvijala preporodna književnost u Hrvata koja 
je uvjetovana zapadnoeuropskim, u prvome redu talijanskim 
utjecajima. Od XIV. stoljeća hrvatski su latinisti pridonosili la- 
tinističkoj književnosti europskoj: hrvatski se morao potvrditi 

kao ravnopravan izričaj na kojemu se može prenijeti misleno 
područje: rad je humanista i preporodnih pisaca stoga osobito 
važan (Hercigonja 1983). Pjesmotvorje na jeziku hrvatskome op- 
stoji od XIV. stoljeća; na njem je spjevana Judita (Venecija 
1501.), djelo oca pjesničke umjetnosti hrvatske, Marka Marulića 
— kojemu su preteče poznati i nepoznati petrarkisti dubrovački. 
Marulić je pisao stilizacijom čakavskoga narječja,! rabeći kat- 
kad kajkavske i štokavske oblike kada su mu kao pjesničko 
sredstvo bili potrebni. Dubrovački petrarkisti su (Šiško Men- 
četić, Marin Krstičević, Džore Držić) u svojim lirskim izričajima 
nadahnuti narodnim pjesmotvorjem, ali im je temelj i crkvena 
i nabožna književnost u cjelini. Isprvice su se služili čakavšti- 
nom; istom poslije, u XVI. i XVII. stoljeću, pisci kao što su Marin 
Držić, Ivan Gundulić, Ivan Bunić i Junije Palmotić uvode je- 
kavsku štokavštinu.2 Dubrovniku je susjedna Hercegovina bila 
štokavska, te je s čakavskim podslojem u XVII. stoljeću stvoren 
razrađen štokavski književni izraz. Istodobno se je stvarala knji- 
ževnost hrvatska na narječju čakavskome u Splitu, Zadru i Hva- 
ru. Čakavski su izričaj njegovali književnici koji su slijedili Ma- 
rulića: Hanibal Lucić, Petar Hektorović, Mikša Pelegrinović, Pe- 
tar Zoranić, Sime Budinić, Barne Karnarutić, Juraj Baraković... 
Njihov je jezik mjesno obilježen, ali kako su dodiri među nar- 
ječjima neizbježni, proučavatelji su primjećivali utjecaje štokav- 
skoga u djelima pisanima čakavskim. U epskoj je pjesmi Vazetje 
Sigeta grada Barne Karnarutić svjesno preuzimao jezike vlasti- 
te književne baštine, narječje kajkavsko, čakavsko i štokavsko 
kako bi stvorio opći književni izraz. U XVI. je stoljeću čakavska 
književnost doživjela zlatno doba. Ugled je narječja čakavskoga 
izrazit; Faust Vrančić (Dictionarium quinque nobilissimarum 
Europae linguarum Latinae, Italicae, Germanicae, Dalmaticae 
et Ungaricae, 1595.) dalmatinski hrvatski svrstava među naju- 
glednije jezike europske. Već se u Petrisovu zborniku (1468.) 
pokazuje mogućnost višenarječne književne stilizacije (Moguš 
1995:23). 

U razdoblju se crkvene preobrazbe književna predaja gla- 
goljaška nastavlja. Prevoditelji nabožnih tekstova s njemačkoga 
pokazuju zavidno poznavanje narodnoga jezika i mogućnost nje- 
gove prilagode književnomu izričaju. Oni svoj jezik zovu hrvat- 


1 1sp. Moguš 1995:53 i d. 
2 Isp. Vončina 1993:123-154. 

skim* ustrajavajući na izvornoj riječi, posebice Stjepan Konzul 
Istranin, Anton Dalmatin. U XVI. se stoljeću i kajkavsko nar- 
ječje preko djela pisaca iz sjeverne Hrvatske pojavljuje na hrvat- 
skoj književnoj pozornici.“ Razlike među narječjima nijesu nikad 
ni bile oštre, pa se tako u drugoj polovici XVIII. stoljeća poka- 
zuju u kajkavskome narječju neki znakovi štokavskoga utjecaja. 
Pisci su neprestano oblikovali svoj književni izričaj višenarječno 
na načelu međudijalekatnoga prožimanja, primjerice Petar Zrinski 
i Pavao Vitezović u XVII. stoljeću. Vitezović je nastavio predaju 
ozaljske ideje o književnome jeziku (Moguš 1995:83—96). 

U sedamnaestome stoljeću uočljivije su naznake da bi što- 
kavsko narječje moglo biti osnovicom općemu jeziku. Bartul je 
Kašić kao jezik prijevoda Biblije u rukopisu 1622. odabrao što- 
kavštinu, a štokavski je odabran i u Ritualu rimskome (1640.). 
Smatrao je štokavsku ikavicu iz Bosne najobičnijom, svatko ju 
može razumjeti i stoga se on njome u svim djelima i služi (Bro- 
zović 1978). Micaglia je dubrovačku štokavštinu smatrao osobito 
lijepom, a jezik se pjesnika Junija Palmotića također okreće k 
štokavskomu. Dubrovačka je književnost pisana štokavskim je- 
kavskim imala velik utjecaj na ostalim hrvatskim područjima. 
Dalmatinski se pisci XVII. stoljeća (Ivan Ivanišević, Petar Ka- 
navelović, Jerolim Kavanjin, Andrija Vitaljić...) okreću k što- 
kavskomu. Štokavski je i jezik djela bosanskih franjevaca Stjepana 
Matijevića, Pavla Posilovića, Matije Divkovića." Protupreobraz- 
ba se pokušava približiti svim ljudima, a protupreobrazitelji svoj 
jezik nazivlju hrvatskim, slovinskim ili ilirskim.* Bosanski fra- 
njevci u to vrijeme preuređuju stare hrvatske glagoljične služab- 
nike unoseći u njih osobine štokavskih govora iz Bosne. Ta su 
djela: vjeroučnici, molitvenici i druga nabožno obilježena štiva, 
pisana štokavštinom, narječjem koje će dva stoljeća kasnije biti 
prihvaćeno kao književni jezik u svim područjima hrvatskim. 
Djela su nabožna sadržaja štokavštinom kojom su se služili fra- 
njevci i isusovci u Bosni i Dalmaciji bila izvorištem razvoja 
hrvatskoga jezika i književnosti u XVIII. stoljeću. Navlastice 
su važni radovi dvojice franjevaca: Filipa Grabovca i Andrije 


3 Isp. dio Jezik i naziv njegov. 

4 Prema najnovijim istraživanjima očito je da je »... na području kajkavskog nar- 
ječja dolazilo vrlo rano do književne stilizacije.« (Moguš 1995:66 i d.). 

5 O ulozi bosanskih franjevaca u stvaranju hrvatskoga književnojezičnoga su- 
stava isp. Brozović 1972. i 1978. 

6 Isp. Jezik i naziv njegov. 

Kačića Miošića. Štokavskom ikavicom pišu u Slavoniji Antun 
Kanižlić, Matija Antun Reljković, Matija Petar Katančić koji je 
preveo Bibliju ikavskom štokavštinom. Sredinom XVIII. stoljeća 
većina hrvatskih pisaca rabi štokavski kao svoj izričaj. U Bosni 
se, Hercegovini, Slavoniji i Dalmaciji pisci služe štokavštinom; 
kajkavska se predaja nastavila oko Zagreba." Između XV. i 
XVIII. stoljeća štokavska se ikavica ili ijekavica rasprostire na 
veliku dijelu hrvatskoga područja. Posljetkom je bila pojava 
slovnica i rječnika zasnovanih na tome narječju: Della Bellin 
rječnik (Dizionario Italiano-Latino-Illirico, 1728.), slovnica Fra- 
nje Marije Appendinia (Grammatica della lingua illirica, 1808.), 
kao i šestosvezačni rječnik franjevca Joakima Stullia. Drugi dio 
njegova rječnika, Rjecsosloxje ilirsko-talijansko-latinsko (1806.), 
ima 80 000 natučnica. Istodobno djeluju pisci rječnika i kajkav- 
ski pisci (Ivan Belostenec? i Paval Vitezović u XVII. stoljeću, 
Andrija Jambrešić i Adam Patačić u XVIII. stoljeću) koji ne prih- 
vaćaju zamisao o zajedničkome štokavskome narječju. Rječnik 
je Belostenčev (Gazophylacium, 1740.) prvi obuhvatan rječnik 
jezika hrvatskoga, najveće i najobilatije djelo toga doba na kaj- 
kavskome narječju. U djelo su unesene čakavske i štokavske 
osobine jer je Belostenec kao pavlin boravio u različitim kraje- 
vima i poznavao mnoge hrvatske govore. Vitezović je u rukopi- 
snome rječniku Lexicon Latino-Illyricum latinskim riječima dao 
istovrjednice iz svih hrvatskih narječja. Šime Starčević je u No- 
voj ričoslovici iliričkoj (1812.), napisanoj štokavskom ikavicom, 
prvi opisao novoštokavski četveronaglasni sustav. Hrvatska 
književnost pisana štokavštinom počinje od XV. stoljeća i do XIX. 
stoljeća biva prostorno premoćnija od čakavske i kajkavske knji- 
ževnosti. Bez obzira na to, čakavski su i kajkavski izričaj suživ- 
jeli sa štokavskim, kao što i danas sužive u pjesmotvorima su- 
vremenijih hrvatskih književnika: (kajkavskih: Frana Galovića, 
Ivana Gorana Kovačića, Miroslava Krleže, Nikole Pavića — ča- 
kavskih: Vladimira Nazora, Mate Balote, Drage Ivaniševića...). 
Utjecaj je osnovice kajkavske i čakavske na onodoban književni 
jezik hrvatski znatan i u rječniku i u naglasnim inačicama. K- 
njiževna je predaja uvelike utjecala na oblikovanje književnoga 
jezika u Hrvata XIX. stoljeća i na razvoj njegov u dvadesetome. 


7 Štokavsko narječje iz sredine XVIII. stoljeća pravi je početak suvremenoga 
općega hrvatskoga (Brozović 1970:127—158). 


8 Joannes Bćllostćnćc. Dalje ćemo u tekstu ime pisati grafijom koja se u novije 
vrijeme uobičajila. 

Kakvi god da su se pomaci dogodili u rječniku ili slovničnome 
ustroju u razdobljima minulih stoljeća, neprijeporno je da knji- 
ževni jezik od XVI. do XX. stoljeća ima jezikoslovnu produžnost 
kao hrvatski jezik. Ta produžnost uvjetuje prepoznavanje za- 
jedničkih crta u slijedu začinjavci, Marulić, Kačić, Kranjčević, 
Ujević; Vramec, Brezovački, Đalski, Krleža, Ivan Goran Kovačić; 
Držić, Gundulić, Nazor, Šegedin... Od ranoga XVI. do kraja 
XVIII. stoljeća život je jezika hrvatskoga mjestimice raznolik, 
ali ipak opstoji svijest o zajedničkome temelju. Šimun je Kožičić 
služabnik svoj iz 1533. nazvao Misal hrvacki, a nije rimski kako 
je to bio običaj smatrajući da hrvatski ima sva prava biti bo- 
goslužnim jezikom.? Svoj jezik, splitski čakavski, toliko različit 
od jezika riječke bogoslužne knjige toga vremena, i Marko Ma- 
rulić zove hrvatskim. Oba su bila očitovanjem istoga narodnoga 
jezičnoga izraza. Od europskoga se preporoda do XIX. stoljeća 
i naziv ilirski često rabi da bi se označio hrvatski jezik, navla- 
stice štokavski njegov izričaj, ili nešto što se odnosi na stanov- 
nike hrvatskih područja, jer su se Hrvati nastanili u Iliriku u 
VII. stoljeću.!9 


9 Ističući da će Misal poslužiti za »hrvackoga jezika prosvećenje«, Kožičić pois- 
tovjećava nazive hrvatski narod i hrvatski jezik. Isto je učinio glagoljaš Mar- 
tinac četrdesetak godina prije »...nalegoše [Turci] na jazik hrvatski...« (Moguš 
1993:44). 


10 Isp. Jezik i naziv njegov. 

2. 


Srpski jezik prije preustroja 
Vuka Stefanovića Karadžića 


Pisani je jezik u srpskim krajevima nakon primanja kršćan- 
stva bio staroslovjenski. 


Nastala je srpska inačica staroslovjenštine, dotično stvara- 
nje jezika, koji se nazivlje srpskoslovjenskim (Marinković 1978: 
7), na kojem je od XII. do XIV. stoljeća nastajala srpska knji- 
ževnost. Sudbina je crkvenoslovjenskoga jezika u Srba i Hrvata 
bila posve različita. U srpskoj je sredini on bio uporište pravo- 
slavne crkve iza koje je stajao državni ustroj. Nastanak toga 
jezika prati stvaranje države i jedne crkvene svetosavske za- 
jednice. Stvoren je prosvjetni obrazac s dvjema posvema razli- 
čnim suvrstima, usmenom i pisanom. Pučki se jezik gdjegdje 
pojavljivao u pismenosti u poveljama i zakonicima, ali kao po- 
pratni dio spisa. Školovali su se ljudi koji su se lako izražavali 
crkvenoslovjenski. O tome svjedoče mnogi tekstovi izvorno na- 
pisani na crkvenoslovjenskome ili prevedeni s grčkoga. Taj je 
jezik imao u pravoslavnim zemljama istu službu što ju je u isto- 
me vremenu u katoličkim zemljama imao latinski jezik. Na 
crkvenoslovjenštini su nastajala književna djela u čast vladate- 
lju i vladateljskoj obitelji, srpskim crkvenim uglednicima i dje- 
lima svetaca. Stara književnost srpska pokazuje čvrstu pove- 
zanost crkve i feudalne države. Dok je jezik staroslovjenski na 
istoku i u Bosni okamenjen (Ivić 1971:113), u Istri je i u Dal- 
maciji izuzetno pokretljiv, pod znatnim utjecajem narječja 
čakavskoga, pa i u bogoslužnim djelima gdje bi se to najmanje 
očekivalo. Na hrvatskim su područjima izostale svečane i go- 
vorničke vrste koje je uvjetovala svjetozorna potpora crkve dr- 
žavi u Srbiji. U crkvenoslovjenskome jeziku u Srba nakon XII. 
stoljeća nije bilo većih promjena. Bilo je međutim mijena u na- 
činu pisanja. Početkom XIII. stoljeća preustrojen je način pi- 
sanja tako da što bolje odgovara srpskoj inačici crkvenoslov- 

jenštine. Pretpostavlja se da je preustroj proveden na poticaj 
Save Nemanjića (Ivić 1971:114). Srpskoslovjenski je donekle pri- 
bližen uzoru najbolje pisane slike izgovorene riječi; kasniji se 
razvoj nije nastavio u istome smjeru. Konstantin Filozof, pisac 
koji je iz Bugarske prešao u Srbiju, pokušao je vratiti pravopis 
na stare, izvorne uzore kako bi se sačuvala vjera, odnosno vje- 
rodostojnost najstarijih crkvenih spisa; preustroj nije ni pojed- 
nostavio ni poboljšao pravopis, nego ga je samo zamrsio.!! Od 
XV. stoljeća nadalje djela su u Bugarskoj i Makedoniji prepisi- 
vana srpskoslovjenskim, što svjedoči o tome da je ta pismenost 
bila ugledna. Posljednje desetoljeće XV. stoljeća ujedno je i pos- 
ljednje desetoljeće opstojanja sredovjeke srpske države. U XVI. 
se stoljeću utemeljavaju povremeno tiskare na srpskim podru- 
čjima. Tiskaju se crkvene knjige srpskoslovjenštinom. Za turske 
se vladavine resavski pravopis!2 postupno uproštava; javlja se 
ekavska zamjena jata te zamjena poluglasa slovom a. I oblik 
se slćva mijenjao (Ivić 1971:116-117). 


Slika se razvoja srpskoga jezika može stvoriti na temelju 
očuvanih pisanih djela — a mnogo je nestalo u turskim vreme- 
nima. Među očuvanim spisima najviše je onih pravnoga ili trgo- 
vačkoga sadržaja. Od književnih se vrsta najprije pojavljuju 
viteški zgodopisi, neovjereni spisi i nabožna djela. Prodor je na- 
rodnoga jezika u književnost na pravoslavnome istoku bio mno- 
go sporiji negoli na katoličkome zapadu. Na katoličkome se po- 
dručju od XV. stoljeća razvijala svjetovna preporodna književ- 
nost upravo kad je opstojnost srpske države bila ugrožena 
turskim osvajanjima i kada je izvan crkve zapriječen put svakoj 
pismenosti. Nekih naznaka narodnoga govora — radi razumlji- 
vosti — ima u dijelovima povelja (Marinković 1978:5—12). 


Srpska se književnost u srednjem vijeku njeguje u okviru 
obrednih književnih vrsta naslijeđenih iz staroslovjenskoga raz- 
doblja. Pisani se sustav književnih vrsta posvema razlikuje od 
usmenoga. Pisana srpska književnost srednjega vijeka ne poz- 
naje ljubavno pjesništvo, vrstu koja je u zapadnoeuropskome 


11 Smatralo se, naime, da je slabost, pa i nevjernost slovjenskih prijevoda jedan 
od uzroka stvaranja krivovjerja. Despot je S. Lazarević odlučio da se utvrde 
pravila kojih bi se svi pisci i prevoditelji trebali držati kako bi u svetim knji- 
gama bilo što manje nesuglasja. Spis Kazanje o pismenima (1423.—1426.) po- 
kazuje da je Konstantin Filozof bio slab jezikoznanac. U spisu spominje da od 
stranih jezika zna za »grčki, sirski i jevrejski, a od slovenskih za bugarski, 
srpski, bosanski, slovenski, češki i hrvatski« (Kašanin 1975:396-397). 

12 Pravopis nastao proustrojem Konstantina Filozofa (Ivić 1971:116). 

prosvjetnome krugu u to vrijeme doživjela rascvat. Usmeni je 
izraz njegovao, pretpostavlja se, čuvstvenu i pripovjednu pje- 
smu, pripovijetku i sl., a pisani životopise svetačke, govorničku 
književnost, nabožnu lijepu i poučnu književnost, neovjerenu 
književnost, pisma, zapise i povelje te prevedene mudroslovne 
i bogoslovne spise. Usmena srpska epika nije sačuvana, ali su 
prevoditelji viteških zgodopisa o Troji i Aleksandru Velikome 
rabili izgrađen pripovjedno-ratnički izraz koji je morao biti prije 
stvaran. Predmetom su pisane književnosti država, vlast i vla- 
datelji. Stvara se lik vladatelja-sveca. Sveti Sava počinje pisati 
srpske životopise: značajan se dio tadašnje srpske književnosti 
veže uz opis života glasovitih ljudi srpskoga naroda (Povesno 
slovo o knezu Lazaru Danila Trećega) (Kašanin 1975). Srpsku 
je sredovjeku prosvjetu, dakle, obilježavalo stvaralaštvo na slav- 
janoserbskome jeziku, jeziku koji je postupno dobivao sastavnice 
srpskoga crkvenoslovjenskoga i pučkoga jezika (Albin 1970).15 
U turskim je naletima srpsko kletveništvo uništeno. Pisano 
stvaranje gubi moć, dotrajava u krilu crkve; pretpostavlja se 
da se usmeni izraz razvija. Kad se nakon velikih seoba počne 
stvarati srpsko raseljeništvo, razdvaja se dotada jedinstveno 
srpsko društvo. Početak XVIII. st. prvi je prijekid s predajom: 
Srbi se sele u Ugarsku bez knjiga i učitelja. Prazninu popu- 
njavaju Rusi koji, braneći pravoslavlje, šalju knjige i učitelje u 
te krajeve. Tada Srpska pravoslavna crkva napušta uobičajenu 
porabu srpske inačice crkvenoslovjenštine u bogoslužju i prih- 
vaća rusku inačicu. Ruska je crkvenoslovjenština ustrojno ra- 
zličita i od srpske crkvenoslovjenštine i od pučkoga jezika (Nay- 
lor 1980:69). Građanski razred pokušava narodnosnu samobit- 
nost očuvati osloncem na vjeroispovjedno blizak crkveni 
ruskoslovjenski jezik, odbacujući vlastito nasljeđe srpskoslovjen- 
štine. Ruskoslovjenština je u prosvjetnopovijesnome vidu imala 
značajna udjela u stvaranju samosvojnosti srpskoga naroda, ali 
je time njoj žrtvovano nasljeđe srpskoga sredovječja. 
Početkom se XIX. st. taj jezik može smatrati književnim 
jezikom Srba, osobito onih iz Ugarske, koji, iako su ga umnici 
poznavali, nije imao veliku skupinu »izvornih govornika« (Nay- 
lor 1980:69). Zasigurno je taj jezik bio Srbima straniji negoli 


13 Jezik je na kojeme su nastala djela stare srpske književnosti jezik svetih knji- 
ga. Veoma je malo djela napisano (djelomice) jezikom koji bi na bilo koji način 
bio sličan današnjemu srpskomu jeziku. Taj je jezik bio i preprekom nedostat- 
noj proučenosti stare srpske književnosti (Kašanin 1975:5). 

srpska crkvenoslovjenština. Stoga Dositej Obradović,!4 koji pu- 
tujući Europom uviđa problematičnu razliku između književ- 
noga i pučkoga jezika, pokušava pisati jezikom koji će biti bliži 
pučkomu govoru. U prvim je desetoljećima XIX. stoljeća nesi- 
guran izbor srpskoga književnoga jezika. Tri se vrste jezika: 
ruskoslovjenski, slavjanoserbski i donekle oblikovan srpski jezik 
na temeljima pučkoga jezika natječu kao književni jezici: »... 
Mada su još u srednjem veku poneka književna dela (izvesni 
spisi pravne i privatne sadržine) pisana jezikom koji sadrži do- 
sta narodnih elemenata, i mada su neki srpski pisci u Južnoj 
Ugarskoj (današnjoj Srpskoj Vojvodini) u toku 18. veka po koje 
svoje delo pisali narodnim jezikom (Gavrilo Stefanović Vencu- 
lović, npr. svoje verske i moralne besede, Zaharije Orfelin uput- 
stva za praktični život, J. Rajić ep — Boj zmaja s orlovi i neke 
udžbenike za versku obuku omladine i naroda), književnost je 
kod Srba, ukoliko je bilo, do kraja 18. veka pisana uglavnom 
jezikom koji je narodu bio dalek (prvo starim srpskoslovenskim, 
pa ruskoslovenskim, pa mešavinom ovog poslednjeg s narod- 
nim)...« (Enciklopedija Jugoslavije, Leksikografski zavod, 1960. 
— navod iz priloga M. Stevanovića o književnome jeziku u Srba 
od Dositeja i Vuka). O različnosti povijesnoga razvoja jezika 
srpskoga i povijesnoga razvoja jezika koji nije imenovan, već 
označen kao jezik »u zapadnim našim krajevima«, Mihailo Ste- 
vanović kaže: »... I dok u zapadnim našim krajevima, kako smo 
izneli, narodni jezik vrlo rano, još u kasnijem srednjem veku, 
ulazi postepeno u književnost, a od 15. veka vrlo poznati pisci 
naši na toj strani poznata svoja dela pišu na narodnom jeziku, 
na istoku, kod Srba, još čitavih trista godina, do kraja 18. veka, 
piše se po tradiciji na crkvenoslovenskom jeziku, koji je narodu 


14 Dositej je Obradović pisao slavjanoserbskom jezičnom mješavinom, ali u nje- 
govim spisima ima i pučkoga jezika. Da ga nikako nema, Vukov bi preustroj 
bio besmislen (Nikčević 1969/70:58). Iz životopisa je Dositeja Obradovića raz- 
vidno da su izbivanja iz srpskih krajeva utjecala na njegovo obrazovanje i rad, 
pa i na jezik: dugo je boravio u Dalmaciji. Nakon isposništva u manastiru 
Hopovo u Srijemu putuje Dalmacijom i Krfom (1761.—1771.); u Dalmaciji upoz- 
naje narodni jezik, čita djela M. A. Reljkovića i A. Kačića Miošića; 1770. u 
Dalmaciji završava tri spisa; u Smirni naučio grčki; pokazuje zanimanje za 
antičku književnost. Od 1771.—1776. boravio je u Beču, pa u Bratislavi, Hal- 
leu, Leipzigu, Parizu (1778.—1783.); opet u Beču (1789.—1802.), pa u Trstu 
(1802.—1806.). 

Vraća se u Srbiju i postaje ministar prosvjete (podaci iz Jugoslavenskoga knji- 
ževnoga leksikona, Matica srpska, Beograd 1971. uspoređeni s podacima iz 
Enciklopedije Jugoslavije JLZ-a). 

bio nepoznat. Istina, poslednjih decenija 18. veka književni se 
jezik kod nekih srpskih pisaca približavao narodnom, ali na- 
rodni jezik postaje književni tek u prvoj polovini 19. veka...« 
(Stevanović 1964:21—22). Još krajem XVIII. stoljeća crkveni lju- 
di podupiru ruskoslovjenski jezik s obrazložbom da je to naj- 
prošireniji, najpravilniji i najčistiji jezik koji je razumljiv svim 
Slovjenima: »... U nauci je dobro poznato da još krajem XVIII. 
vijeka crkveni ljudi forsiraju tzv. ruskoslavenski jezik s moti- 
vacijom da je to najčistiji, najpravilniji i najrasprostranjeniji 
slavenski jezik, koji je razumljiv svim narodima slavenskim pa 
i Srbima. Takvom shvatanju se suprotstavljaju austrougarske 
vlasti koje forsiraju narodni jezik sa željom da odvoje Srbe od 
Rusa. Narodni jezik kao književni forsiraju i neke pristalice 
prosvjetiteljskog pokreta smatrajući da se prosvjeta u narodu 
može širiti jedino na narodu razumljivome jeziku. Međutim, pro- 
tivu narodnog su ne samo crkveni ljudi, nego i neki srpski knji- 
ževnici iz građanske klase koji drže da je narodni jezik isuviše 
prost i nerazvijen da bi bio književni...« (navod prema Nikčević 
1969/70:57—58). U slavjanoserbskome koji su oni predlagali nije 
se znalo što je slovjensko, crkveno, a što srpsko, pučko: pisci 
svaki put drugojačije pišu »po pravilam babi Smiljani« (Nikčević 
1969/70:57—58). U srpskoj književnosti toga doba štoviše i knji- 
ževna djela vojvođanskih Srba — djela kojima je jezik imao ma- 
nje ili više pučki značaj — nijesu pisana ni ujednačenim ni za- 
jedničkim književnim jezikom pučke naravi jer takova jezika 
do pojave Vuka Stefanovića Karadžića u srpskoj književnosti 
nije bilo (Mladenović 1969:232). Da bi dokazao neispravnost ta- 
kova puta srpske književnosti, Vuk pokušava uvesti jezik usme- 
noga pjesništva kao jezik pisane književnosti.15 

O stanju u jeziku književnome u njegovo vrijeme Vuk Ste- 
fanović govori: »... Dva su velika uzroka ovoj nesreći našega 
jezika... prvo, što su naši spisatelji sve samouci u Srpskom je- 
ziku: zašto mi nemamo još ni bukvara Srpskoga, a kamo li što 
više... Kad koji tako prođe kroz sve škole, onda postane Srpski 
spisatelj (koji hoće); gdjekoji uzmu Slavensku gramatiku G. 
Mrazovića, te je pročitaju: da po njoj Srpski pišu; a gdjekoji... 


15 Karadžić obračunava sa svima dotadašnjima jezičnima i jezikoslovnima pre- 
dajama srpske sredine. Povijesno briše u korist usmenoga pučkoga. Srpska 
sredina početak svoje jezične povijesti promatra počevši od Vuka, od njegova 
bajkovito ustrojena obrasca poimanja jezika u kojeme se zaboravlja da je prije 
njega opstojalo i štogod drugo. 

odmah po Njemačkoj i po Latinskoj gramatici počnu Srpski pi- 
sati, i ne sumnjajući da oni mogu ne znati svoga jezika... Po- 
najviše našijeh književnika i veće gospode Srpske po Madžarskoj 
kažu, da je Slavenski jezik (što imamo danas na njemu bibliju 
i ostale crkvene knjige) pravi Srpski jezik, a ovaj, što njim govori 
narod (i oni), da je samo svinjarski i goveđarski jezik, i da je 
pokvaren od prvoga... Nikakvijem jezikom na ovome svijetu nije 
tako lasno pisati, kao ovijem njihovijem: kod njih ne treba znati 
nikakve gramatike (ni Srpske ni Slavenske), nego zareži pero 
pa piši po svome vkusu, kako ti kad iz pera isteče: što ne znaš 
Srpski, metni Slavenski; što ne znaš Slavenski, metni Srpski; 
a što ne znaš ni Srpski ni Slavenski, metni kako ti drago (što 
ti prije na um padne): gdje se iz dva jezika (i iz treće glave) po 
svojoj volji treći gradi, tu se ne može pogriješiti; samo da nije 
čisto kao što narod govori, a ostalo sve može podnijeti. Sad se 
ne treba čuditi, za što se u nas knjige pišu 'po pravilam babi 
Smiljani...« (Navod prema ćiriličnome tekstu u knjizi Vuka Stef. 
Karadžića i Save Tekelije pisma visokopreosveštenome gospodi- 
nu Platonu Atanackoviću pravoslavnome vladici budimskome o 
srpskome pravopisu, sa osobitijem dodacima o srpskom jeziku. 
U Beču, u Štampariji jermenskoga manastira 1845:85—89, isti- 
canja V. S. K.). 

3. 


Srpski jezik i preustroj 
Vuka Stefanovića Karadžića 


Prijelomište je u razvoju srpskoga jezika objava 1814. krat- 
ke slovnice, Pismenice, ijekavskom štokavštinom pod imenom 
Vuka Stefanovića Serbijanca. 


Trojezični je Srpski rječnik (Lexicon Serbico-Germanico-La- 
tinum) pisan istim tim narječjem sastavio u suradnji s Jernejom 
Kopitarem, koji je naveo latinske i germanske istovrjednice srp- 
skim riječima. Rječnik je objavljen 1818. Neraščišćeno je pitanje 
koliko je riječi u tome rječniku doista »srpskih«. A na stavku 
je o jeziku koji je Hrvatima dao Vuk Stefanović Karadžić poslije 
izgrađen nazor o istosti hrvatskoga i srpskoga. Dotad je srpski 
književni jezik bio porušen crkvenoslovjenski ili slavjanoserbski, 
Karadžić se odupro nasljeđu crkvenoslovjenštine i stoga je dje- 
lovanje njegovo pojačalo prodor »narodnoga jezika«. 

Djelo je njegovo nastalo na hrvatskim temeljima. Naime, 
isusovački su mu rječničari služili kao uzori i djela njihova kao 
izvori (Horvat 1978:445). On je izbor ijekavskoga štokavskoga 
narječja obrazložio time što je ono najproširenije među Srbima, 
njime su ispjevane, prema Vuku, sve narodne pjesme, blisko je 
crkvenoslovjenskomu jeziku, a narječje je i dubrovačke književ- 
nosti te ujedinjuje pravoslavne Srbe s »braćom Rimskoga zakona«: 

»...A kad bismo se dogovarali, koje bi narječje bilo najpri- 
ličnije da ga u pisanju knjiga svi primimo, ja bih rekao, ovo 
južno: ono od zapada u Srijemu dopire do Vukovara i uz Dunav 
gotovo do Budima, a od juga u Srbiji gotovo do Bijograda (u Bu- 
koviku slušao sam 1839 godine gdje ljudi i odande i iz obližnjih 
sela govore: dijete, bijelo, lijepo i t. d.); osim toga glavnoga uzro- 
ka mogu se još spomenuti i ovi: 1) da su gotovo sve naše narodne 
pjesme u njemu postale; 2) da se ni u jednome drugom narječju 
gdjekoje riječi različnoga značenja slovima ne mogu razlikovati, 
kao n. p. sjedim...i sijedim... 3) ono je najbliže i Slavenskome 
narječju, od kojega mnogi viču da se ne treba udaljavati; a 

4) ono je narječje od Dubrovačkijeh spisatelja, i tako se samo 
črez njega možemo ujediniti s našom braćom Rimskoga zakona, 
koja s radošću nama ruke pružaju: mi svi valja da se trudimo, 
dotle da dotjeramo, da nam jezik u knjigama bude tako jednak, 
da se svaka knjiga može od slova do slova preštampati od La- 
tinskijeh slova Slavenskima a od Slavenskijeh Latinskima... 
Današnji je Ilirski ili Zagrebački pravopis bolji nego svi dojakoš- 
nji i ostali sadašnji pravopisi južnijeh Slavena Rimskoga zako- 
na, ali još nije onaki, kakav bi trebalo da je: oni bi valjalo prema 
Latinskijem slovima da načine osam novih slova...« (Navod pre- 
ma ćiriličnome tekstu u: Vuka Stef. Karadžića i Save Tekelije 
pisma visokopreosveštenome gospodinu Platonu Atanackoviću 
pravoslavnome vladici budimskome o srpskome pravopisu, sa 
osobitijem dodacima o srpskom jeziku. U Beču, u Stampariji jer- 
menskoga manastira 1845:19, 20, 21.). On je, dakle, za književni 
srpski jezik uzeo narječje hrvatske književnosti. U proslovu je 
»Narodnim serbskim pjesmaricama« osjetio da bi zbog toga mo- 
gla i neprilika nastati: Srijemci će mu prigovarati što nameće 
hrvatski jezik i što je »sve napečatio Hercegovački«, ali su gotovo 
sve junačke pjesme »koe se po narodu Srbskom pjevaju, u Her- 
cegovačkom dijalektu spievane«: 


»... Ovde može biti daće se kome osobito smiešno viditi što 
ja pišem: liepo, bielo, snieg, sviet, rieč, i pr: Noja molim svakoga, 
kome se ovo nedopadne, neka mi oprosti. Ja znam da u Slaven- 
skim knvigana stoi: bepo, belo, snneg, svet; a Serblni po Sremu, 
po Bačkoj, po Banatu, i po Serbii oko Save i oko Dunava govore: 
lepo, belo, sneg, svet; ali Serblni po Horvatskoj, po Dalmacii, po 
Bosni, po Hercegovini, po Cernoj gori i po Serbii do Valneva i do 
Karanovca svi govore: liepo, bielo, sviet, rieč, liek, rieka, i pr. 
Koe e sad od ovoga troga najlvepše i najbolne to bi težko bilo 
rešiti; erbo bi to svaki dokazivao da e ono, koe e on iz detinstva 
navikao... A ja sam ovde ovako pisao iz dva uzroka: Edno što 
sam ovako iz usta moe majke čuo i iz detinstva navikao, pak mi 
i sad lbepše, nego i edno drugo, u ušima zveči; a drugo; što se 
ovako govori onde gdi sam ja ove pesne slušao (Navod prema 
ćiriličnome tekstu u: Srpske narodne pjesme. Skupio ih i na svi- 
jet izdao Vuk Stef. Karadžić, knj. I., Stamparija Kraljevine Srbi- 
je Beograd 1891:11, Primečanie). 


... Pjesne su ove sve tako napečatane, kao što sam ih ja 
prepisivao iz usta Srba i Srbkinja, i zato su pravilnie u smo- 
treniju govora narodnog' nego one prve koe sam u djetinstvu 
slušao, i lani ovdje pisao. A što su edne pečatane po Hercego- 
vačkom' dialektu, a druge po Sremačkom', to će mi (nadamse) 

svakij oprostiti iz sljedujućeg uzroka: da sam ih napečatio kao 
što e u korenu (koe bi najpravie bilo za obje strane n. p. djevojka, 
djeca, vidjeti, letjeti i pr.), onda bi svakij imao pravo reći: ovo 
su narodne pjesne, pak: zašto ih» nie napečatio kao što ih 
narod peva; erh mi i sami znamo kako bi trebalo, nego smo 
radi znati kako narodi govori; da sam sve napečatio Hercego- 
vački... onda bi rekli Sremci (a osobito varošani i varoške): ta 
šta ovaj nama sad» nameće Horvatski jezik1; a da sam! sve 
napečatio Sremački (n. p. devoika, deca, viditi, letiti i pr.), onda 
bi povikali Saraevci, Mostarci, Pazarci, Zvorničani, Užičani i 
svi ostali Srblvi Hercegovačkog' dialekta (odu Adrijatičeskoga 
mora do Osjeka, Loznice, Valjeva, i do Karanovaca): gle! kako 
e netko pokvario i nagrdio naše pjesne. (Sve su gotovo junačke 
pjesne, koe se po narodu Srbskom' pjevaju, u Hercegovačkom dia- 
lektu spjevane)...«15 (Op. cit., Predslovie, str. 15.). 


Temelj su tomu rječniku od 26.270 riječi nesrpski rječnici, 
»šokački rječnici«!" iz kojih je preuzimao građu. Kad se na Ko- 


16 Tekst je u zagradama bilješka V. Stefanovića u Predsloviu. 

17 P. Ivić (1971:257) o nazivu šokački kaže: »...Sam Vuk zvao je ove rječnike šo- 
kačkim (tako su Srbi u ono vreme nazivali katolike našeg jezika).« 
Nazivi su Šokci i Bunjevci nerijetko bili zlorabljeni u srpskim krugovima. Ra- 
bili su se kako se ne bi spominjalo hrvatsko ime, dotično činjenica da su i 
Bunjevci i Šokci Hrvati. U općepoučnim se izdanjima Leksikografskoga zavoda 
»Miroslav Krleža« ne nalazi natučnica Šokac, kao ni u Leksikonu JLZ (1974.). 
U Akademijinu Rječniku (dio 17., 1959-1962:710-711) Šokac se određuje kao 
(1) naziv dijelu Hrvata starosjelaca ikavaca u Slavoniji, Baranji, Bačkoj i Bo- 
sni (na nekadašnjem turskome području), te naziv koji pravoslavni Srbi daju 
Hrvatima katolicima. Riječ je neznana postanja (dovodi se u vezu s tal. sciocco, 
ali to nije baš pouzdano tumačenje). Najstarije potvrde sežu u XVII. st. 
Značenje se (2) određuje kao priprost čovjek ili seljak u opreci prema građani- 
nu (u Slavoniji, Baranji, Bačkoj i Bosni). 
S tim se objašnjenjem podudaraju i zaglavnice u Rječniku hrvatskoga jezika 
V. Anića gdje se Šokac najprije definira kao 'Hrvat iz Slavonije, Baranje, Sri- 
jema i zapadne Bačke“, a u drugom se značenju uz oznaku /okalno i razgovorno 
navodi: 'nadimak katolika u izražavanju pravoslavaca'. 
U Enciklopediji su Jugoslavije (JLZ, Zagreb 1982.) pod natučnicom Bunjevci 
(str. 583-588, autor Vaso Bogdanov) navedene osnovne činjenice o njihovu po- 
drijetlu i o različitim pokušajima njihova odnarođavanja. Ime je to naseljenika 
hrvatskih u kraju oko Zrmanje, s jedne i s druge strane Velebita, i Liču i oko- 
lici, u sjevernoj Bačkoj s obiju strana granice te u manjem broju u drugim 
mjestima južne Mađarske sve do okoline Budima. Svi su Bunjevci štokavci. 
Sudeći po govoru, živjeli su na zemljištu uz Dinaru i uz sjeverni dio Svilaje gdje 
se prije provale Turaka govorilo štokavski i gdje je u XV. st. nastalo ikavsko 
novo naglašivanje. Izraz se Bunjevci prvi put javlja 1622. kao ime ovećega sela 
u Bačkoj. Početkom XVII. st. Bunjevci se počinju seliti. S različnih su strana 
dolazili u krajeve u kojima se danas nalaze, stoga im govor nije svagdje isti: 
gdjegdje su bili izloženi ikavskomu, drugdje ekavskomu utjecaju. Bilo je i ma- 

pitarovu preporuku prihvatio jezičnoga popisa, pronašao je 
građu, kako navodi u »Objavleniju o Serbskome Rječniku«, u 


đarskoga i njemačkoga utjecaja. U Vojvodini su najviše usredotočeni u Subotici. 
Selidbe su, izazvane turskim osvajanjima, zahvatile Hrvate koji su pod imenom 
Bunjevaca napustili prvotna boravišta. Uz Liku, Slavoniju, Pokuplje i Pounje na- 
selili su srednju i sjevernu Bačku, dijelove županije baranjske, peštanske i čon- 
gradske. Na njihove tragove se u Bačkoj nailazi od XVI. st. Naselja su im se zbog 
turskih ratova, ugarskih i austrijskih vojana često pretvarala u ratna poprišta. 
Početkom su XIX. stoljeća zahvaćeni mađarbom, naročito plemići i viši činovnici. 
Seljaštvo je sačuvalo pučki jezik i običaje i spoznaju o hrvatskoj narodnosti Bu- 
njevaca. Odnarodbi je pridonosilo katoličko svećenstvo mađarsko. Tomu su se opi- 
rali bunjevački pučki svećenici, koji su dolazili iz Bosne, u franjevačkim samo- 
stanima. Mađarbi je Bunjevaca pridonosila i vjerska podvojenost pučanstva u Voj- 
vodini. 

Kako su bili odvojeni od ostalih Hrvata, Bunjevci su bez jakoga sloja vlastitoga 
umništva bili prepušteni odnarodbi. 1839. službenim jezikom u Subotici postao 
je mađarski. Od 1897. u svim se bunjevačkim osnovnim školama predavalo is- 
ključivo na mađarskome. Priječena su njihova društva, narodno ime i progonjen 
tisak. Ivan se je Antunović (Rasprava o podunavskih i potisanskih Bunjevcih i 
Šokcih, 1882.) od 1867. odupirao mađarbi; djelatnost je njegova nastojala sve 
Južne Slovjene ujediniti u katoličkoj crkvi; opstanak je Bunjevaca vidio u južno- 
slovjenskome jedinstvu. Antunović je pisao ijekavštinom, a istodobno je'Bunjevce 
htio približiti srpskoj kulturi jer je ćirilicu propagirao kao bunjevačko i narodno 
pismo. U jugoslovjenskome duhu djeluju B. Modrušić od 1872., Ivan Mihalović 
(Gramatika i čitanka ilirskoga jezika, 1876.); bunjevačko-srpskomu je zbliženju, 
prema nekim tumačenjima primjerice, navodno pridonijelo i to što su se gdjekoji 
Srbi borili za bunjevačka narodna prava — Dušan Petrović, Mladen Karanović, 
Jovan Jovanović-Zmaj. Veze s Hrvatima snaže od pokretanja Antunovićevih Bu- 
njevačkih i šokačkih novina (1870.); surađuje se sa zagrebačkim prosvjetnim 
društvima. Od 1903. se izrazito učvršćivanje hrvatstva pokazuje kao jedino us- 
pješan i zbiljan tijek buđenja narodnosne svijesti u Bunjevaca. Ali i dalje ostaju 
na južnoslovjenstvu. U Nevenu od 15. II. 1913. hrvatski usmjerena bunjevačka 
stranka ističe: »...načelo nam je da su Bunjevci i Šokci ogranak naroda hrvatsko- 
ga, a naš jezik da je isto hrvatski, ali ispovijedamo narodno jedinstvo sa Srbima 
te njihov jezik isto tako smatramo kao svoj«. 

Nakon 1918. ostaje polovica Bunjevaca i šokačkih Hrvata pod Mađarskom. Poput 
mnogih drugih Hrvata, nakon su 1918. bili južnoslovjenski raspoloženi. Štoviše 
smatraju »kao poručenim« zajedničko južnoslovjensko ime. Međutim, i Bunjevci 
uskoro osjećaju da su podvrgnuti Pašićevoj velikosrpskoj prevladnosredotočnoj 
zamisli, odnosno srpskoj vladajućoj kući. Velikosrpski vlastodršci žele od 1918. 
do 1928. pretvoriti Bunjevce u pokornu glasovataljsku vojsku i posrbiti ih svim 
sredstvima koja se nijesu razlikovala od mađariteljskih. To je osudio kao nera- 
zumno i vojvođanski Srbin V. Stajić koji je 1935. napisao veoma dobru studiju o 
Bunjevcima. Kad je posrbljavanje Bunjevaca doživjelo slom, vladajuća je veliko- 
srpska buržoazija proglasila bunjevačke Hrvate narodnosno nepouzdanim čim- 
benicima od kojih je trebalo čuvati državu i srpstvo, a monarhofašistike svevlasti 
Aleksandrove i »jugoslavenstvo« i »jedinstvo«. 1939. čak je i Hrvatska seljačka 
stranka iznevjerila svoje bunjevačke pristaše. 

Pridjev je šokački u svezi šokački rječnici stoga istovrjedan pridjevu hrvatski. Na- 
zivi su se Šokci i Bunjevci na srpskome području smišljeno rabili kao zamjene 
za ime Hrvat. Nametana je politika uvjetovala da se i u popisima stanovništva 
u Vojvodini posljednjih desetoljeća stanovit postotak Hrvata očitovao kao Bunjev- 
ciili kao Šokci, i to je moglo dobro poslužiti za krivotvorbu podataka o broju Hrva- 
ta na tome području. 

»rječnicima Šokaca Mikalje, Delabele, Volitiđija, Stulija, dalje 
kod Habdelića, Jambrešića i Belostenca...«. Tamo navodi da će 
rječnik sadržavati sve »srpske riječi!8 koje se nalaze u rječnici- 
ma Kurcbekovom, Dellabelli, Belostencu, Jambrešiću, Stulliju, 
Voltidžiju, Hajmu...«? uz još »jednu trećinu pravih srpskih 
riječi« (prema ibid.): 

»...Svi Slavenski narodi, kromje Serbalja vostočnog' vjeroispov- 
jedanija imaju svoe Rječnike... Mi ga sami trebamo... Trebamo 
najpre Rječnik narodnoga Serbskog' ezika, u koem će se soder- 
žavati samo one rječi, koe narod Serbskij upotrebljava: da po 
tom' sovokupleniju sobstvenih naših rječi poznamo cjelo polne 
našeg' ezika: da vidimo na čemu smo... Slavenskij ezik ostaje 
istočnik obogašenija Serbskom' eziku, kao i Rossijskom'. No 


18 Karadžićev je opseg pojmova »Srbi«, »srpstvo« i »srpski« puno širi od onoga 

kakav bi bio razuman. Na njegovu su tragu i srpski lingvisti nastavili ne- 
srpske, kako narodnosne, tako i jezikoslovne činjenice, proglašavati srpskima. 
Tako su na istoj razvojnoj crti izjave Pavla Ivića o Vuku Stefanoviću Karadžiću 
i njegovu rječniku i one iznesene koje desetoljeće poslije, nakon najezde na 
Hrvatsku. 
»... U drugoj polovici 19. v. hrvatsko ime i hrvatsko nacionalno opredelenje 
prodrli su među katolike u Slavoniji i Bosni koji do tada nisu bili Hrvati... 
Dobro je poznato da je Vuk bio Srbin iz Tršića kod Loznice u srbijanskom 
Podrinju. Takav gramatički i glasovni sistem spada u odlike velikog dela 
srpskih narodnih govora, a u izvornim dijalektima Hrvata vrlo je redak. Udeo 
nosilaca takvog govora među katolicima srpsko-hrvatskog jezika nije veći od 
jedan odsto. Ovo novo jezičko približavanje Srbima otklonilo je jezičku barijeru 
hrvatskom tipu književnog jezika. Otpala je mogućnost da se deo tih štokavaca 
izjasni za srpsku naciju i hrvatsko opredelenje se proširilo na preostale kato- 
like štokavce, pored ostalog i na one u Dubrovniku...« (navod prema Brozović 
1991:103-104). 

Vidi se što srpski jezikoslov, čiji su radovi bili općepriznati, misli gdje sve 
žive Srbi. Da bi izbjegao naziv »Hrvat« za stanovnike hrvatskih krajeva, govori 
o katolicima štokavcima koji se slučajno nijesu očitovali za srpsku narodnost 
(to se, naravno, odnosi i na dubrovačko područje). Kad govori o domaćem go- 
voru Karadžićevu, ne misli na govor njegova mjesta, nego na novoštokavske 
narječne osobine u cjelini. 

Pridijevanje srpskoga imena nesrpskomu nije rijetkost, pa nije povezano 
samo s Hrvatima i hrvatskim jezikom. To je vidljivo i na imenovanju jezika 
spomenika crnogorskih. Srpskim se imenom nazivao i jezik sredovjekih spo- 
menika crnogorskih premda ga sami sročitelji nazivlju općim slovjenskim ime- 
nom. To je posljedak prakse u kojoj je srpsko ime, osim stanovnika srpske 
države, označivalo i sve pripadnike pravoslavne crkve, bez obzira na podrije- 
tlo, državnu ili narodnosnu pripadnost (Nikčević 1969/70:51). 

19 Navedeno prema Horvat 1978:439. Asim je Peco pronašao među 26.270 riječi 
2.500 istočnjačkih. To je 10%, a ima i folklornih i mjesnih izraza koji se nigdje 
drugdje ne nalaze (Horvat 1978:445). 


29 


Rječnik Serbskij mora (sad za pervij krat) predstaviti Serblem 
nbiov sobstvenii ezik — najsvetiju narodnost — onako kakav on 
sam po sebi est. On mora iz samog' naroda, koi nvim govori, 
počerpan biti.— 


Ja sam takovij Rječnik preduzeo, i već skupio. On će po- 
menutim' potrebama udovletvoriti. Soderžavaće sve Serbske rje- 
či, koe se nalaze u Rječnicima: Kurcbekovom (koi e samo ime- 
nom Serbskij), Dellabelli, Belostencu, Jambrešiću, Stulliju, Haj- 
mu; i imaće jošt' ednu tretinu pravih Srbskih rječi, koe se ni u 
ednome, ot rečenih Rječnika, ne nalaze. Meni e kao u Serbii 
rodvenom, i bavivšemuse neprestano do sad s sonarodnicima, 
po različnim' predjelima, prostranstvo i razlika narodnog' ezika 
dovolno poznato. Zato sam mogao i kod mnogih rječi različnie 
našega istog' ezika dialekte naznačiti...« (navod prema Srpski 
rječnik 1818., u: Sabrana dela Vuka Karadžića, knj. druga, Pro- 
sveta, Beograd 1966. Dodaci, str. 3 — Objavlenie o serbskome 
rječniku za koje se u tome izdanju navodi: »Ovo prvo Objavlenije, 
štampano na dva nepaginirana lista, 4%, slato kao dodatak uz 
brojeve 88 (od 18. aprila), 112 (od 16. maja) i 172 (od 23. sep- 
tembra) bečkih Novina srbskih za godinu 1816. Na poslednjoj 
stranici svakog od pomenutih brojeva nalazi se urednička bele- 
ška koja skreće pažnju na priloženo Vukovo Objavlenije«). Ali 
kaže da je te rječnike više razgledao nego čitao, da je pisao više 
iz glave i da nije uzimao one riječi za koje nije mogao pouzdano 
reći da se rabe u narodu: »...Kopitar me je i ranije savetovao 
da se latim skupljanja narodnih srpskih reči... Da bi mi još više 
olakšao, Kopitar mi je dao da pregledam rečnik Voltiđijev, a 
posle i Belostenčev, Jambrešićev i Stullijev. Uostalom, ja sam 
te rečnike više razgledao nego čitao, pisao na listićima hartije 
više iz glave, i nikad nisam uzimao iz rečnika takve reči za 
koje ne bih mogao pouzdano reći da se upotrebljavaju u narodu. 
Vrativši se krajem 1816. u Beč, doneo sam već prilično veliku 
knjigu listića sa srpskim rečima. Tada sam počeo posao zajedno 
s Kopitarom...« (Navod prema: Izmail Ivanovič Sreznjevski, Vuk 
Stefanović Karadžić — biografska i bibliografska skica, Književ- 
nost br. 1, Beograd 1987:40). 


Proturječna je tvrdnja da će djelo A (rječnik Vuka Stefano- 
vića Karadžića) sadržavati »sve srpske riječi« iz djela B (izvora), 
a da se pritom djela B ne čitaju nego razgledaju. Nepreuzimanje 
gdjekojih riječi iz isusovačkih rječnika i Pavle Ivić tumači time 
što ih nije bilo u materinjem govoru Vuka Stefanovića Karadžića 

(Ivić 1971:284). Ako mu je izvor bio materinji govor,2% i ako je 
rječnik zamišljen kao njegov opis, nejasno je zašto bi onda uopće 
preuzimao građu iz »šokačkih rječnika«. To i ne mora biti tako 
jer u rječniku pojedine rječnične jedinice nose oznake krajeva; 
neke su riječi, koje uostalom nikada nijesu ni živjele na srpsko- 
me području, obilježene kao hercegovačke (žlica, izvan, kovčeg, 
ulje, utjecati) (Ivić 1971:288). Čini se da je Vuk Stefanović Ka- 
radžić mjerilo pripadnosti materinjemu govoru porabio kao kri- 
laticu koja je trebala istaći pučku utemeljenost njegova rječnika, 
a na nju su se, u sklopu politike u kojoj se, naravno, nije do- 
puštala tvrdnja da je rječnično djelo presudno za razvoj srpskoga 
jezika nastalo na temelju rječnika hrvatskoga jezika, posliji os- 
vrti i raščlane rječnika neprestano pozivali. Bartul Kašić, Jakov 
Mikalja i Ardelio Della Bella uza štokavske su jedinice u svoje 
rječnike unosili i dodirne istoznačnice. Kajkavci Juraj Habdelich 
(Dictionar ili r&chi slovenske z vexega ukup zebrane, 1670.)21 i 
Andrija Jambrešić (Lexicon latinum interpretatione illyrica, ger- 
manica et hungarica locuples, 1742.) unose dodirne istoznačnice 
iz štokavskoga i čakavskoga, a obilato i Belostenec. Svi su za 
tvorbeno pravopisno načelo, samo se razlikuju u načinu ozbiljbe 
njegove. Radeći na rječniku, Vuk je Stefanović Karadžić izostav- 
ljao čakavske i kajkavske riječi, da bi zadržao štokavske, uz 
dvojbenu tvrdnju da je mogao pouzdano reći da se rabe u na- 
rodu. I ustrojem se Srpski rječnik poklapa s isusovačkima. U 
predgovoru je pravopis (preustrojen po glasovnome načelu), sli- 
jedi slovnica i napokon rječnik. U drugome je izdanju Vuk Ste- 


20 »... Taj govor opisao je u bitnim njegovim obeležjima B. Nikolić. Što se jata 
tiče, on je utvrdio da tršićki govor danas 'predstavlja slobodnu mešavinu eka- 
vizama i ijekavizama'... U Tršiću danas nije očuvan klasični ijekavski izgovor 
za dugo jat, već se mesto toga tu javljaju primeri tipa siieno... djete... u Vuka 
ekavizam nije tako izrazit, čest kao što je to slučaj u tršićkom govoru... eka- 
vizam... se u tršićkom govoru obično tumači kao relativno novija pojava. Tu 
se on, kako misli Nikolić, mogao pojaviti 'pod uticajem susednih ekavskih go- 
vora, škole i administracije'... Slično stoji stvar i sa Vukovim pisanim jezikom. 
U početku, videli smo, to nije dosledan klasični ijekavizam. On je tu dvostruko 
narušen: ekavizmima i jednosložnom zamenom dugoga jata. Obe te osobine 
Vuk će docnije, u Srpskom rječniku, kasnijim spisima, sasvim napustiti i svoja 
će dela pisati čistom klasičnom ijekavštinom. Sa tim izvornim ijekavizmom, 
po svemu sudeći, on se u detinjstvu nije susreo u Tršiću jer je, videli smo iz 
Vukova jezika u Pjesnarici, taj tršićki ijekavizam bio drukčiji, već, verovatno, 
docnije, kada je u Sremu počeo da zapisuje narodne pesme Tešana Podrugo- 
vića i Filipa Višnjića — pevača što su prebegli sa ijekavskog hercegovačkog i 
bosanskog područja...« (Vukomanović 1987:105, 108). 

21 Izraz je slovenski koji ima u naslovu kajkavski oblik pridjeva slovinski. 

fanović Karadžić dopunio Pjesnički glosarij, po preporuci Do- 
brovskoga, pa je knjiga triput veća. Horvat ističe da je moguće 
da su isusovački rječničari utjecali i na taj dio. To bi se moglo 
doznati kada bi opstojao rječnik susložnik (Horvat 1978:446). 

4. 


Preustroj Vuka Stefanovića Karadžića i 
istodobna zbivanja u Hrvatskoj 


Za vremena preustroja Vuka Stefanovića Karadžića stanje 
je u Hrvatskoj bilo posve drugojačije. 


Ilirski je preporod od 1830. bio vođen romantičkim zami- 
slima i štovanjem narodnosnoga, a Ljudevit su Gaj i njegovi 
sljedbenici zagovarali jezik dubrovačkih štokavskih pisaca kao 
književnu koinć koja bi Hrvate dovela do jezičnoga i narodnoga 
jedinstva. Nije preporod uveo štokavski (ni novoštokavski) go- 
vor, jer gotovo sto godina prije Gaja i njegovih sljedbenika svi 
hrvatski pisci izvan sjeverozapadne Hrvatske pišu prilično ujed- 
načenim narječjem, bez obzira na to je li njihovo narječje bilo 
koje od štokavskih narječja ili su govorili čakavskim narječjem. 
Stoga je jedino sigurno da se radilo o izboru između dvaju jezika 
pismenosti: novoštokavskoga i kajkavskoga (Brozović 1978:56). 
Ne prihvaća se najprošireniji ikavski hrvatski govor ni govor 
upravnoga i prosvjetnoga središta Hrvata zbog kajkavske osnove. 
Jezik je književnosti dubrovačke najcjenjeniji i shvaćen zname- 
nom nadprostornoga, narodnosnoga i prosvjetnoga zajedništva 
(Vince 1978:511). Zamisao su Gajevu o zajedništvu svih Južnih 
Slovjena, pa i ilirizam u cijelosti sa zapadnim ozračjem koje je 
nosio, Srbi odbili. I sam Vuk Karadžić nije bio pripravan pri- 
hvatiti oblikovanje narodnosnoga bića u skladu s ilirskima za- 
mislima. Zamisao je o zajedništvu Južnih Slovjena bila umni 
nacrt, a nije bila posljedak povijesnoga gibanja. Slovenci su, 
Hrvati i Srbi bili odvojeni poviješću i državotvornim razvojem, 
a još izrazitije vjerski i prosvjetno. Tih je godina usmjeravao 
put novoga književnoga hrvatskoga jezika Vjekoslav Babukić. 
Bio je izvorni štokavac i na nj je utjecao stari književni jezik 
dubrovački. Taj je jezik snažno utjecao i na dva važna pjesnika 
ilirizma, Ivana Mažuranića, čiji ep Smrt Smail-age Cengića nas- 

ljeduje Gundulićev ep Osman te na Slovenca Stanka Vraza i 
pjesnički izraz njegov. 

Ilirci su pokušali ujediniti sva štokavska podnarječja u jedan 
književni jezik. Usporedno je s tim zbivanjima u Hrvatskoj Vuk 
Karadžić preustrojio srpski književni jezik posvema prekinuvši 
s nasljeđem slavjanoserbskoga. Hrvati su samo nastojali ujedi- 
niti područne književne jezike na temelju opstojeće predaje. 
Hrvati izabiru iz već postojećega, dok Srbi jezik književni stva- 
raju iz predajno nepostojećega. Posljedak je toga istodobnoga 
djelovanja bio da su Srbi i Hrvati, na posve drugojačijim teme- 
ljima, odlučili odabrati ijekavsko štokavsko narječje kao knji- 
ževni jezik. Sve razlike koje su bjelodane tomu pokušaju usprkos 
uvjetovane su različnim nasljeđima dviju uljudaba.žŽ Bečki je 
književni dogovor (1850.), za koji se mislilo da je otvorio put 
stvaranju zajedničkoga književnoga jezika za Srbe i Hrvate, 
istočnohercegovačkoga ijekavskoga, imao mnogo protivnika, 
primjerice u zadarskome krugu. U XIX. su stoljeću Srbi i Hrvati 
bili podijeljeni u nekoliko država i nikakova jedinstvena pro- 
svjetna politika nije bila ozbiljiva. A narodnosni je duh i misao 
o nezavisnosti bio previše izražen i u Hrvatskoj i u Srbiji. U 
pokušajima je preustroja jezika Gaj kritizirao Karadžićevu is- 
ključivost: Karadžić se u preustroju svojem oslonio samo na jed- 
no narječje, hercegovačko novoštokavsko, dok su ilirski slovni- 
čari (Vjekoslav Babukić, Antun Mažuranić) uzimali u obzir obli- 
ke i riječi i iz drugih narječja, čakavskoga i kajkavskoga; čemu 
su zapravo težili bilo je stupnjevito stapanje štokavskih narječja 
hrvatskih u zajednički jezik. Oni nijesu oblikovali nov književni 
jezik hrvatski, nego su jednostavno proširili štokavski sustav 
na čakavsko i kajkavsko područje. U stvaranju je i razvoju 
hrvatskoga književnoga jezika građa iz drugih dvaju narječja 
imala bitan udio, a narječja su na razvoj sustava neprestano 
utjecala preko jezika hrvatskih pisaca. Preko kajkavskoga je u 
hrvatski jezik preuzeto dosta nijemštine, kao i talijanštine preko 
čakavskoga. Bečki je dogovor ostao samo proglasom jer načela 
njegova zapravo nikada nijesu uhvatila korijena ni u hrvatskoj 
ni u srpskoj pisanoj riječi. Ilirci su jezičnu posudbu smatrali 


22 Preporod nije ozbiljio jezično zajedništvo Hrvata i Srba jer je tridesetih godina 
XIX. st. pobjeda Vuka Stefanovića Karadžića još daleko. Usavršeni se Kara- 
džićev jezik ustaljuje u Srba tek polovicom XIX. stoljeća, a općenito se prihvaća 
i postaje služben u Srbiji 1868. Preporod ne uvodi jezičnoga sustava dosljedno 
novoštokavskoga tipa, nego borba u tome smjeru traje sve do kraja XIX. sto- 
ljeća (Brozović 1978:57). 

prijeko potrebnom za povećanje izražajne snage izričaja, a ta 
je njihova težnja, težnja k uvođenju novih riječi koje bi se rabile 
u školstvu i znanosti, stvaranju prevedenica, posudbi iz drugih 
slovjenskih jezika, ili pak unutarnarječnoj posudbi, nespojljiva 
s preustrojem Vuka Stefanovića Karadžića. Na hrvatski se jezik 
u XIX. stoljeću snažno odrazilo preuzimanje iz kajkavštine i 
čakavštine, kao i posudba i prilagoda stranih riječi. U drugoj 
polovici XIX. stoljeća oblikovanje je književnoga jezika pod ut- 
jecajem Zagrebačke jezikoznanstvene škole, jezikoznanca Adolfa 
Vebera Tkalčevića i Bogoslava Suleka koji je rječničarskom dje- 
latnošću, u kojoj se je držao čistunskih načela tvorbe riječi uzim- 
ljući ih najprije iz hrvatskih narječja, a zatim i iz slovjenskih 
jezika, rječnički obogatio jezik hrvatski (Jonke 1954:67—81). 
Stvorio je sustav vojnoga nazivlja, iz kojega se mnogi nazivi 
danas opet rabe (bojnik, častnička odora, doknadni pričuvnik...). 
U drugoj polovici XIX. stoljeća hrvatski može biti jezik uprave; 
stručno je nazivlje pod češkim utjecajem. Hrvatska je ilirska 
zamisao oslabila snaženjem osnove Ante Starčevića. 

5. 


Prinudno približavanje 
hrvatskoga i srpskoga 


Početak prinudnoga »približivanja« hrvatskoga jezika i srp- 
skoga jezika označuje rad srpskoga jezikoznanca Đure Dani- 
čićaž3 na Rječniku hrvatskoga ili srpskoga jezika koji je izda- 
vala Akademija od 1880. do 1976. 


Svrhom je njegove suradnje sa zagrebačkim jezikoslovima 
bilo izglađavanje razlika koje su se očitovale među hrvatskim 
i srpskim, što se pretvaralo u umjetno prevladavanje razlika. 
On se je sa suradnicima trudio stvoriti književni jezik na no- 
voštokavskoj osnovici temeljen na pučkim govorima i pukopisnoj 
književnosti. Jezično su približivanje neki ugledni Hrvati vidjeli 
dobrim temeljem prosvjetnoga i mogućega državnoga izjedna- 
čivanja. Strossmayerova težnja za jedinstvom Južnih Slovjena 
nije mogla ukloniti srpski san o velikoj Srbiji ni habsburšku 
sredotočbu. Daničić je podupirao Karadžićevu nakanu koja je 
bila u izravnu sukobu s hrvatskim književnim nasljeđem. To 
je pokazao i prvi svezak Akademijina Rječnika (1881.). Rječ- 
nična je građa kajkavske književnosti bila u njemu posvema 
zanemarena. Prvi su svesci zanemarili suvremeniju književnost 
hrvatsku, a i Sulekove rječnike, premda su se drugi urednici 
na njih gdjekada pozivali (Jonke 1971:176). U tome je rječniku 
naglasak stavljen na podrijetlo i povijest riječi više negoli na 


23 Jezikoznanac koji dolazi iz Srbije kao tamošnji popisatelj književnoga jezika 
objavljujući izdanja starih spisa, djela o naglasnome sustavu, Srpsku sintaksu, 
Istoriju oblika, Osnove, Korijene, ugledni tumač Karadžićevih ideja, da bi na 
hrvatskoj strani proveo ono što je već napravio na srpskoj. Prije utvrđivanja 
pravila za Akademijin Rječnik, objavio je knjižicu Rat za srpski jezik i pravopis 
(Budimpešta 1878.); u nekoliko je članaka iznio pravila o naglašivanju, objavio 
temeljno djelo o srpskoj skladnji (1858.), prvu pučku slovnicu (Mala srpska 
gramatika, 1850.) i prvu povijest jezika (1874.) (Naylor 1980:73, Ivić 1990: 
242-246). 

njihovu zbiljnu porabu. Sve se ono što nije novoštokavski obli- 
kovano ili bilo takovo po postanku prilagođavalo. Tako se mije- 
njaju čakavska i kajkavska imena mjesta (Čakovac, Dionice, 
Spljet) a književna se djela romantizma i realizma poštokav- 
ljavaju i prilagođavaju izgovornomu pravopisu (Pod starimi kro- 
vovi — Pod starim krovovima, Među žabari — Među žabarima?“). 
Promijenjeno je i dotad uvriježeno bilježenje dugouzlaznoga i 
dugosilaznoga naglaska: »...Jednako su se tako književna djela 
iz razdoblja hrvatskoga romantizma i realizma prilagođivala je- 
dinstvenoj štokavskoj normi i fonetskom pravopisu, ako su ima- 
la sreće da dožive drugo ili koje naredno izdanje... Promijenilo 
se i akcenatsko znakovlje, što su ga Hrvati rabili od Bartola 
Kašića do Antuna Mažuranića. Po uzoru na Karadžićevo i Da- 
ničićevo bilježenje dotadanji je znak za dugosilazni naglasak 
(*) promijenjen u * (grdd u grad), a dotadanji znak za dugouzlazni 
naglasak () u “ (hrana u hrana). Sve je to bilo u dubokoj su- 
protnosti s koncepcijom zagrebačke filološke škole koja je za- 
govarala posebnost književnoga jezika, a u hrvatskom slučaju 
posebnost izgrađivanu na tronarječnim vrelima...« (Moguš 1993: 
175). U posljednjem je razdoblju novoštokavske prilagodbe u 
jezik Hrvata ugrađivan jezik Karadžićevih i Daničićevih djela. 


Slijedeći načela Vuka Stefanovića Karadžića, Ivan je Broz 
1892. objavio pravopisni priručnik, a Tomo Maretić svoju slov- 
nicu temeljenu na Karadžićevim i Daničićevim djelima. Tomo 
Maretić bio je vrstan jezikoznanac koji je pristupom ka građi 
i načinom njezine obrade u slovnici nadvisio priručnike koji su 
joj prethodili, ali uspješnost pristupa ne umanjuje najveći ne- 
dostatak te slovnice: opisano je isključivo tvorivo Karadžićevih 
i Daničićevih djela. Sadržaj je njihovih djela »gotovo izjednačen 
s organskim novoštokavskim narječjem koje je postalo jedini i 
neprikosnoveni sudac jezične pravilnosti« (Moguš 1993:175). 
Književnoga jezika, prema mladoslovničarskim postavkama ko- 
je je slijedio, i nema. Jezik je skupna svojina koja se razvija 
pravilno, po vlastitim unutarnjim zakonima. Književno obliko- 


24 Djela su se već bila pojavila sa svojim izvornim naslovima; poštokavljena su 
u kasnijim izdanjima. Dokaz je to zamagljavanja jezičnoga razvoja u drugoj 
polovici XIX. stoljeća krivotvorbom hrvatske književnosti iz vremena roman- 
tizma i realizma. Književnost se druge polovice XIX. stoljeća prilagodavala 
onodobnim jezičnim normama, kao da izvorna djela Šenoe ili Kovačića ne bi 
bila današnjemu čitatelju razumljiva. Početkom XX. stoljeća takve su prila- 
gode bile hotimična preinaka jezika, pa se na njih štoviše gledalo kao na naj- 
naravnije stanje stvari (Brozović 1978:75). 

vanje mora samo slijediti govorno očitovanje kao uzor. Ta je 
slovnica uskratila hrvatskoj društvenoprosvjetnoj sredini ono 
što je vjekovima imala, njezine zakonite tekstove, a srpskomu 
je nasljeđu dala ono što ono dotada imalo nije, učeno objašnjen 
slovnički sustav jezika (Peti 1995:277). Srpskoj su društveno- 
prosvjetnoj sredini u toj slovnici pojam jezika netom zapisani 
tekstovi usmene predaje.25 


U Broz-Ivekovićevu rječniku (1901.) 52.279 je natuknica. 80% 
uzeto je iz štokavskoga narodnoga pjesništva, narodnih priča i po- 
slovica. O rječničnoj građi Franjo Iveković u Predgovoru kaže: 
»Pokojni nećak moj, gimnasijski profesor Dr. Ivan Broz, s nam- 
jerom da napiše rječnik Hrvatskoga jezika mnogo je godina 
skupljao gragju za nj iz svijeh književnih djela Vuka Karadžića 
i Gjura Daničića, t. j. iz onijeh koja su oni sami napisali i iz 
onijeh koja su samo izdali na svijet, kao narodne pripovijetke, 
poslovice, pjesme i t. d... Za temelj je ovoj radnji postavljen: 
Srpski rječnik istumačen Njemačkijem i Latinskijem riječima. 
Skupio ga i na svijet izdao Vuk Stef. Karadžić. Beč 1852. Kako 
u sam temelj nijesam htio mnogo da diram, prešlo je iz njega 
koješta u ovu radnju, što po mišljenju mom ne ide u rječnik za 
običnoga književnika. Tako su... imena vlastita prenesena iz Vu- 
kova rječnika u ovaj rječnik... I Turske riječi iz Vukova rječnika 
ostavljene su ovdje...« (Navod iz Predgovora Rječnika hrvatsko- 
ga jezika 1901. /skupili i obradili dr. F. Iveković i dr. Ivan Broz/, 
Stamparija Karla Albrechta, Zagreb, str. 3). 

Dodaje kako je popunjavao rječnik u kasnijoj fazi rada ri- 
ječima iz nekih izvora: »... Pocrpao sam Hrvatske Narodne Pje- 
sme izdane od Hrvatske Matice, neka djela M. Gj. Milićevića i 
P. Petrovića Njegoša: Lažni Car (to sve na 3388 ceduljica)... 
Zatim sam iz Akademijskoga Rječnika uzeo riječi od početka 
pa do svršetka 19. sveska petoga dijela... za koje sam držao da 
su dobre i potrebne; tako i iz zbirke J. Bogdanovića (počevši od 
slova m). Ako i jest Stullijevo Rječosložje mješavina riječi Hrvat- 
skih, Ruskih i Staroslovenskih, štokavskih i kajkavskih, narod- 


25 »... Hrvatska se sociokulturna sredina, sa svojim povijesno utemeljenim mo- 
delom jezika, koji se oslanja na njezine kulturološki relevantne pisane teksto- 
ve, tako našla u škarama dvaju utopijsko-mitski utemeljenih modela kojima 
Maretić operira. To je, izvan zbiljskoga povijesnog konteksta, idealizirano 
shvaćanje latinskoga kao klasičnog jezika, s jedne strane, i iz pučkoga izve- 
deno mitsko poimanje srpskoga vukovskoga narodnog jezika koji treba podići 
na znanstveni pijedestal i dati mu društveni ugled, s druge strane.« (Peti 
1995:277). 

nih i načinjenih kojekako, opet ima u njemu vrlo lijepijeh riječi, 
kojih nijesam našao u ostalom području svojem, pa sam ih zato 
iz njega uzeo. Iz narodnoga govora primio sam od poznanika 
njekoliko riječi... I sam sam od naroda iz okoline Zagrebačke 
pobilježio njekoliko riječi, n. p. bjelinski, ognjenac, oprta, penjača 
it. d.« (Navod iz Predgovora u Rječniku hrvatskoga jezika 1901: 
4). Mnoštvo je čakavskih i kajkavskih riječi kao što su npr. 
darežljiv, darežljivost, krstitke, imetak, podoban, poplun, priu- 
štiti, propuh, strop, tjedan... koje se rabe u hrvatskome knji- 
ževnome jeziku ispušteno, kao i mnoštvo riječi iz rječnika Joa- 
kima Stullia; ispuštene su tisuće riječi jezika hrvatske književ- 
nosti.26 Sročitelji su smatrali da jezik Hrvata nije jezik hrvatske 
književnosti, nego štokavski iz pučkih pjesama, priča i poslovica. 
Zanemarujući sudobno proučavanje čakavskoga i kajkavskoga 
narječja, držali su se načela Hermana Paula da samo povijesno 
proučavanje jezika ima znanstvenu vrijednost. Usprkos takvoj 
zamisli, u predgovoru Iveković navodi da u hrvatskome opstoje 
tisuće riječi koje Vuk Stefanović Karadžić nije znao i nije mogao 
znati: »... nije moguće uhvatiti u knjigu sve glagole, koji mogu 
biti složeni s prijedlozima i koje za cijelo govori narod, kad mu 
zatreba; tako n. p. glagol dobrati (doberem) nema u Vukovu 
rječniku; a tko će reći, da ga narod ne govori? Iz toga se takogjer 
vidi, koliko su pretjerivali njeki Vukovci držeći da ne valja riječ 
koja se ne nahodi u Vuka; ta ima u našem jeziku na tisuće 
dobrih i lijepijeh riječi, za koje Vuk nije znao niti je mogao zna- 
ti...« (Navod iz Predgovora u Rječniku hrvatskoga jezika 1901:5). 
Utvrđivanju Karadžić-Daničićeve jezikoznastvene škole pri- 
donio je taj rječnik. O ustroju njegovu i silovitu prijekidu s 
višestoljetnom hrvatskom predajom svjedoči predgovor u ko- 
jeme Iveković navodi da je za nj Ivan Broz skupljao građu iz 
književnih djela Daničićevih i Karadžićevih, da mu je temelj 
Srpski rječnik Vuka Stefanovića Karadžića i da se mogao naz- 
vati i srpskim rječnikom da je nastao među Srbima: 

»Ovo djelo moglo bi se zvati i rječnik Srpskoga jezika, i da su ga 
napisali Srbi, jamačno bi se tako zvalo; ali mu je po jednakom 
pravu i po samim načelima Srbalja Vuka Karadžića (Srb. i Hrv. 


26 Priznaje i Pavle Ivić (1971:192) da je u Rječniku Broza i Ivekovića zanemare- 
reno mnoštvo riječi sasvim običnih u književnome jeziku toga doba. Ali ne 
propušta istaknuti kako su taj rječnik i Maretićeva gramatika »podešeni pre- 
ma postavljenom cilju«. A cilj je bio da se pruži uzor — prema interpretaciji 
Pavla Ivića. 

6) i Gjura Daničića (Dioba 5) ime rječnik Hrvatskoga jezika, jer 
su ga spisali i na svijet izdali Hrvati. Nije se dometnulo ili 
Srpskoga, jer taj dometak ne bi zadovoljio ni jednoga Srbina, a 
ozlovoljio bi mnoge Hrvate, a i Srbi ne bi dodali ili Hrvatskoga. 
Braća ka' i braća.« (Navod iz Predgovora u Rječniku hrvatskoga 
jezika 1901:5). 


U polemici je s Ivekovićem Vatroslav Jagić prigovarao ne- 
brizi za mnoštvo riječi iz hrvatske jezične prošlosti: 


»... Svojom kritikom Jagić je pokazao i dublje shvaćanje gra- 
matičkih izraza uopće, za što Iveković nije imao dovoljno sluha, 
suviše i ropski zakopan u Karadžićeve i Daničićeve spise, na 
početku 20. stoljeća!« (Jonke 1978/79:80). 


Zanemareno je da »... i književnici (ne samo 'narod' — dakako 
štokavski 'narod') imaju određena prava pri usmjeravanju knji- 
ževnog jezika, posebno kada je riječ o njegovu obogaćivanju lek- 
sičkim inovacijama, bogatstvu novih izraza i nijansa (što je na 
primjer osporavao Iveković u polemici s Jagićem, govoreći o knji- 
ževnicima 'žutokljuncima').« (Jonke 1978/79:81). Početkom XX. 
soljeća jezikoznanac se je Ivan Milčetić osvrnuo na zanemariva- 
nje književne i rječnične predaje hrvatske: 


»... Mi hoćemo dakle mimo sve ostale napredne narode 
da stvorimo neka nova jezična načela ... Kod onoliko bistrih 
umova, što ih je dala našoj književnosti mlada Srbija, vladaju 
u njoj ipak još donekle neki čudni nazori o jezičnim pitanjima, 
koji potiču odatle, što se srpski književni preporod počinje s 
Vukom bez ikakova obzira na književni rad Hrvata od XIV. 
do konca XVIII. vijeka. A to je mišljenje posve neispravno, 
jer Gundulić, Kačić, Reljković i t.d. nijesu za naš književni 
jezik ono, što su bili pisci iz t.z. slavenosrpske škole. Zar su 
Della Bella, Stulić, Belostenec i drugi sastavljali rječnike, da 
potomci u njih nikada i ne zavire?« (Milčetić 1905:184). 


Na početku je stoljeća književni hrvatski jezik imao sličnu 
osnovicu kao i srpski književni jezik. U Hrvata se je, koji su 
imali odavnašnju produženost pisanoga jezika s trima nar- 
ječnim osnovicama, književna ujednaka započela mnogo ra- 
nije, dok se kod Srba počela tek pojavom pučkoga jezika u 
književnosti. Nasilno je približivanje uvjetovalo raskorak me- 
đu jezikoslovima i piscima hrvatskima kojima kajkavština i 
čakavština nikad nijesu prestale biti izvorom (Šenoa, Matoš, 
Nazor). I hrvatski je jezični sustav bio otvoren njihovu rječ- 
ničnomu blagu i književnosti usprkos nastojanjima hrvatskih 

vukovaca od šezdesetih godina XIX. stoljeća. U Hrvatskoj knji- 
ževnosti Broz u vezi s imenom jezika ističe da se jezik naroda 
mora zvati prema imenu toga naroda, pa se tako jezici Hrvata 
i Srba moraju zvati hrvatskim jezikom i srpskim jezikom (Broz 
1886:160). 


Tomo je Maretić uvod Hrvatskomu ili srpskomu jezičnomu 
savjetniku napisao ekavicom. Kritizirao je sve što se ne slaže 
s duhom narodnoga jezika kako ga je on shvaćao. Iz književnoga 
jezika izbacuje sve novotvorbe i kajkavizme jer bi književnom 
jedinstvu Srba i Hrvata veoma smetale. S takvim je smjerni- 
cama desetoljećima stvarano takozvano jedinstvo hrvatskoga i 
srpskoga jezika. I razumljivo je što Maretić i njegovi sljedbenici 
proganjaju riječi kao glazba, isusovac, redarstvo, slovnica, 
časnik, povijest, knjižnica... Njegov napadaj na riječi koje su u 
Hrvatskoj bile uobičajene, dakle napadaj na razinu hrvatskoga 
jezika najizrazitije različitu od iste razine u srpskome jeziku, 
govori o naravi jedinstva koje se htjelo stvoriti i o temelju sta- 
jalištima koja su se poslije nerijetko izricala i prema kojima 
književni jezik za Hrvate počinje tek od Vuka Stefanovića Ka- 
radžića, otkad su »uzeli« svoj novoštokavski jezik od Srba. Tu 
su zabludnu misao nerijetko ponavljali srpski jezikoznanci,?7 
ali i mnogi drugi slavisti. Tako npr. Kenneth E. Naylor (1980: 
65): »The Serbo-Croatian language dates only from the mid-ni- 
neteenth century when the Croats agreed to adopt Vuk Ka- 
radžić's »Serbian language« as their literary language. This 
came about due to lack of a »Croatian« literary language 
acceptable to all Croats and to the urgent political motivations 
for its adoption.... It is fair to say that the decision by the Croa- 
tian intelligentsia to adopt »Serbian« as their literary language 
in the nineteenth century had a political aspect, similar to the 
efforts of some Croatian linguists to separate »Croatian« from 
»Serbian« in the past decade«.25 


27 Ponovljena je još jednom nedavno u intervjuu Pavla Ivića pod karakteri- 
stičnim naslovom Hrvatska će izgubiti rat koji je u cijelosti prenesen iz časo- 
pisa Intervju u Brozović 1991., a povodom jedne druge vrste najezde i to s 
nevjerojatnim tumačenjem: Hrvati u XIX. stoljeću nijesu imali jezik koji bi 
obuhvatio prosvjetno, znanstveno, upravno i drugo nazivlje (na ispunjavanju 
je upravo tih praznina uporno radio Šulek) pa su stoga posegli za srpskim 
narodnim jezikom vukovske naravi. S obzirom na temelje Vukovu leksikograf- 
skomu djelu, očito je tko je za čim posezao. 

28 »Srpsko-hrvatski književni jezik počinje tek od sredine XIX. stoljeća kad su 
Hrvati odlučili prihvatiti »srpski jezik« Vuka Karadžića kao svoj književni je- 
zik. To se dogodilo zbog nedostatka »hrvatskoga« književnoga jezika prihvat- 

Pitanje je kako bi se događaji od sredine XIX. stoljeća tu- 
mačili da srpska i hrvatska područja nijesu zemljopisno bliska, 
pa da je djelovanje Vuka Stefanovića Karadžića bilo slučajno 
istodobno s pokušajima stvaranja zajedničkoga književnoga je- 
zika za sve Hrvate — tada bi se opet moglo ustvrditi da su Hrvati 
odabrali jedno od svojih narječja za svoj književni jezik — a da 
je Vuk Stefanović Karadžić, slučajno ili neslučajno prekinuo 
srpsku predaju i odabrao jedno od hrvatskih narječja kao nar- 
ječje srpskoga književnoga jezika. U svakome slučaju, samo je 
posljednji razvojni stupanj ujednake hrvatskoga jezika obilježio 
utjecaj Vuka Stefanovića Karadžića kad se u Hrvatskoj stvorila 
škola koja je zastupala njegove poglede, kojoj su čeonikovali 
Daničić, Budmani, Broz, Iveković, Maretić i kojoj se je djelatnost 
protegla i u XX. stoljeće (Brozović 1972:49). 


Strujanja su se u srpskoj književnosti od sredine XIX. sto- 
ljeća odvajala od zaključaka Bečkoga sporazuma. Novoštokav- 
sko se ekavsko narječje srpske književnosti odvaja od novošto- 
kavskoga ijekavskoga. Premda se je ijekavski rabio u nekim 
krajevima Srbije, većina je Srba rabila ekavsku vojvođansku 
inačicu jer je književno središte srpsko u XIX. stoljeću zastup- 
ljeno Maticom srpskom bio Novi Sad. U drugoj je polovici XIX. 
stoljeća na novostvoreni srpski književni jezik utjecalo rusko 
znanstveno nazivlje dok se nazivlje u Hrvata razvijalo pod ut- 
jecajem češkoga nazivlja. Hrvatski su stručni nazivi i srpski 
stručni nazivi izrazito različiti. Preustroj je Vuka Stefanovića 
Karadžića prihvaćen potkraj XIX. stoljeća; i sam je Vuk Stefa- 
nović Karadžić bio svijestan da se Srbi prema ijekavskome od- 
nose kao prema hrvatskome.?2? 


Srpski su pisci okupljeni oko Novoga Sada i Beograda ekav- 
ski učinili osnovicom srpskoga književnoga jezika. Suvremeni 
je srpski književni jezik suglasje između jezika Vuka Stefano- 
vića Karadžića, jezika književnih središta Novoga Sada i Beo- 
grada i jezika nasljeđa Dositeja Obradovića. Osim vanjskih 


ljiva svim Hrvatima kao i zbog hitnih strančarskih razloga za prihvaćanje 
njegovo... Pravo reći, odluka je hrvatskoga umništva da za svoj književni jezik 
usvoje »srpski« u XIX. stoljeću imala strančarsko obilježje slično naporima 
hrvatskih jezikoslovaca da razdvoje »hrvatski« od »srpskoga« u minulome 
desetoljeću.« 

29 Vidi 15. poglavlje. 

30 O duhovnome ozračju stvaranja D. Obradovića isp. napomenu u bilješci 14. 
Pisac Obradovićeva životopisa D. Gavela navodi: »Stampana 'svetovna' srpska 
knjiga javila se pozno. U početku osamnaestog veka, kad su književnosti nekih 

čimbenika, političkih, društvenih, gospodarskih i vjerskih uvjeta 
koji su igrali bitnu ulogu u oblikovanju hrvatskoga i srpskoga 
književnoga jezika kao dvaju odvojenih jezika, razlika je još veća 
kad se uzme u obzir unutarnji razvoj jezika. Dva su se različita 
sustava stvarala na značenjskoj i izgovornoj razini. Zajednički 
je označilac povezan u dvama jezicima s dvama različitima oz- 
načenima (čas — u hrv. trenutak, u srp. sat; srp. zrak _ u značenju 
'trak' — u hrv. 'trak' = zraka, zrak u hrv. znači 'plinovit sloj oko 
zemlje' — za to značenje srpski ima riječ vazduh), ili je pred- 
metno značenje koje riječi u srpskome povezano sa značenjem 
dviju riječi u hrvatskome (voz — vlak, voz; lice — lice, osoba; topiti 
— topiti, taliti). Srpski ima veoma puno istozvučnica uvjetovanih 
odrazom jata pa je zbog toga stvarao mnoge riječi koje ne rabe 
Hrvati. Primjerice poticati je u srpskome zamijenilo potecati 
zbog istozvučnosti sadašnjega vremena glagola potecati i poteći: 
potečem..., a taj se oblik onda sukobio s glagolom poticati u zna- 
čenju 'ohrabrivati', pa je nastao novi oblik, podsticati, za znače- 
nje 'ohrabrivati'. Značenjske su razlike u hrvatskome često uv- 
jetovane oprjekom ijeti, je#i: dotjecati — doticati, istjecati — isti- 
cati, oživjeti — oživiti, crnjeti — crniti... Napjevak se i naglasni 
sustav, razmjer i brzina govora, razlikuju u obama jezicima. 
Unutarnje je razlikovanje uvjetovano izvanjskim razlikovanjem: 
posuđivalo se je iz različitih narječja i jezika. Bečki je sporazum 
time oslabljen, posljedci su bili drugojačiji od onih koje su za- 
mislili Vuk Stefanović Karadžić na jednoj i hrvatski potpisnici 


evropskih naroda bile već znatno odmakle u svome razvoju, kad su već za 
sobom imale dugu prošlost i u njoj znamenitih književnih dela, — na srpskom 
jeziku nije još bilo nijedne štampane knjige. Srpski narod, podeljen tada na 
nekoliko gospodara, trošio se u neprekidnoj borbi za goli opstanak. Ono što je 
tada kod Srba imalo neke tobožnje veze sa književnim poslom, bio je jedino 
rad rasturenih srpskih monaha, koji su još po manastirima, kao i njihovi sred- 
njevekovni preci, teško i sporo pisali i prepisivali crkvene knjige i mučno i 
šturo sricali zapise o nevoljama svoga vremena. Nova srpska književnost (po- 
sle srednjevekovne, feudalne) javila se tek polovinom osamnaestoga veka, i to 
kod doseljenih Srba na teritoriji današnje Vojvodine. Ali počeci nove književ- 
nosti bili su ustvari novi više po tome što su se javili u štampanom obliku, 
nego po tome što su se sadržinom svojom u suštini razlikovali od crkvene knji- 
ževnosti pisane guščijim perom na pergamentu. I nova književnost počela se 
javljati i uspravljati pridržavajući se za skut crkve: ili je neposredno služila 
za crkvenu upotrebu, ili je pod nazorom crkve imala zadatak da podmiruje 
najosnovnije potrebe pravoslavne prosvete... Do pojave Dositejeve knjige, 1783 
godine, na srpskom jeziku bilo je svega oko sto knjiga; i to knjiga s kojima još 
i ne počinje književnost, sa kojima ustvari... počinje tek prvi pokušaj rada na 
'prosveti'« (Gavela 1950:7-—8). 

na drugoj strani: »... Zato bi bilo šaljivo misliti, da su jezične 
navike, navlastito kod Hrvata mogle odjednom utrnuti činom 
Gajeva i Vukova jezičnog sporazuma. Hrvati na jednoj, a Srbi 
na drugoj strani došli su do različitih tvorba, to prije što je rez 
državne granice sprečavao nakon prvog sporazuma njegovo da- 
ljnje upotpunjavanje, odnosno stvaranje zajedničkog zakonodav- 
stva, A kako se književni jezik ne stvara iz ničega, nego uvijek 
i svagdje na temelju nekih preduzora, nije čudo da su Hrvati 
i Srbi, razvijajući svaki za sebe svoj jezik u moderan kulturni 
organ, posegnuli često za različitim vrelima te dakako i došli 
do drukčijih rezultata. Različito se na primjer odrazio na hrvat- 
skoj i srpskoj strani doprinos različnih slavenskih i neslaven- 
skih jezika, a što je možda još važnije, druga su središta pučkog 
govora utjecala svojim elementima na hrvatsku, a druga opet 
na srpsku književnu praksu. Na hrvatskoj su se strani odrazili 
kajkavski i čakavski, dakle hrvatskom području pripadni ele- 
menti i uzori, što na srpskoj strani nije bilo moguće, jer Srbi 
nijesu po rođenju ni kajkavci ni čakavci. S druge je strane opet 
sasvim prirodno, da su na primjer turcizmi mnogo obilniji na 
srpskoj strani, gdje je lingvistički prodor turskog jezika u na- 
rodni govor bio snažniji radi tamošnje duže turske dominacije.« 
(Krstić & Guberina 1940:21). Djelatnost im ipak nije bila uza- 
ludna jer je štokavsko narječje postalo osnovicom pisanoga je- 
zika i Hrvata i Srba, naravno s dvama različnim nasljeđima 
pisma, dvjema književnostima i težnjama. Oba su naroda svoju 
književnost smatrala znamenom samosvojnosti. Različnim je je- 
zicima pridružena i različnost pisma, latinica u Hrvata katolika 
i Muslimana u Bosni, a ćirilica u Srba. Pismo je kao i govor 
izvanjskim znamenom naroda. Glasovne su se, oblične i sklad- 
njane razlike povećavale pod utjecajem rječnika koji se različito 
oblikovao u hrvatskome jeziku i srpskome jeziku i kojije izveden 
iz viših uljudbenih slojeva. Različitost je suvremenoga znan- 
stvenoga i stručnoga nazivlja i rječotvorja uvjetovana utjecajem 
raznorodnih uljudaba na dva naroda: zapadnoeuropske rimo- 
katoličke na Hrvate i istočnoeuropske pravoslavne na Srbe. Po- 
dručje je na kojem su živjela oba naroda stoljećima bilo susre- 
tištem velikih povijesnih, vjerskih i umjetničkih gibanja, susre- 
tištem grčkobizantske i rimskogermanske prosvjete. Hrvatska 
je prosvjeta i književnost bila pod znakovitim utjecajem medi- 
teranskoga sloja, latinizma i talijanske književnosti. Na srpsku 
je prosvjetu utjecao Bizant, i poslije ruska predaja. Proučavanje 
rječnika omogućuje razumijevanje utjecaja povijesnih događaja 

i društvenih previranja na jezik, jer je on i nadosoban prosvjetni 
proizvod, nasljeđe prošlosti, tijesno je povezan s poviješću na- 
roda koji ga rabi. U tome su smislu četiri čimbenika utjecala 
na razvoj hrvatskoga jezika (Franolić 1984): latinsko bogoslužje 
od 1060. nakon Splitskoga sabora, turska provala u Bosnu u 
drugoj polovici XV. stoljeća, mletački utjecaj u Dalmaciji i hab- 
sburška prevlast na sjeveru. Utjecaj je latinsko-katoličke pro- 
svjete kroz dodire s talijanskom i austrougarskom prosvjetom 
nemimoilazan pri proučavanju hrvatske prosvjete. Hrvatska se 
uljudba ne temelji samo na hrvatskome jeziku, uporišta su nje- 
zina i u djelovanju hrvatskih latinista. Latinska je skladnja ut- 
jecala na hrvatsku skladnju. Latinski je bio i jezik bogoslužja, 
a preko njega je, kao jezika mudroslovlja i znanosti, utjecala 
zapadna uljudba na hrvatsku prosvjetu; mađarski je rječnik 
također utjecao na hrvatski rječnik, a turski jezik i prosvjeta, 
te arapski na književni jezik u Bosni. 


U XIX. je stoljeću u hrvatski ušlo mnogo posuđenica iz slo- 
venskoga i češkoga kojih u srpskome nema. Kako je jezik dru- 
štva neodvojljiv dio njegove prosvjete, mnoge su ustrojne razlike 
u hrvatskome i u srpskome rječniku uvjetovane prosvjetnim ra- 
zlikama. Stoga je sustav hrvatskih državničkih, upravnih, prav- 
nih, vojnih i društvoslovnih naziva nepodudaran sa srpskim na- 
zivoslovnim sustavom (sabor — skupština). Mnogi nazivi pod- 
sjećaju na vrijeme u kojem su nastali. Mnogi su hrvatski pravni 
nazivi nasilno zamijenjeni srpskim istovrjednicama nakon Dru- 
goga svjetskoga rata kada je srpski u Jugoslaviji postao pod- 
tlačni jezik, Verdriingesprache. To se osobito tiče bosanskoga 
prostora. Mnoštvo upravnih, društvenih i vjerskih naziva ima 
posve drugojačije suznačbe za oba naroda. U jezika je koji na 
nekim razinama pokazuju sličnost posebno zanimljivo proma- 
trati kako se u rječničnoj građi jasno pokazuju osobne ustrojne 
crte, različnost rječničnih sustava. Razvoj je srpskoga jezika uv- 
jetovan turskim zauzećem u XIV. stoljeću, gubitkom državne 
samostalnosti. Čovječba, preporod, preobrazba, protupreobraz- 
ba, renesansa i kićeništvo nijesu imali odjeka u Srbiji. Mnogo 
je turskih izraza prodrlo u srpski pučki i književni jezik, turski 
je utjecao na rječotvorje, a posuđenice se iz arapskoga, persij- 
skoga, grčkoga i albanskoga nalaze kako u srpskome, tako i u 
nekim drugim balkanskim jezicima (bugarski, makedonski, al- 
banski...). Pravoslavna je crkva čuvala narodnosnu istobit: 
crkvenoslovjenski, kao jezik bogoslužja i u manjoj mjeri grčki, 
bili su ono što je latinski bio Hrvatima. Utjecaji su staroslov- 

jenskoga na rječničnome i tvorbenome planu i danas izraženi 
u srpskome jeziku. Vjerska je različnost rimokatolicizma i 
grkopravoslavlja uvjetovala različnost hrvatskoga i srpskoga 
vjerskoga nazivlja. Narodnosna je svijesnost Srbe približila ru- 
skomu jeziku i uljudbi s kojom ih je povezivalo pravoslavlje. 
Ruština je snažno prodirala u srpski jezik od XVIII. stoljeća 
nadalje, kao i ruska tvorbena načela, dok je u isto vrijeme u 
hrvatski ulazila čeština, ali su nastale i mnoge tvorenice. Neke 
su od njih poslije u XX. stoljeću posudili Srbi kako bi zamijenili . 
istočnjačke i njemačke riječi. Prevoditelji su i jezikoslovi XIX. 
stoljeća pronalazili i tvorili mnoge hrvatske obrtarske i znan- 
stvene nazive povodeći se za češkim (npr. tvorenice sa sufiksom 
-pis). U hrvatskome su nastajale kovanice i novotvorine izvođe- 
njem i slaganjem, za iste se pojmove koje one označuju u srpsko- 
me rabe višečlani izrazi (glasnice — glasne žice). Hrvatski je 
jezik u XIX. stoljeću pokazao želju za samostalnošću i otpor 
njemačkomu utjecaju. Srbi su bili u potpuno drugojačijem po- 
ložaju, imali su svoju kraljevinu i pogibelj od prodora njemačke 
prosvjete nije opstojala. Srpski je jezik otvoreniji prema tuđim 
riječima, i preuzimao ih je, dočim se je hrvatski služio vlastitom 
rječničnom građom i tvorbenim mogućnostima; srpski preve- 
denice ima u manjem broju, a to objašnjava i kasnije dvoja- 
Koi e hrvatskome. Osobna su se imena u hrvatskome prevo- 
dila. 


Zbog svih su se tih čimbenika Srbi i Hrvati susreli s dvama 
različnim jezicima, na nazivoslovnome polju osobito. Stoga ni 
izabiranje jednoga narječja kao temelja sudobnomu razvoju je- 
zika, ni naziv srpsko-hrvatski, nije mogao prikriti opstojanje 
dvaju bitno različitih ustroja. Naziv je srpsko-hrvatski oduvijek 
bio zbunjujuća tvorenica, jer jezični ustroj koji bi odgovarao 
tomu imenu nikad nije opstojao kao prepoznatljiva bitnost. On 
je možda opstojao samo u nekoliko pisanih djela jezikoznanaca 
koji su zamisao prihvatili i pokušali ju umjetno i površinski 
razviti. Srpski su i hrvatski najbjelodanije različni u rječniku, 
znatno i u skladnji, u ustroju rečenica. Opstoje načela i ustroji 
koji bi u slovnicama srpskoga i hrvatskoga bili slični ili bi se 
podudarali. Međutim, opstoje načela i sveze koji su slični“ž u 


31 Isp. Adolf, Dezider, Feliks, Fridrik, Ignac, Karlo, Sigfrid; 
Bratoljub, Željko, Srećko, Miroslav, Vatroslav/Ognjoslav, Dragutin, Vitomir; 
Beata, Dominika, Flora, Lujza, Stefanija, Stela, Teodora; 
Blaženka, Nedjeljka, Cvijeta, Vjekoslava, Krunoslava, Zvjezdana, Božidarka. 


51 


hrvatskome i u nekim drugim slovjenskim jezicima, u hrvat- 
skome i ruskome velik je broj sličnosti na razini riječi: primje- 
rice, jedinice narod, narodnik, narodnost, narodnii; znanie, zna- 
čenie, značit, znamenitost*3 značenjski se podudaraju u hrvat- 
skome i ruskome jeziku; još više je takvih podudarnosti u 
hrvatskome i slovenskome. U 3. se svesku Slovara slovenskega 
knjižnega jezika na strani 292. nalazi 20 obrađenih riječi. Je- 
danaest se glasovno i značenjski potpuno podudara s riječima 
u hrvatskome jeziku: odnosnica, odnosnost, odnošaj, odnoženje, 
odnožiti, odobravanje, odobravati, odobrenje, odobriti, odobrovo- 
ljiti, odor, odorati); osam se jedinica ponešto glasovno ili tvor- 
beno razlikuje: odnosen, odobrotev, odobritven, odojek, odoleti, 
odolin, odondod, odonod.34 


Naziv je srpsko-hrvatski obuhvaćao dva prepoznatljivo ra- 
zlična sustava, oblike dvaju različnih jezika. 


32 Sličnost se slovjenskih jezika nedvojbeno može osvijetliti na svim jezičnim ra- 
zinama: tako ima, primjerice rječnične, oblične i skladnjane sličnosti među 
hrvatskim i ruskim: 

Oni su govorili mojemu bratu i mojoj ženi. 

Ouu_roBopuin soemx.. Spar u woen_acene. (Oni govorili moemu bratu i moei 
žene.) 

Uvijek se može odabrati više ili manje sličan rečenični obrazac, zavisno od 
zaključka koji se želi izvesti iz poredbe. 

33 Primjer iz: Rusko hrvatski ili srpski rječnik, Školska knjiga, Zagreb (str. 421). 

34 Primjerice, padežni su nastavci za mnoge tipove imenica za jedninu u hrvat- 
skome i slovenskome isti. 

6. 


Jezično nasilje od 1918. i usporednice 
njime uvjetovane u hrvatskome 
i srpskome jeziku 


1918. je godine stvorena Kraljevina Srba, Hrvata i Slove- 
naca. Ona je 1929. godine preimenovana u Kraljevinu Jugosla- 
viju u kojoj je beogradska vlada nametala narodnosno i jezično 
jedinstvo. 


U novoj su se južnoslovjenskoj državi zajedno našle jedinice 
koje su bile odvojene jezicima, kao i prosvjetom i nasljeđem, te 
stupnjem društveno-gospodarskoga razvoja. Povijest je nove 
države obilježena naporima Srba stvoriti usredotočenu srpsku 
državu, a Hrvata i Slovenaca osigurati neku vrstu nezavisnosti. 
1921. je godine Dragutin Boranić na temelju Brozova pravopisa 
objavio Pravopis hrvatskoga ili srpskoga jezika, koji su rabili 
samo Hrvati. Aleksandar je Belić pravopis za Srbe objavio u 
Beogradu 1923. I jedan su i drugi slijedili načelo glasovnoga 
pisanja. Nakon stvaranja zajedničke države, u Hrvatskoj se su- 
stavno povećava broj srpskih činovnika i učitelja. Srpske riječi 
svijesnim djelovanjima državnih tijela, dobro zasnovanim jezič- 
nim ravnanjem, naviru u hrvatski jezik. Štoviše i hrvatski gla- 
sovi i pravopis dolaze pod srpski utjecaj. Nametanje je gledišta 
što su ga podupirale vlasti bilo veoma jako. Njemu je smetala i 
dotadašnja Broz-Boranićeva pravopisna predaja. Nju je zamije- 
nilo Pravopisno uputstvo za sve osnovne, srednje i stručne škole 
(1929.) Ministarstva prosvete Kraljevine Srba, Hrvata i Slove- 
naca. Prema njemu se moraju izrađivati sve školske knjige. U 
školske su udžbenike ušli nazivi koji su se rabili do tada is- 
ključivo u Srbiji; tlačenje je uvjetovalo da su neki od njih danas 
postali obični. Međutim, kajkavska i čakavska književnost na- 
stavljaju živjeti. U knjižici se s kojih 4 500 riječi Razlike između 
hrvatskoga i srpskoga jezika* Petra Guberine i Krune Krstića 


35 Ta je knjižica, unatoč nekim pretjerivanjima i neispravnostima, temeljito lek- 
sikografski zasnovana. Kad se pojavila, doživjela je i izrazito niječnih i izrazito 

(1940.), nepotpunome razlikovnome rječniku hrvatskoga i srp- 
skoga, navodi da se promjene u jezicima, odvajanje jezika, zbi- 
vaju u različnih naroda zbog različna povijesnoga razvitka, 
društvenoga života. Jezik je pratilac života naroda i jezik kojim 
govore dva različna povijesna naroda društvenojezikoslovno nije 
isti jezik. Tvrdnja bi o istosti srušila načelo povijesnoga razvoja 
jezika koji je prijeko potreban za utvrđivanje opstoja svakoga 
književnoga jezika: »...Zašto se događaju sve te promjene u jezi- 
cima, koji su u svome početku sačinjavali jedinstvo? Zato, jer je 
materijalni i duhovni život različit kod različnih naroda; jer po- 
vijesni razvitak, geografski položaj, socijalni život, generacije i 
vrijeme ostavljaju svoje čvrste tragove u vanjskom nosiocu tih 
činjenica: jeziku. Vječni pratilac života, jezik, ide stopu u stopu 
s narodom: naklonosti i mržnje odrazuju se u jeziku, pa mu na- 
rodne cjeline daju neizbrisiv pečat... Kad se te opće lingvističke 
činjenice primijene na jezik, kojim govore dva različita naroda, 
kao što su Hrvati i Srbi, onda nam se problem razlika između 
dva književna jezika pokazuje u posebnom svijetlu. Prije svega 
bezuvjetno se ruši načelo povijesnog razvoja jezika kao polazna 
točka za postojanje nekog književnog jezika. S povijesnog gle- 
dišta imamo u mnogo slučajeva istu osnovu za hrvatsku i srpsku 
riječ. Tako na primjer riječi uš i vaš imaju isto ishodište u riječi 
vbš. Ali koji Hrvat ili Srbin misli na zajedničku osnovu, kad iz- 
govara te riječi... Ali živi jezik, kojim govorimo i pišemo, nije po- 
vijesna analiza, već skup današnjih glasovnih, morfoloških, 
rječničkih, sintaktičkih stilskih i stilističkih činjenica. Ako neka 
jezična jedinica čini jedinstvo na tom polju, onda jezični osjećaj 
svakog pojedinca smatra tu jedinicu svojim jezikom; nastanu li 
razlike, jezični osjećaj reagira na njih, pa ih smatra ili pogrje- 
šnima ili tuđima. Ako te pogrješke idu u krug dijalektalnih oso- 
bina, a ne nalaze se u pismu, koje je namijenjeno cijelom narodu, 
onda za takve razlike kažemo, da su dijalektalne razlike ili pro- 
vincijalizmi; ako pak velika skupina ljudi ili cijeli narod upotreb- 
ljava u svome umjetničkom stvaranju posebne riječi i posebne 
oblike, onda se to smatra drugim književnim jezikom.« (Krstić 
& Guberina 1940:9-10). 


Čistunski ustuk na srpski utjecaj nije izostao: javljao se je 
u Hrvatskome jeziku (1938.—39.), u objavcima Matice hrvatske. 
Nakon 1929. sve je više utjecaja rječnika srpskoga jezika na 


jesnih ocjena. Jedinstvenjaci su ju napali kao primjer hrvatskoga jezičnoga 
secesionizma, a za vrhovnike jezične politike u NDH nije bila dovoljno radi- 
kalna (Pranjković 1993:161). 

hrvatski rječnik. Tada se pojavljuju i težnje k stvaranju zajed- 
ničkoga jezika za Srbe, Hrvate i Slovence, te srpski zadobiva 
položaj državnoga jezika. 1941. se godine jezični propis u Hrvat- 
skoj još jednom mijenja. Kao otpor nenaravnim jedinstvaškim 
težnjama, vlasti u Hrvatskoj za Drugoga svjetskoga rata preki- 
daju s dotadašnjim pravopisom izrađujući korienski pravopis: 
službeni jezik jest štokavsko narječje jekavskoga odnosno iekav- 
skoga govora, ali se na njemu mora pisati prema tvorbenome na- 
čelu. Hrvatski pravopis Adolfa Bratoljuba Klaića i Franje Cipre 
uvodi tvorbeno pisanje kao propis za hrvatski jezični sustav.?$ 


Nakon se Drugoga svjetskoga rata Jugoslavija oblikuje kao 
savez, a pedesetih godina, sto godina nakon Bečkoga književno- 
ga dogovora kad se je pokušao stvoriti srpsko-hrvatski jezik, ra- 
zličnost književnoga hrvatskoga i književnoga srpskoga jezika 
uvjetuje nekoliko oprječnih čimbenika: 

— književna predaja hrvatska / književna predaja srpska 

— latinično pismo / ćirilično pismo 

— ijekavsko štokavsko narječje kao osnovica književnomu je- 

ziku hrvatskomu / ekavsko štokavsko narječje kao osnovi- 
ca književnomu jeziku srpskomu 

— Boranićev pravopis za Hrvate / Belićev pravopis za Srbe 

— tehničko i znanstveno nazivlje hrvatsko / tehničko i znan- 

stveno nazivlje srpsko 

— vjerska i filozofska nadgradnja hrvatska i nazivlje / vjer- 

ska i filozofska nadgradnja srpska i nazivlje. 


Od 1945. je isključivo srpski jezik rabila savezna uprava, javna 
općila, jugoslovjensko novinsko opravništvo Tanjug, pošte, želje- 
znice, savezni strančarski i gospodarski tisak, vojska, državno za- 
stupništvo, stranačka tijela. Srpski je jezik tako bio nadređen, podi- 
gnut iznad »podređenih inačica«. Sva su ta zbivanja, neprekinuto 
jezično nasilje, uvjetovala da su i hrvatski i srpski jezik ostali bez 
slovnice, propisnika i svih drugih rječnika: na hrvatskoj su se stra- 
ni pojavile samo dvije knjige rječnika koje su pripremale zajednički 
Matica hrvatska i Matica srpska. Premda je Ustav isticao ravno- 


36 Premda jedan od najboljih hrvatskih pravopisnih priručnika, Hrvatski je pra- 
vopis bio predmet rasprave o kojoj se bez obrazložbe govorilo sve najgore. Čini- 
li su to i utjecajni jezikoslovi, pa i najutjecajniji srpski jezikoslov Pavle Ivić. 
On iznosi da je odredba o sapetome i neporabnome korienskome pravopisu 
imala samo jedan smisao: biti osvetom Karadžiću i njegovim sunarodnjacima 
(Ivić 1971:206). Pisanje je kakovo propisuje taj pravopis dio hrvatske predaje, 
kao manjim dijelom primjera i izgovorno pisanje. Stoga nije jasno što bi u 
njem moglo biti osveta Karadžiću i njegovu narodu. 

pravnost jezika, to se ozbiljavalo kao prevlast srpskoga koji je 
bio »službeni jezik«, isključivo rabljen na državničkome, uprav- 
nome i vojnome polju. Hrvatske su riječi kao povijest, zemljopis, 
tisuća, siječanj, općina, kotar... bile protjerane i zabranjene za 
upravnu porabu u Bosni i Hercegovini nakon Drugoga svjetskoga 
rata. Bio je to dio političkoga stvaranja države. Jugoslovjenska je 
jezična politika četiri službena jezika načelno držala ravnoprav- 
nima, u stvarnosti se to nikada nije provelo: u jednakosti su neki 
bili povlašteni. Od ranih je pedesetih godina jedan od odjela Hrvat- 
skoga filološkoga društva pripremao, a 1954. tadašnjoj Samou- 
pravnoj interesnoj zajednici školstva predao rukopis hrvatskoga 
pravopisa. Izdavanje njegovo tadašnje političko vodstvo nije odo- 
brilo (Franolić 1984:118), pod izlikom da će se u suradnji s Maticom 
srpskom u Novome Sadu tiskati zajednički pravopis (Jonke 
1971:215): »... A hrvatski filolozi već su se potkraj 1954. u Hrvat- 
skom filološkom društvu u Zagrebu dovršili izradu znanstvenog 
Pravopisa hrvatskog književnog jezika, ali je tadašnja prosvjetna 
vlast odbila štampanje toga Pravopisa i uputila njegove autore da 
izrade Pravopis prema dogovoru u Novom Sadu, prema dogovoru 
koji tek započinje. Protesti tada nisu imali nikakva efekta, a nisu 
se odnikud ni čuli, pa se postavljalo samo pitanje da li se su- 
djelovanjem može više postići nego apstinencijom...«. Nije nimalo 
slučajno što se unaprijed znalo za zajednički pravopis. 1954. je u 
Novome Sadu 25 srpskih, hrvatskih i crnogorskih jezikoslova oku- 
pio tzv. Novosadski dogovor u ozračju državnoga pritiska i straha; 
sastavljen je zajednički srpskohrvatski / hrvatskosrpski pravopis. 
U Novome je Sadu bilo 18 Srba i 7 Hrvata (Grubišić 1985:273) 
pa su srpski prijedlozi glasovanjem morali biti prihvaćeni. Prvi je 
put u jednoj knjizi, u dvama odvojenim izdanjima, prikazan srpski 
i hrvatski pravopis. Malo je toga bilo usklađeno, navedeno je puno 
dvojakosti, a nazivoslovne su i rječnične dvoumice ostavljene za 
druga vremena. Pravopis sadrži srpske i hrvatske »inačice« te 
ostavlja Srbima i Hrvatima pravo izbora. Dogovor je ostavio dojam 
o potpisivanju poraza hrvatske prosvjetne predaje; Ljudevit je Jon- 
ke*7 smatrao da bi on Hrvatima bio nametnut i da nitko od njih 


37 Kao mjerodavnik u književnojezičnim i jezičnoravnadbenim pitanjima u 
Hrvatskoj od pedesetih do početka osamdesetih godina, Ljudevit je Jonke, 
unatoč mjestimičnim popuštanjima, zadržao čvrsto stajalište o tome da jezik 
Hrvata ima svoje povijesno, prosvjetno, prostorno i narodnosno uvjetovane 
posebnosti koje ne mogu biti žrtvovane zamislima jedinstaša svevladteljske 
naravi (Pranjković 1993:145). 

tamo nije bio uzočan. Zaključci su, bez obzira na raspravu, išli 
prema jasno zamišljenu cilju (Jonke 1971:115-116).39 


Srpski se jezik i dalje nameće u hrvatskim i slovenskim 
općilima. Zajednička se pobuna protiv toga u Hrvatskoj javlja 
1967. Deklaracijom o nazivu i položaju hrvatskoga književnoga 
jezika koju je potpisalo 140 ljudi iz 19 hrvatskih znanstvenih 
ustanova i koja naznačuje kraj Novosadskoga dogovora.?? 


Tražena je ravnopravnost četiriju jezika i poraba hrvatskoga 
književnoga jezika u školama i općilima, optužena je državna 
vlast za nametanje srpskoga kao službenoga jezika i potiskiva- 
nje hrvatskoga u položaj pokrajinštine.4" U vremenu se je od 
Deklaracije 1967. do 1974. godine kada je ustavno priznata 
hrvatska jezična posebnost oblikovalo nekoliko bitnih činjenica 
(Grubišić 1985:279—280): 


38 U mnogobrojnim je prijeporima s cijelom dužinom srpskih strančara, književ- 
nika i nazovijezikoslova (Mihajlo Stevanović, Miodrag S. Lalević, Đ. S. Rašo- 
vić, Oskar Davičo, Antonije Isaković itd.) koji su potaknuti događajima oko 
novosadskoga sastanka, dogovora i pravopisa, između 1955. i 1971., Ljudevit 
Jonke izvrgavan uvredama jer se nije slagao s mišljenjem da su hrvatski i 
srpski jezik jedan i jedinstven jezik i stoga što je bio protiv toga da se u 
jezičnim priručnicima prednost daje srpskim riječima, a da se hrvatske pro- 
glašavaju pokrajinštinom štoviše. Miodrag su S. Lalević i M. Moskovljević po- 
grešnima proglasili i riječi kao historija, krumpir, demokracija smatrajući 
ispravnim samo istorija, krompir, demokratija (Pranjković 1993:141). 

39 U tekstu kojim se 1. 7. 1971. Društvo književnika Hrvatske odreklo Novosad- 
skoga dogovora među ostalim stoji: »...Taj dogovor čak ni u času nastanka nije 
odražavao zbiljsko stanje stvari, nego je hrvatskom književnom jeziku namet- 
nuo razvoj protivan njegovoj višestoljetnoj tradiciji. Osim toga, taj je dogovor 
i u samom tekstu, a posebno u svakodnevnoj primjeni, izrazito štetio onom 
pojmu književnog jezika koji se u nas Hrvata izgrađuje još od preporoda. Zbog 
svega toga postao je simbol nelagode, nametanja i prisile...«. Tekst je potpisao 
Upravni odbor Društva književnika Hrvatske. (Cit. prema Jezik XIX/1, 1971- 
72:19). 

40 »... Iako je unitaristički pritisak bio u jeziku čak snažniji nego na drugim po- 
dručjima, upravo je u jezičnoj sferi bio i otpor najjači, osobito od sredine 60-tih 
godina... Sve to objašnjava i reakcije na Deklaraciju. Jugounitaristi, osobito 
oni hrvatskoga podrijetla, i velikosrpski elementi, shvatili su da je njihov kraj- 
nji cilj bitno ugrožen i da hrvatsku jezičnu pobunu treba energično slomiti. 
Silovitost i drastičnost reakcije imale su za svrhu zastrašivanje i kršenje mo- 
rala, željelo se da u hrvatskim masama i inteligenciji zavlada još veća apatija 
i malodušnost nego što je to bila prije Deklaracije... Značenje Deklaracije u 
čisto jezičnom pogledu posve je jasno: cijeli strpljivo građeni »novosadsko-do- 
govorni« krov nad hrvatskim jezikom srušio se kao da je bio kula od karata, 
i kada se bjesomučna protudeklaracijska kampanja iscrpila i slegla, očito se 
vidjelo da taj krov više nikada neće moći biti izgrađen...« (Brozović 1991b: 
15—16). 

— hrvatski je jezik prosvjetoslovno, društvenojezikoslovno, 
pukojezikoslovno te prema odrednici normativne obstojno- 
sti poseban jezik; 

—od početaka su ujednake u XVIII. stoljeću do početka 
našega stoljeća književni jezik hrvatski i književni jezik 
srpski išli različnim putovima. Zbivanja su koja se od tada 
javljaju tlačiteljska po svojoj naravi i stoga nijesu imala 
uspjeha; 

— veoma je bitno ustvrditi da nijedan jezik, pa tako ni hrvat- 
ski, nije manje zaseban jezik, kad opstoji koji njemu sličan 
jezik, od onoga jezika koji nema sebi sličnih jezika. Koliko 
je različnosti, a koliko sličnosti između hrvatskoga i kojega 
god drugoga jezika nebitno je za njegovu istobit.*! 

Jezično je nasilje uvjetovalo da su mnoge riječi bile potiski- 

vane pa neke postupno i zaboravljene. Njihovo oživljivanje nije 
nikakva težnja k razlikovanju — jer je posebnost hrvatskoga je- 
zika nedvojbena — nego nepristajanje na ozakonjbu onoga što 
je postignuto nasiljem u prošlosti. Stoga potisnute i zaboravljene 
vojne nazive i nazive drugih struka treba oživiti jer je to prijeko 
potrebno za razumijevanje hrvatske književnosti; obnova je to 
nasljeđa i težnja za ispravljanjem jezične nepravde. 


41 I pitanje je stupnja sličnosti bilo različito tumačeno. Kako je obrazlagano u 
vezi s pitanjem »inačica«, pravo bi na svoj jezični izraz urodilo, prema mišlje- 
nju Pavla Ivića, uzajamno nečitljivima orječjima (Babić 1969:135). A prizna- 
nju zasebnoga položaja jezika uzajamna nečitljivost tekstova nije nužan pre- 
duvjet. 

7. 


Jezik kao skup narječja i književni jezik 


»Istost« se hrvatskoga i srpskoga jezika uglavnom dokazi- 
vala sličnošću ustroja književnih jezika. 


Proučavanje je književnoga jezika jedan vid proučavanja je- 
zika.42 Jezik je sredstvo sporazumijevanja u temeljnoj društve- 
noj zajednici,43 a hrvatski je jezik skup narječja nastalih u druš- 
tvenim zajednicama hrvatskoga naroda. Jezik je s toga gledišta 
uvijek skup narječja, i to takovih koji se samobitnima svojstvima 
jasno razlikuju jedni od drugih. Svako narječje kojega jezika 
po službi i samo tvori jezik. Od sređivanja jezičnih odnosa na 
Balkanu — nakon doseobe Slovjena na ovo područje do početka 
selaba koje su tekle sve do prvih godina XV. stoljeća — nije lako 
ustanoviti kakovo je bilo jezično stanje. Sa sigurnošću se može 
reći da su se Hrvati služili govorima kajkavskoga, čakavskoga 
i zapadnoga štokavskoga narječja. U okviru istoga slovjenskoga 
sustavlja opstojala su, uz ta tri zapadna narječja, još i dva is- 
točna, istočna štokavština i torlačko narječje. Između zapadne 
i istočne štokavštine granica je tekla Dunavom pa dalje do Dri- 


42 »... One discipline nauke o jeziku koje se bave upravo standardnim jezicima, 
u normativnom ili u kojem drugom smislu, još su uvijek u neodređenom od- 
nosu prema disciplinama koje imaju za svoj objekt proučavanja bilo kakav 
idiom, ne interesirajući se je li standardiziran ili nije...« (Brozović 1970:28). 

43 »... Brisanje nacionalnoga u jeziku, na račun komunikacijskoga, pri čemu naci- 
onalno shvaćamo sociološko-kulturološki a ne samo etnički, vodi izravno u ko- 
munikacijski kolaps i jezičnu nemoć, jer se komunikacija i zasniva na razli- 
kama, pa i nacionalnim, a nipošto se ne zasniva samo na istostima — do kakve 
bi se komunikacije, brisanjem razlika, pod svaku cijenu željelo doći. Uspostav- 
ljanju komunikacije razlike su međutim temeljni motiv i njezinu održavanju 
neposredan živi pokretač. Komunikacija se bez njih pretvara u spekulativno 
jalovi formalizam koji postaje sam sebi svrhom (...) Potru li se razlike, a morale 
bi se, jer su, kažu, štetne, što će u famoznoj toj komunikaciji živo još ostati?« 
(Peti 1995:14, orječje Nepostojeća dilema, Polemičko reagiranje na tekst Jezik 
između nacije i komunikacije, Danas, br. 300, 17. studenoga 1987.). 

ne, zatim zapadno od Drine na jug u smjeru Foče, do Neretve, 
pa neznatno istočno od Neretve do blizine mora. Odatle je gra- 
nica išla na istok tako da je Dubrovačko primorje bilo zapad- 
noštokavsko, dok je zaleđe bilo istočnoštokavsko, kao i Boka 
Kotorska gdje je granica izbila na more (Brozović 1970). 

Isključivo Hrvati govore govorima čakavskoga ili kajkavsko- 
ga narječja; i obilježja su tih narječja hrvatska jezična obilježja. 
Cakavština je najizvornije hrvatsko narječje, osobito obilježena 
posebnošću naglasnoga sustava (čuva se praslovjenski novou- 
zlazni i staro mjesto naglaska) i rječnikom (Lisac 1992). I kaj- 
kavština je isključivo hrvatska, ali je bliska zapadnim sloven- 
skim narječjima. Istočni su štokavci i govornici torlačkoga no- 
vouzlazni naglasak, koji se i u kajkavskome i slovenskome čuva, 
izgubili prije osam stoljeća. Govore istočnoštokavskoga podrije- 
tla Hrvati rabe u veoma malome broju, a torlačkim narječjem 
govore samo Srbi. Istočnohercegovačkim govorom štokavskoga 
govore Srbi, Crnogorci, Muslimani i Hrvati. Slavonskim štokav- 
skim govorom govore Hrvati; a zapadnom štokavštinom, kojoj 
je obilježje ikavica, Hrvati i Muslimani; istočnobosanskim pak 
narječjem koje obilježava ijekavska šćakavština govore Musli- 
mani i Hrvati i veoma malo Srba (Lisac 1992). 

Hrvatski je javni općeknjiževni jezik** umjetan jezični izraz 
temeljen na hrvatskima govorima istočnohercegovačkima, s du- 
brovačkom inačicom, i zapadnim bosanskohercegovačkima. Po- 
vijest je ujednake jezika hrvatskoga, bez obzira na to kada se 
je odredio njezin početak, vremenski nespojljiva s ujednakom 
srpskoga jezika. A ako se uzme u obzir ujednaka u XIX. stoljeću, 
djelatnost Vuka Stefanovića Karadžića u Srbiji i Ljudevita Gaja 
i sljedbenika njegovih u Hrvatskoj, prema ulozi koju je koja 
imala u objema sredinama, zbivanja su imala malo zajedničko- 
ga. Dva su se toka ujednake u jednome čvorištu, posredovanjem 
izvana, približila. O približivanju se provedenu djelovanjem iz- 
vana može govoriti na razini književnoga jezika. Odgovor na 
pitanje koliko je djelatnost Vuka Stefanovića Karadžića prido- 
nijela opstojnosti hrvatskoga sustava kakav god on bio, ne opo- 
vrgava činjenicu da je riječ o tokovima ujednake koji su mogli 


44 Sveza standardni jezik (ili kraće: standard) označuje sociolekt s jasnom nor- 
mom (odredbama o pravilnom / nepravilnom) namijenjen porabi u državnoj 
upravi, školstvu, općilima i u djelima lijepe književnosti. 

»(...) bitno je za definiciju standardnog jezika da je on autonoman vid jezika, 
uvijek normiran i funkcionalno polivalentan (...)« (Brozović 1970:28). 

uroditi dvama književnim jezicima — umjetno stvorenima pri- 
bliživanjima unatoč. Književni je jezik po svojoj osnovici jezik, 
ali je po prosvjetnoj i uljudbenoj nadgradnji općenarodan. Dakle, 
i na razini je književnih jezika istost isključena. Ta je spoznaja 
ipak katkada dopuštala u svezi »hrvatski ili srpski jezik« opsto- 
janje »inačica«.4 Naziv inačica može biti opasniji od tvrdnje o 
istosti. Jer može se govoriti o splitskoj, dubrovačkoj ili zagre- 
bačkoj inačici hrvatskoga književnoga jezičnoga sustava. I sva- 
ka od njih pokazuje svoje višerazinske različnosti. Ako se hrvat- 
ski i srpski proglašuju »inačicama« jednoga, pitanje je koji im 
je to nadređen skup koji ih čini inačicama? Čini se da ga nema, 
jer su to dva različna južnoslovjenska jezika s različnim povi- 
jesnim razvojem.“ Ako svako narječje kojega jezika po službi 
i samo tvori jezik, onaj jezik kojega je to narječje narječjem, 
onda su i dvije književnojezične »inačice« i same jezici, oni jezici 
kojih su »inačice« (hrvatski i srpski). Sve što je višeliko može 
se pojaviti samo u jednoj od inačica.4? 


45 Pavle Ivić ni »inačice« nije mogao dopustiti kao jezični izraz naroda koji se 
njima služe, već samo kao »teritorijalne realizacije, a ne kao nacionalne oso- 
benosti« (Ivić 1969:119). I opet se objašnjava kako bi tako Srbi u Hrvatskoj i 
Hrvati u Vojvodini mogli uživati zbiljnu ravnopravnost: neprekidno se rabi 
političko dokazivanje jezičnih činjenica. 

46 Tok je ujednake u Hrvata trajao od 1750.—1900., a u Srba je trajao samo 50 
godina (1818.—1868.) (Brozović 1978:66). 

47 Tema je ublaživanja takozvanih inačica na bosanskohercegovačkome prostoru 
bila pogodnim tlom jednostranih uopćitaba, neprekidnoga iznošenja istih, a 
zanemarivanja drugih jezičnih dataka samo da bi se opravdao unaprijed po- 
stavljeni stavak. 

Oni koji su tvrdili da se ukidanje inačica tamo stvarno događalo, ipak su 
potvrđivali prevladavanje istočnoga rječnika. Osvrt je na jedno izvješće (S. 
Marković, Šta je zajedničko a šta posebno u varijantama srpskohrvatskog (hr- 
vatskosrpskog) književnog (standardnog) jezika?, VI. kongres jugoslavenskih 
slavista, Budva 1969., Jezik XVIL/2, 1969:61—-63) pokazao kako se je išlo za 
tim da se pokaže kako se navodno protustavljene riječi rabe na obje strane. 
Potkrjepljivalo se je to na književnoumjetničkim orječjima. To da riječ val u 
građi za rječnik dviju Matica ima 50 potvrda u djelima srpskih pisaca a riječ 
talas više od 60 potvrda u djelima hrvatskih pisaca ništa ne dokazuje jer pot- 
vrde ne iscrpljuju sva područja njihove porabe. Način ispisa građe za rječnike 
nije statističan. U građi se za taj rječnik među 148 primjera potvrda riječi 
hljeb nalazi 24% iz djela hrvatskih pisaca. To što vrijedi za pjesnička orječja, 
ne može se primijeniti i na opći jezik, tj. za nezabilježene potvrde iz prodavao- 
nica kruha. Primjerice to što se jednom u istoj rečenici pojavio i zrak i vazduh 
u sarajevskim novinama može dokazati samo poremećaj u općidbi. U srpsko- 
me jeziku zrak u značenju uzduh nije obična riječ. Zrak tamo znači 'trak svje- 
tlosti'. S očitim razlikama u pojedinim područjima jezične porabe povezana je 
i službena i čuvstvena vrijednost pojedinih riječi. Stoga je hljeb u Hrvatskoj 
obilježje pjesničkoga jezika pa je stoga njegov položaj različan od onoga kakav 

Književni jezik s dvjema »inačicama« jesu dva književna 
jezika, s dvjema jezičnima povijestima kojima su te inačice odre- 
đene. Preispitujući odredbu općeknjiževnoga jezika (u Brozović 
1970:28) S. Babić ističe da se hrvatski književni jezik ustalio 
nezavisno od srpskoga premda je djelovanje hrvatskih vukovaca 
uvjetovalo približivanje k srpskomu književnomu jeziku. Upra- 
vo zbog snažne osobnosti hrvatskoga književnoga jezika hrvat- 
ski vukovci nijesu uspjeli u onome što su željeli oživotvoriti (Ba- 
bić 1970-71). 


Jasno je da se opisom književnih tekstova ijekavske novošto- 
kavštine s naslijeđenom hrvatskom književnom predajom govori 
o hrvatskome književnome jeziku. Povijest je jezika hrvatskoga 
šira od povijesti književnoga jezika hrvatskoga. Ona uključuje 
jezične činjenice koje ujednaci nikada nijesu bile podvrgnute. 
Osnovicom su književnoga izraza Hrvata kajkavsko, čakavsko 
i štokavsko narječje. Pismenost je i književnost hrvatska stoga 
tronarječna. U književnome su se jeziku u povijesti prožimale 
pojavne različitosti. Idući od zapada k istoku, opstoje tri novošto- 
kavska narječja — ikavsko, ijekavsko i ekavsko. Sva se tri sma- 
traju osnovicom novoštokavskoga sustava. Ikavsko se novošto- 
kavsko narječje prostire u zapadnoj Hercegovini, u štokavskome 
dijelu Dalmacije, Lici, zapadnoj Bosni, Bačkoj. Bajka je stoga 
o potpunome približivanju jezika Hrvata jeziku Vuka Stefano- 
vića Karadžića samo bajka jer se ikavski štokavski hrvatski 
govori od ijekavskoga novoštokavskoga razlikuju koliko i ekav- 
ski novoštokavski govori. Povijest je postanka ijekavskoga novo- 
štokavskoga sustava književnim jezikom Hrvata također dio po- 
vijesti jezika hrvatskoga kao i povijest svih triju narječja hrvat- 
skih. Potpun opis povijesti književnoga jezika hrvatskoga mora 
uvaživati povijesni razvoj svih triju književnih uoblika hrvat- 
skih narječja i međusobnih odnosa njihovih. 


Jeziku se hrvatskomu nedvojbeno može pristupiti višera- 
zinski. Jezik je hrvatski danas kao i u povijesnome pregledu, 
kao skup pojavnica na životnome prostoru svome tronarječan. 
Književnost je hrvatska nastala na trima narječjima. Višesto- 


bi bio da ne postoji riječ kruh. U izrazu pod gasom riječ je gas oslobođena 
suparništva riječi gas u srpskome jeziku jer je čuvstveno obilježena riječ (i dio 
izričaja) za razliku od neobilježene srpske riječi. Hljeb uostalom u hrvatskome 
nema samo jedno značenje. U hrvatskome je jeziku riječ neobilježena u znače- 
nju 'oblik kruha'. Zanemarivanje značenjske strane, odnosa sudoblja i razno- 
doblja, išlo je u prilog zasjenbi svega onoga što ne ide u prilog unaprijed po- 
stavljenomu stavku. 

ljetni se razvoj hrvatskoga jezika ne podudara s razvojem drugih 
slovjenskih jezika. Jeziku se hrvatskomu može pristupiti i kao 
književnomu jeziku. Baš zbog tronarječnosti jezika hrvatskoga 
kao skupa jezičnih izraza, pridjev je općeknjiževni uz hrvatski 
jezik obilježen nešto drugojačije nego u ostalim jezicima europ- 
skim. Bez obzira na to koliko dugo u prošlost išla povijest ujed - 
nake njegove, trajanje je njezino poslije 1918. obilježeno nasil- 
nim približivanjem jednomu slovjenskomu jeziku, srpskomu je- 
ziku. Dakle, nakon mnogih stoljeća posvema odvojena razvoja 
jezika, zahvatom su se izvana razlike nastojale ukloniti. Ali tako 
da se u hrvatski općeknjiževni jezik umetao nehrvatski rječnik, 
u hrvatsku skladnju nehrvatska skladnja, u hrvatsko nazivlje 
nehrvatsko nazivlje. Osamdesetogodišnje razdoblje samo je dio 
višestoljetnoga razvoja. Postanak je hrvatskoga jezika odvojen 
od postanka svih jezika zemljopisno mu danas bliskih, kako od 
slovenskoga, tako i od srpskoga. O bliskosti se nekih kajkavskih 
govora sa slovenskim narječjima u susjedstvu može govoriti: 
utjecaj je zemljopisno bliskih govora jednih na druge nedvojben. 
Ali stoga nitko nije tvrdio da su hrvatski i slovenski razvojno 
ili kako drugojačije jedan jezik, jer nije oblikovana jezična rav- 
nadba kojoj bi to bila svrha. Zašto bi nametnuta, nekoliko de- 
setoljeća iznuđavana bliskost dvaju književnih jezika, posljedak 
jezične ravnadbe, bila važnijim čimbenikom jednakosti nego što 
je to slučaj sličnosti dvaju govora, govora zemljopisno bliskih 
kao što su to gdjekoji slovenski govori i gdjekoji hrvatski govori. 
Odgovor je, uz jezičnu ravnadbu, uvjetovan time što je odlika 
književnoga jezika stanovita isključivost. Ali novoštokavski su- 
stav ne iscrpljuje opseg ni sve razine naziva hrvatski jezik. 
Književni je jezik tvorevina, a novoštokavski sustav samo dio 
hrvatskoga jezika. 

8. 


Jezik i naziv njegov 


Još 1877. Mihovilje Pavlinović u Hrvatskim razgovorima naveo 
da ne opstoji narod koji bi se zvao Srbo-Hrvati (Vince 1978:521), 
pa tako ne može biti ispravan ni naziv srpsko-hrvatski jezik 
dobro uočivši da ga ne mogu prihvatiti ni Hrvati ni Srbi, osim 
nekih Srba koji preko njega žele izraziti svoje nehrvatske težnje. 


Prihvaćanje bi toga naziva za Hrvate značilo kako nemaju 
vlastitoga jezika. Srpski stanovnici u Hrvatskoj mogu svoj jezik 
nazivati svojim narodnim imenom (Vince 1978:522). Kako su 
iz dvaju povijesnih razvoja nužno morala proizići dva jezika, 
velika su besmislenost koja je proizišla iz zamisli o jedinstvu 
jezika nesklapni nazivi (1) hrvatski ili srpski,? (2) srpsko- 
hrvatski, hrvatskosrpski. Prva sveza izjednačuje hrvatski i srp- 
ski što je predprimjer u nazivlju jezika,5% jer, bez obzira na 


48 »... U stranoj je jezičnoj zajednici uobičajeniji naziv srpskohrvatski jezik, po 
načelu kojim se razni složeni lingvistički nazivi tvore prema krajnjim člano- 
vima, npr. indoevropski jezici obuhvaćaju i indoevropske jezike između Indije 
i Evrope... Manje je čest naziv s obratnim rasporedom hrvatskosrpski jezik. 
Ta su dva naziva posve sinonimna i oba obuhvaćaju cjelinu hs. jezika. U praksi 
dolazi i dvostruko dvojni naziv srpskohrvatski /hrvatskosrpski jezik, i opet s 
istim značenjem. Dvojstvo ili trojstvo tih oblika ozbiljan je nedostatak, jer se 
kod neupućenih mogu javiti dvojbe o njihovu značenju, a postoje i razna pro- 
tuslovna idejna tumačenja...« (Brozović & Ivić 1988:4). 

49 Taj su naziv predlagali raspravljači iz Zagreba na sastanku u Novome Sadu 
od 8. do 10. prosinca 1954. U zaključke je, međutim, ušlo srpskohrvatski 
(hrvatskosrpski) (Jonke 1971:115-116). 

50 Ime je jezika promatrano (dobronamjerno) kao još jedan pokušaj ozbiljke sna: 
»... San o jednom jeziku, na vjetrometnom ovom prostoru, o jezičnoj jednosti, 
svih južnih Slavena, njihovoj ujedinjenosti, nije međutim tek od jučer ... Svaki 
put se, međutim, taj san o jednom jeziku konačno oblikovao u lingvistički mo- 
del njegova postojanja i opisa... Ne mogavši se realizirati kao cilj, promeće se 
u sredstvo za postizanje nekih drugih ciljeva, npr. znanstvenih i političkih.« 
(Peti 1995:17). Upravo su ti ciljevi bili razlog stvaranja obrasca pod nazivom 
hrvatski ili srpski. 

zemljopisnu bliskost, nikomu nikada nije palo na pamet da koji 
jezik nazove ruskim ili ukrajinskim ili makedonskim ili bugar- 
skim. Ako je ili u svezi isključno ili, sveza je hrvatski ili srpski 
zgodna igra riječima, samo što ona nije načelo tvorbe suvisnih 
naziva. Nazivi srpskohrvatski, hrvatskosrpski mogli su označi- 
vati samo umjetnu mješovitu tvorevinu, nikada jezik koji je bilo 
gdje djelovao.5! Protuslovni su se nazivi ipak uobičajili s pos- 
ljedicom da se i danas u svijetu proučava i poučava srpskohrvat- 
ski/hrvatskosrpski. Zašto nigdje nema imena makedonskohrvat- 
ski u tom ozračju nije pitanje manje srodnosti makedonskoga 
i hrvatskoga, a južnoslovjenski jezici jesu srodni, odnosno srod- 
nost ih čini južnoslovjenskima, nego pitanje prisile koja jest ili 
nije opstojala. Kako svaki narod ima prirodno pravo na materi- 
njijezik (Brozović 1978), ima ga pravo i nazivati imenom naroda 
koji se njime služi. I taj se postavak mogao na različite načine 
tumačiti.5ž Međutim, ako se za sve slovjenske narode, za Slo- 


51 »... taj jezik oduzima i pojedincima i narodima na ovom prostoru pravo na 
vlastitu prošlost i uskraćuje im mogućnost da se ostvare u živoj sadašnjosti. 
I jedno i drugo mitologizacijom poništava, te time, u povijesnom okruženju, 
falsificira povijest, ne dopušta da se, traganjem, uđe u trag zbiljskom prostoru 
i vremenu, njihovoj ljudskoj mjeri.« (Peti 1995:286). 

52 Pokušavajući naznačiti vremeni slijed širenja hrvatskoga imena među kato- 
licima srpskohrvatskoga jezika, Pavle Ivić (1990:103) ustvrđuje: (a) da je ono 
bilo prošireno od ranoga srednjega vijeka među čakavcima i velikim dijelom 
štokavaca ikavaca, (b) u drugoj polovici XVII. stoljeća u kajkavskoj sjevernoj 
Hrvatskoj, (c) sredinom i u drugoj polovici XIX. stoljeća u Slavoniji i u neg- 
dašnjoj mletačkoj Dalmaciji gdje nije odranije bilo hrvatskoga opredjeljenja; 
(d) između 1878. i 1914. u Bosni, Dubrovniku i Boci Kotorskoj; (e) u XX. sto- 
ljeću, naročito nakon Prvoga svjetskoga rata u Bačkoj, Krašovanima i Janjevu. 
Slijedi netipična napomena: »... relativno skorašnji datum opredeljivanja u ne- 
kim krajevima niukoliko ne umanjuje autentičnost opredeljenosti« (Ivić 
1990:102) kojoj je, valjda, cilj povećati uvjerljivost vremenoslovlja. 

Cjelovita je rasprava Pavla Ivića Srpski narod i njegov jezik (1971.) najbolji 
izvor dataka o podrijetlu općega srpskoga i njegova odnosa s hrvatskim knji- 
ževnim jezikom XIX. i XX. stoljeća. Međutim, stalne je nedostatke Ivićevih 
razmatranja dobro uočio Ivo Banac (1990:85): »Unfortunately, Ivić is frequen- 
tly contradictory in his attempt to reconcile the results of traditional and con- 
temporary scholarship. His principal fault is his inadequate understanding of 
Croat national consolidation. Ivić assumes that Croat national consciousness 
was a modern construct, and that before the Revival there only existed natio- 
nally amorphous »ethnic formations« of »Serbo-Croatian speaking Catholics.« 
Ivić in fact rejects Croat linguistic and national continuity. His arguments 
properly belong to the nineteenth century. Contemporary historical scholar- 
ship has largely revised the notion that democratic revolutions discovered na- 
tionhood. And if the »Serbo-Croatian speaking Catholics« do not qualify as the 
Croats before the Revival, why is it the Serb nationality of all non-Bulgar 
Ortodox South Slavic groups always taken for granted?« (»Nažalost, Ivić je 

vence, Makedonce, Slovake, Čehe, Ukrajince, Srbe i druge pri- 
mijeni načelo da su ti narodi postali to što su danas tek od 
općega prihvaćanja suvremenoga samoimenovanja, može se to 
primijeniti i na Hrvate. Dotično, ne može se primijeniti ni na 
Hrvate ako se ne primjenjuje na druge. 

Nazivi srpskohrvatski i hrvatskosrpski ne mogu osigurati 
jezičnu ravnopravnost srpskoga naroda u Hrvatskoj kao ni 
Hrvata u Vojvodini, primjerice. Narod na kojemgod prostoru 
može govoriti jezikom toga prostora kao svojim jezikom. Može 
govoriti i svojim jezikom koji nije jezik šire zajednice u kojoj 
Živi. Isticano je da hrvatski jezik ne služi kao prosvjetni izraz 
samo Hrvatima. Njime se izražuju i Srbi koji žive u Hrvatskoj 
i kao posebna skupina sudjeluju u hrvatskoj prosvjeti postavši 
puni dionici njezini (Katičić 1986:278). Ali po tome hrvatski jezik 
nije srpski jezik, nego hrvatski jezik kojim govori skupina srp- 
skoga naroda koja se njime služi kao svojim izrazom. Mogu se 
služiti i srpskim jezikom: ni u tome ga slučaju zlonamjerna tu- 
mačenja ne mogu poistovjećavati s hrvatskim. 


Zbog zabuna i sumnja u samostalan položaj hrvatskoga jezika 
u odnosu na srpski, odnosno na posebnost tih dvaju jezika, koju 
su nerijetko uvjetovale baš višečlane sveze imena jezika složene 
na različite načine od dvaju jedino smislenih naziva jezika, hrvat- 
ski jezik i srpski jezik, valja se osvrnuti na ime jezika koji su 
Hrvati rabili kroz povijest. 

U spomenicima iz IX. stoljeća nalazi se latinski zabilježeno 
hrvatsko narodno ime (Ostojić 1971). Pisani su spomenici hrvat- 
ski nešto mlađi jer je od početka državničke povijesti hrvatske 
zastupnički jezik dvora i jezik bogoslužja bio latinski. Na Baš- 
ćanskoj je ploči s kraja XI. stoljeća ostao uklesan hrvatski oblik 
imena hrvatskoga naroda u vladateljskome naslovu. Za toga se 
vremena može samo pretpostaviti da su Hrvati svoj jezik na- 


nerijetko protuslovan u pokušaju tumačenja rezultata predajnih i suvremenih 
spoznaja. Načelna je njegova pogrješka neprikladno razumijevanje hrvatsko- 
ga narodnoga ujedinjenja. Ivić uzima da je narodna samosvjesnost hrvatska 
novijega postanja i da su prije Preporoda postojale samo narodnosno bezo- 
blične »narodnosne skupine« »katolika srpskohrvatskoga jezika«. Ivić ustvari 
niječe hrvatsku jezičnu i narodnosnu produžnost. Njegovi dokazi zbiljno pri- 
padaju devetnaestomu stoljeću. Suvremene su povijesne spoznaje uvelike pro- 
mijenile mišljenje da su demokratski prevrati otkrili naciju. A ako se »katolici 
srpskohrvatskoga jezika« ne smatraju Hrvatima prije Preporoda, zašto se je- 
dino srpska narodnosna opstojnost između svih ne-bugarskih skupina pravo- 
slavnih južnih Slavena uzima kao samorazumljiva činjenica?«) (Banac 
1990:85). 

zivali svojim narodnim imenom. Narodno je ime najranije po- 
tvrđeno u Vinodolskome zakoniku (1288.), a nekoliko se puta 
spominje kao jazik hrvacki i u tekstu Razvoda istarskoga 
(1325.), pravnoga spisa o razgraničbi istarskih općina: »... I pi- 
saše listi ednoj i drugoi strani e'zikom latinskim i hrvackim, a 
gospoda sebi shraniše e'zikom nemškim. I tako listi stari pot- 
vrdiše, strani vratiše, prepisavši ga sebi shraniše.« (Navod iz 
teksta Razvoda istarskoga, u: M. Moguš i Ž. Bujas, Kompjutor- 
ska konkordancija 'Razvoda istarskoga', Institut za lingvistiku 
Filozofskoga fakulteta u Zagrebu, Zagreb 1976:26). 


Autor (redaktor) Razvoda istarskoga kaže da ga je »verno, 
pravo... pisal, ne priložeć ni odložeć ča bi kom zmutilo pravdu, 
jazikom hrvackim«: »... I tako esam verno, pravo po zapovedi 
pisal, ne priložeć ni odložeć, ča bi komu zmutilo pravdu, e'zikom 
hrvackim kako se uzdrži v oriinali edne i druge strane po imenu 
niže pisanih nodari.« (Navod iz teksta Razvoda istarskoga, u: 
M. Moguš i Z. Bujas, Kompjutorska konkordancija 'Razvoda 
istarskoga', Institut za lingvistiku Filozofskoga fakulteta u Za- 
grebu, Zagreb 1976:26). 


U kroničarskome se spisu Ljetopis popa Dukljanina spomi- 
nje knjiga harvacka: 


»Najraniji kroničarski spis u nas, kojim je zahvaćeno raz- 
doblje do polovice 12. stoljeća, predstavlja Ljetopis popa Duklja- 
nina... U 9. glavi Kaletićeva prijepisa se, naime, čita 'I tako 
sveti muž Kostanc naredi popove i knjigu harvacku i istumači 
iz grčkoga knjigu harvacku...' Za putove naše srednjovjekovne 
pismenosti, tekstovnu komunikaciju i propulzivnost spisa nije 
bez značenja zanimljiva činjenica da se u glagoljskom krčkom 
Brevijaru popa Mavra iz godine 1460. osjeća izravan odjek ovih 
navoda Ljetopisa: u službi Solunskoj braći kaže se kako oni '...i 
vse knigi hr'vat'ske timač'še... (i sve knjige hrvatske istuma- 
čivši')«. (Hercigonja 1994:115, 117). Prvi se put u tiskanoj knjizi, 
brevijar Blaža Baromića iz 1493., spominje pridjev hrvatski u 
nazivu brevijara (Moguš 1995:38). 


I u tekstu se Hrvatske kronike iz XIV. stoljeća nekoliko puta 
spominje narodni naziv jezika hrvatskoga (knjiga harvacka, je- 
zik hrvacki). Glagoljaši su hrvatski pri prepisivanju crkvenih 
obrednih knjiga do XV. stoljeća staroslovjenskome jeziku davali 
narodna obilježja, pa kako se on sve više približivao pučkomu 
govoru, i oni ga nazivlju imenom hrvatskim (Tumačenje saltira 
hrvackoga, psaltir Petra Fraščića iz 1463., Korizmenjak iz 1508. 
koji su na hrvacki protumačili popovi Silvestar Bedričić i Pero 

Jakovičić) (Zelić-Bučan 1971-72a:2—5). Sredovjeki je svećenik i 
pisac Martinac u svojeme zapisu izjednačio zemlju i narod, govor 
njegov i uljudbu njegovu. Glagoljsko svoje pismo naziva hrvat- 
skim pismom humanist Georgius de Sclavonia: 


»... Znameniti humanist-glagoljaš, pisac latinskih i staro- 
francuskih teoloških i moralizatorskih tekstova, Georgius de 
Selavonia — ili "de Sorbonna' — (Juraj iz Slavonije, rodom iz Bre- 
žica ili okolice)... ostavio je tako na dva prazna folija kodeksa 
Commentarii in Psalmos sv. Jeronima (rukopis br. 95, Gradska 
knjižnica Toursu) dragocjene glagoljske tekstove kojima je, očito, 
francusku sredinu želio upoznati sa svojom slavenskom pisme- 
nošću koju nazivlje 'alphabetum chrawaticum'... Vjerojatno u 
namjeri da svom sorbonskom intelektualnom okruženju pruži 
što potpuniju obavijest o glagoljici i glagoljanju u Hrvata, on 
navodi i popis biskupija na području jurisdikcije kojih je dozvo- 
ljena uporaba 'hrvatskog alfabeta' i služenje mise na crkveno- 
slavenskom jeziku hrvatskoga tipa.« (Hercigonja 1994:73—74). 


Povijesni spisi pisani jezikom hrvatskim svjedoče da Hrvati u 
srednjem vijeku za svoj jezik rabe uglavnom narodno ime hrvat- 
sko. Ima i potvrda porabe naziva slavo, sclavo, illiricum, dal- 
maticum (ti su se nazivi uglavnom rabili u spisima pisanima 
talijanski ili latinski). U naslovu svojega epa Marko Marulić na- 
vodi da je Judita u versih hrvacki složena, stumačena našim ja- 
zikom (Libar Marka Marulića Splićanina, u kom se uzdrži isto- 
rija svete udovice Judit u versih hrvacki složena, kako ona ubi 
vojvodu Oloferna po sridu vojske njegove i oslobodi puk izraelski 
od velike pogibli, SPH 1/1869:1) kako bi ju razumjeli i oni koji 
latinski ne znaju: »... Počtovanomu u Isukrstu popu i prmanciru 
splickomu, gospodinu dom Dujmu Balistriću, kumu svomu, 
Marko Marulić umiljeno priporučen'je z dvornim poklonom milo 
poskita ... privaćajući ja pisma staroga testamenta, namirih se 
na historiju one počtene i svete udovice Judite i preohologa Olo- 
ferna, koga ona ubivši, oslobodi svu zemlju izraelsku jur od nad- 
vele pogibli. Tuj historiju čtući, ulize mi u pamet, da ju stumačim 
našim jazikom, neka ju budu razumiti i oni, ki nisu naučni knji- 


53 »... I obujamši vsu Grčiju i Bulgariju, Bosnu i Arbaniju, nalegoše na jazik 
hrvatski posilajući zastupi velike; vojvode silne tvorahu brani mnogije s plkom 
hrstjanskim, pobijajući se na poljih i na pasih i na brodih vod. Tagda že rob- 
ljahu vse zemlje hrvatske i slovinske do Save i Drave daže do Gore Zaprte...«. 
(Navod prema: Zlatna knjiga hrvatskog pjesništva 1970:19 (ur. V. Pavletić), 
Najezda Turaka /Fragment Zapisa popa Martinca 1493/). 


75 


ge latinske aliti dijačke...« (SPH 1/1869:13). O stvaralaštvu na 
hrvatskome jeziku u Marulićevo vrijeme Ivan Kukuljević Sak- 
cinski u predgovoru kaže (SPH 1/1869:48): »... s toga nije čudo 
ako je hrvatska pjesma XV. i XVI. vieka za domaćom latinskom 
pjesmom u svakom smislu ostajala. Ali uprav ovo tužno stanje 
jezika i knjige čini, da oni, koji se odvažiše narodu svomu pri- 
obćivati misli i nadahnutja svoja na narodnom jeziku, zaslužuju 
naše duboko štovanje i našu najveću zahvalnost, jer kako bi sto- 
jao danas naš jezik, da nismo imali one za nas neumrle radioce 
na književnom polju, koji nam prvi dokazaše bogatstvo našega 
jezika, ugladjivajući ga svojim uznositim duhom i svojimi liepimi 
umotvori...« 

Nazive dalmatico i lingua slava Marulić rabi kad piše latinskim 
jezikom, pa se može zaključiti da je naziv hrvatski inačica za 
lingua slava, a da naziv dalmatinski rabe školovani ljudi u zamje- 
nu za hrvatski ili kao naziv za čakavštinu (Ostojić 1971:96— 99). 


Od XVI. su se do XVIII. stoljeća počela javljati i pokrajinska 
imena kao oznaka narodnosti i jezika: dalmatinski, bošnjački, 
slavonski, dubrovački. Franjevci u XVII. stoljeću uz naziv slo- 
vinski, poznat otprije iz književnih krugova, prenose i doslovni 
prijevod latinske sveze lingua illyrica, naziv ilirički. Ni za te 
rascjepkanosti nije izblijedjela svijest o pripadnosti hrvatskoj 
narodnosnoj zajednici. Književnici i dalje nazivlju svoj jezik nje- 
govim narodnim imenom. Potvrđeno je to u djelima dubrovačkih 
pisaca (a Dubrovnik je bio dugo odijeljen od zajedništva s osta- 
lim hrvatskim narodnosnim područjem) u kojih je naziv slovin- 
ski najranije udomaćen kao istoznačnica za hrvatski jezik. Svezu 
hrvatski jezik rabe Nikola Nalješković, Dominko Zlatarić, Mavro 
Vetranović, svezu kojom je jezik nazivao i Splićanin Marko Ma- 
rulić, a Jerolim Kaletić latinicu nazivlje hrvatskim pismom. 


Dominko Zlatarić, hrvatski prevoditelj (1558.—1613.) koji je 
prevodio s klasičnih jezika već u naslovu svojega prijevoda Elek- 
tre rabi hrvacki kao ime jezika na koji prevodi: Elektra trage- 
dija. Lubmir pripovijes pastirska. I Lubav i smrt Pirama i Tizbe 
iz veće tuđijeh jezika u hrvacki izložene... po Dominku Zlatariću. 
Djelo je posvetio »Prisvijetlomu i priizvrsnomu gospodinu, Go- 
spodinu Đurđu knezu Zrinskomu, svjetniku cesarova veličan- 
stva, vladaocu nad blagom krune Ugarske, i vojvodi od vojske 
Ugarske na Dunaju, momu gospodinu vazda počtovanomu«. Po- 
sveta Juraju Zrinskomu, sinu sigetskoga junaka, krajem XVI. 
stoljeća, u najteže vrijeme hrvatske povijesti, pokazuje da op- 

stoji ne samo svijest o zajedničkoj nacionalnoj pripadnosti i o 
zajedničkome jeziku, nego i veze između sjevernih i južnih 
hrvatskih krajeva. U njoj opet spominje ime jezika na kojeme 
piše: »... za obogatit također ovi naš jezik kojomgodi stvari ka 
je dostojna da se čti, prinesoh iz latinskoga pastijersku pripo- 
vijes Tassovu, pjesnivca u oni jezik toliko scijeena, koliko mnim 
da svak zna; i dovedši ju na izvrsnos, koliko mi od onijeh ne- 
zrelijeh ljeta biješe dopušteno, dah ju na svijetlo, prikazavši ju 
jednomu vlastelinu od našijeh, vijećniku prvomu komu dosta 
bijehu ugodni ovaci trudi. Stavih se zatijem s jednakom požu- 
dom učinit Hrvaćku Grkiriu Elektru Sofoklovu... ja neću vjero- 
vat, da vaše prisvijetlo Gospodstvo ne nasljeduje u sve visoke 
krjeposti, kako nasljeduje u hrabros od oružja; ter da vam neće 
bit ugodno prigledat kadgodi spijevanja od vrijednijeh Latina, 
ali Grka, koji vam u vaš hrvacki jezik govore, pokle mnozi od 
take gospode čtili ih su u jezik rimi inostran i tuđ...« (Navod 
prema SPH 21/1899:4—5). 


Stihovi Mavra Vetranovića (1483.—1576.) svjedoče o naro- 
dosnoj svijesti kad pjeva o turskome prodiranju u Hrvatsku i 
propadanju hrvatske slave: 


»... A sad nie Kosova, a sad ni Krbave, 
ni polja ravnoga ni hrvacke slave; 

ner li je pogibla vojnika sva slava, 

i k zemlji ponikla jak sieno i trava...« 


(Navod prema SPH 3/1871:56, Tužba grada Budima) 


Jezik svoj nazivlje narodnim imenom u poslanici Petru Hekto- 
roviću: 


».... I tvoju dobrotu i razum izbrani 

u dugu životu višnji bog da shrani, 

i da tvoj slavan glas razumnijem uresom 
to više svaki čas diže se k nebesom; 

od koga uresa, razuma i slave 

višnji Bog s nebesa razlike države 

u vrijednosti napuni, da vrijednos taj teče 
u vijencu i kruni po svijetu daleče, 

a navlaš kud jezik hrvatski prohodi, 
neumrla po vas vik tuj vrijednos da hodi...« 


(Plemenitomu i vrijednomu gospodinu Petru Ektoroviću vlaste- 
linu hvarskomu s velikijem priklonstvom odgovor umiljen D. 

Mavra Vetrani, u: Mavro Vetranović. Izabrani stihovi. Erasmus 
naklada Zagreb 1994:58). 


Naziv hrvatski rabe Hvarani Hanibal Lucić, Hortenzij Bari- 
čević, a Korčulanin Ivan Vidali u poslanici upućenoj Nikoli Na- 
lješkoviću pjesnika zove »hrvatskoga diko i slavo jezika« (Zelić- 
Bučan 1971-72a:8—9). 


Jazik hrvacki u Planinama (Planine ke zdrže u sebi pisni 
pete po pastirih, pripovisti i pritvori junakov i deklic, i mnoge 
ostale stvari, složene po Petru Zoraniću Ninaninu. Reverendo 
ac vener. D. Mattheo de Mattheys canonico nonen. Pet. de Albis 
nonen. pat. praeceptori intergerrimo s.) spominje Petar Zoranić 
(1508.—1569.?). U posveti ističe da je »jazik kojim općimo pošpu- 
ren... latinskim«: 


»... Ne s malim zaisto stidom pisah, jer kako znate da u jinih 
mnozih skrbivih pečalah jesam, ke sasfima od takova tega od- 
klanaju, i jer jazik kim općimo pošpuren jest latinskim, i da bi 
me tumačenje blaženoga Hieronima ne vižbalo, s prirokom bih 
pisal, boju se; ništar marie takof i ta put moj po neuvižbanu korii- 
cu po stazi ne tlačeni prošad, Hrvatom i vašoj milosti, ki znam 
da dobar baštinac i Hrvatin poštovan jest, poklariam, ufajuć se 
da pod kreluti kriposnimi vašimi od sfakoga zlorična jazika za- 
kloren biti ću. U Ninu Gradu XX. zrilvoća miseca MDXXXVI.« 
(SPH 16/1888:4). U 20. glavi (... Cap. XX, Perivoj od slave i u 
rem vile Latinka, Grkina, Kaldejka i Hrvatica) vila se tuži na 
»nepomnu i nemar jezika hrvackoga«: 


»... Jabuke ke na krilih od vil vidiš znam da znaš da sloge 
i pisma od pisac rečena izkažuju: nut Latinki kolike i kako lipe 
jabuke u krilu jesu i udil pribivaju; budi da onim dvim druzim 
sad ne pribiva, dali vidiš da mnoge od pri utrgane jesu; a meni... 
(ah nepomrio i nehaju jezika hrvackoga!) evo ove same za nevolu 
pribiram i razgledam, i tebi budi da na nezrili i trpki jabuci 
pri roka utrgani zahvalam za sasfima dramatna se ne ozvati. 
Znam da Hrvat mojih ne jedan ali dva da mnozi mudri i naučeni 
jesu, ki sebe i jazik sfoj zadovolno pohvaliti, proslaviti i naresiti 
umili bi; da vidi mi se da se manom pačeli sobom sramuju i 
stide, i prem ako ki poje ali piše, u jini tuj jazik piše i poje; da 
jino ni, znaj, neg nepomria od kriposti...« (SPH 16/1888:87). 
O njegovome narodnosnome osjećaju u predgovoru I. K. Sakcin- 
ski kaže (SPH 16/1888:46): »... Petar Zoranić Ninjanin, ako i nije 
bio toli visoko učen, kao njegovi drugovi u Dubrovniku, Splietu 
i Hvaru, ali rodjen u posve hrvatskom gradu Ninu, bijaše nada- 

sve Hrvat dušum i tjelom. Njegove 'Planine' ako i nisu veliki 
pjesnički umotvor, imat će vriednost, dok će biti i jednoga hrvat- 
skoga rodoljuba, a njegovi u pjesne umiešani dodatci u prozi, 
ostat će uvjek riedki biser za hrvatske jezikoslovce. Što je on 
prije tri i pol stoljeća preko ustijeh svoje Hrvatice vile govorio, 
to bi naša vila punim pravom i danas, osobito našoj tako zvanoj 
višjoj inteligenciji prišaptnuti mogla...«. 

Juraj Baraković (1548.—1628.) u spjevu koji je nazvao Vila Slo- 
vinka (Vila Slovinka Jurja Barakovića Zadranina u četare vrsti 
petja složena, ča jest u pismi skupne, u osmoredke, u zučnopojke 
i u poluredke. Plemenitomu gospodinu Anjelu Justinijanoviću 
Sibenčaninu rajnoga Frančiska gospodinu momu. Juraj Barako- 
vić Zadranin.) pjeva o stradanju hrvatskoga naroda: 


»,.. Malo riim vladati gospoda mogoše, 

opet ga terati Hrvati smogoše, 

od krala pridoše, grada su prosili, 

u ki pak slizoše, vazam ga po sili; 

pak su ga hotili opeta gospoda 

vojničkimi dili razbif ga do poda...« (SPH 17/1889:27) 


Pridjev hrvatski spominje u dijelu spjeva u kojeme mu vila priča 
povijest njegova roda: 


»... Znam tvoga pradida kra-Bele u dvoru 

Bartula prosida; sliš' ča ti govoru. 

S prvimi u zboru plemenit dvoranin, 

u svakom razboru poglavit gradjanin, 

po krvi Zadranin, poštenjem sloviše, 

Oracij Rimanin slafniji ne biše. 

Sam kra ga zoviše vojvodom i knezom, 

a nigda kad htiše pasanim vitezom. 

Službenim povezom on krala služaše, 

a Jlubkom zavezom kra] riega Jublaše. 

Perje ga |udjaše i klobuk hrvatski, 

svak na to sumriaše, da 'e on ban slovački...« 
(SPH 17/1889:24) 


Stoga je jasno o kojeme jeziku govori kao o svojem jeziku: 


»... Bih vilu otpravi' u Zadru da poje 

zaradi lubavi bašćine te moje, 

hteć da ju posvoje prijamše u Zadar 

za svoju da broje pokle jim bi na dar, 
dali ju u nehar neharno pustiše, 

nikakor imat var vrhu ne htiše, 
ali im ne biše umila ugodit, 
al oni voliše Latinki pogodit. 
Sramni su možebit jazikom svojime 
ter vole govorit svaki čas tujime, 
a ja ću mojime govorit ludem svim, 
jer sam ja sasvime po Bogu dičan riim: 
ja drugim ne umim od moga poroda 
govorit neg ovim koji mi Bog poda...« 
(SPH 17/1889:12) 


Iz XVI. stoljeća ima dosta potvrda da protestantski pisci je- 
zik svojega naroda nazivaju narodnim imenom hrvatskim. 
Hrvatskim imenom nazivaju ga pisci koji prevode dijelove Sve- 
toga pisma (Antun Dalmatin, Stjepan Konzul). Matija Vlačić u 
spisima na latinskome jeziku kao oznaku narodnosti i jezika 
rabi latinski naziv illyricus. Hrvatski pisci pokušavaju nadvla- 
dati prostornu i duhovnu rascjepkanost. Andrija Kačić Miošić 
uspio je u narodu probuditi samosvijest, ali je velika omiljelost 
njegova djela pridonijela da je naziv slovinski iz književnosti 
ušao u pučanstvo kao oznaka naroda i jezika (Razgovor ugodni 
naroda slovinskoga /u/ komu se ukazuje početak i svrha krala 
slovinski, koji puno godišta vladaše svim slovinskim državam, 
s različitim pismam od krala, bana i slovinski vite/zov/a, izveden 
iz različiti kriiga talijanski i složen u jezik slovinski po fra Andriji 
Kačiću Miošiću, štiocu jubilatomu, iz Brista, reda Male bratje s. 
Frane, države pris. Odkupitela u Dalmaciji). 


»... Ma narod slovinski vazda je bio, kako se vidi, u tomu 
malo pomliv, jer se malo stvari štije i nahodi od stari krala, bana, 
gospode i događaja, koji su se događali u našim stranam... Želeći 
dakle ja, da siromasi težaci i čobani naroda slovinskoga, koji se 
naslađuju u takizim pismam, mogu doći u poznane, da riiove 
pisme i davorije nisu brez temela istinita... na službu istih siro- 
maha dajem na svitlost ovš kriižice skuplene, složene i prinesene 
iz različiti kriiga talijanski u jezik slovinski...« (Bratu štiocu, 
SPH 27/1942:5). 


Preporoditelji su hrvatski u prvoj polovici XIX. stoljeća bu- 
dili narod hrvatski ilirskim imenom. Uz to, nepučko ime ilirski 
i ilirički, i uz knjiški naziv slovinski,“ naziv hrvatski za jezik 


54 Naziv je slovinski nerijetko navođen, zavisno od onoga što se željelo dokazati, 
a često je to bila izlika za dokazivanje »nepouzdanosti« naziva jezika i naroda: 
»Katolici srpskohrvatskog jezika nisu imali zajedničkog narodnosnog imena 

hrvatskoga naroda živi i u puku i u književnika. Hrvacki naš 
jezik jezik je Petra Zrinskoga (Adrijanskoga mora sirena): 


»Plemenito i dobro rojenim, svake hvale i časti dostojnim, virnim 
i vridnim junakom, vse hrvacke i primorske krajine hrabrim vi- 
tezovom pozdravlenje. 


Nisam hotil uzmarikati dila vojničkoga bana nigdašega Zrinsko- 
ga Miklouša iz ugarskoga na hrvacki naš jezik stumačiti, starijih 
mojih u svakom kripostnom činu pute naslidujući, ne štimajući 
zato, da bi se tim takmac momu bratu Zrinskomu Mikloušu, ta- 
kajše banu hrvackomu, učinil, koji skoznovitim trudom i marli- 
vom pomriom iz vnogih kronik, tuliko vugarskih, dijačkih, kuli- 
ko latinskih, izbiranom svojom pametjom na vugarski jezik istu 
hištoriju, vnogimi odičenu peldami i nauki, spravil je i popisal. 
Pače niti se trsim ž riim skupa porodice ci] pisnikov izgoditi, 
nego za riim upućujem i ravnam delo moje, ko akoprem je malo, 
ali velikoga i slavnoga spomenutja budući, naklariam vam, hra- 
breni vitezovi, domoslavni hrvacke i primorske krajine braniteli 
i čuvari...« (SPH 1957/32:19). 


Katarina je Zrinska s nimškoga na hrvatski jezik prevela molit- 
venik Putni tovaruš (Pvtni tovarvs vnogimi lipimi, nouimi i po- 
bosnimi molituami iz nimskoga na her/va/czki jezik isztoma- 
chen i szpraulyen po meni groff Frankopan Catharini goszpodi- 
na groffa Petra Zrinszkoga hisnom touarussu. Peruich szada u 
stampi na sui/tlo/ dan, i vnogim pobosnim lyudem na vsiuanie 
i touaristuo, vdilen. — Leta, M.DC.LXI. V Benetkih pri Babianu. 
Z-dopuscheniem obchinszkim). 


»...Vsega hervatckoga i slovinskoga orsaga gospodi i poglavitim 
ljudem obojega spola, vsake vrste i fele dobrim krščenikom od 
mene službu i poklon, od Gos. Boga zdravje, sriču i veselje; na 
ovom svitu dug žitak, a po smrti vsakom kraljestvo nebesko. 


Premišljavajući vnogokrat, da se skoro zmeda vsega svita jezi- 
kov najmanje hrvatckoga ovo doba štampanih knjig nahodi, pače 
i one, koje nigda bihu po pobožnih i bogaboječih ljudih včinjene 
i štampane, veče sezatiraju i malo kadi nahode... (PSHK 15/2/ 
1977:17—19). 


... Ovdi za vsakom ovom molitvom ima se moliti Salve Regina kako 
ovdi doli stoji SALVE REGINA hrvacki.« (PSHK 15/2/1977:27). 


osim manje ili više knjiških naziva »slovinski« i »ilirski«, koji su se, uostalom, 
odnosili i na druge, pre svega na Srbe.« (Ivić 1990:102). 

Filip Grabovac u naslovu svojega djela Cvit razgovora naroda i 
jezika iliričkoga aliti rvackoga (1747.) zove svoj jezik rvackim 
uz knjiški naziv ilirički. 

»Dragi brate štioče, ove knjižice jesam sastavio razgovorne od 
stvari davni aliti prošasti, od koji sam mnoge više puta čuo, vidio 
željne znat i pitat, u komu se načinu uzdržavaju vrimena pro- 
šasta. Ja videći knjiga od ovizi stvari u jezik svaki izvan iliri- 
čkoga aliti rvaskoga, oti potrudit se malo i metnu na svitlost 
upitanja odgovorni od vrsta mnogi, u dva dila ovde zajedno sve- 
zana.« (SPH 30/1951:21, Opomena k štiocu). 


Hrvatskim jezikom pišu fra Josip Banovac iz okolice Skradina, 
Dubrovčanin fra Bernardin Pavlović, svećenik splitske prvostol- 
ne crkve Angelo Della Costa. Franjevac Lovro Šitović iz Ljubuš- 
koga u hrvatsko-latinskoj slovnici govori o jeziku hrvatskome 
(Zelić-Bučan 1971-72a:12). I oni pisci koji su u svojim djelima 


čnice za naziv hrvatski. 


Do XVII. st. pisci u sjevernoj Hrvatskoj jezik nazivlju slo- 
venski (kajkavci), primjerice Juraj Habdelić (Zercalo Marianzko, 
to je to Poniznozt devicze Marie, ka je Boga rodila. Uszem szlo- 
venzkoga i horvatczkoga naroda kerschenikom, a onem naulaz- 
tito, kiszu obilnee dare naturalzke, ali zuerhunnaturalzke, od 
dareslyive ruke Bosje prieli, na naszleduvanye. Po Juriu Hab- 
delichu, Tovarustua Jesussevoga messniku popiszana, i na szuć- 
tlo dana. M. DC. LXII.- Stampano u- Nemskom Gradczu pri Fe- 
renczu Widmanstetteru. 


Dictionar, ili R&chi szlovenske zvexega ukup zebrane, u red po- 
staulyene, i diachkemi zlahkotene. Trudom Jurja Habdelicha, 
masnika Tovarustva Jesussevoga, na pomoch napredka u dia- 
chkom navuku skolneh mladenczeu horvatszkoga, i szlovenszko- 
ga naroda. —- Stampano u Nemskom Gradczu, pri odvetku Wid- 
manstadiussa. M. DC. LXX. 


»,.. Malo je do sa dobe slovenskim jezikom, za ktere bija bil znal, 
knjig štampano. Ali ni onem ogovorljivi jeziki prostili nesu. Ne- 
komu teh takoveh knjig reči nesu bile prave horvatske, nekomu 
nesu bile prave slovenske, nekomu bile su jako priproste... 
Ništarmenje, komu se horvatski hoče govoriti, neka reče mesto 
lehko lahko, mesto osem osam, mesto jalen jalan, mesto nesem 
nisam, etc... Ja sem činil štampati onak, kak onde govore, gde 
sem pisal...« (PSHK 1977/15/2:59—60, Zrcalo marijansko. Opo- 
menek k oveh knjižic ogovorniku)), Gabrijel Jurjević (1620.?— 
1704.7): 

(Listi heroov to je velikeh na glasu ljudih po plemenitom Jurjević 
Gabrijelu, Cesarove i Kraljeve Svetlosti harmice varaždinske 
protipiscu, na kratkom spravljeni. 


»Med hištorijami ovde slovenskim jezikom z veržuši popisanimi 
i naprvo danimi, najdu naj prvo gospoda, junaki i ostali obojega 
spola poglaviti ljudi, vsaki polag svojega stališa, hištorije, koje 
ako budu marlivo štali, hoče im se srce ganuti...« (PSHK 1977/ 
15/2:305, Opomenek)), ili slovinski (štokavci ikavci). Jezik su pi- 
saca južno od Kupe nazivali hrvatskim. Pisci su bili svijesni da 
je posrijedi jedan jezik, samo drugojačijega izgovora. 

Već u XVII. stoljeću pod utjecajem povlačenja hrvatske dr- 
žavnosti na sjever, te pod utjecajem Vitezovića i Zrinskoga, poči- 
nju i kajkavci svoj jezik nazivati narodnim imenom hrvatskim. 
Tako ga nazivlju Ivan Belostenec (1595.—1675.), Boltižar Milo- 
vec (1612.—1678.) već u naslovu svojega djela (Dussni vert, du- 
hovnim czvetiem naszagyen. To je to: unoge fć6le officiumi i li- 
tanye, iz nekoih molitvenih knysicz szkupa szpravlyeni, i na 
hervatczki jesik prćtolmacheni pobosnim dussam na duhovnu 
naszladnoszt i haszen. Po P. Bolthisarv Millovczv, tovarusa Je- 
sussevoga redovniku. - Stampan vu Bechu, Pri Janussu Jacobu 
Kirneru, leta 1664. (PSHK 1977/15/2:143)), Matija Magdalenić 
(oko 1625. — ?) Zvonchacz. Presvitlomu gospodinu grofu, gospo- 
dinu Erdeodi Mikloušu... Ar znam, gospodine milostivni... /da/ 
vnogi drugi hote ogovoriti ove knižice, ništo v tom, da nisu zav- 
sima pravo hrvacki pisane niti zavsima slovinski, nego Sclavo- 
nico-Croatice... (PSHK 1977/15/2:171). 


Naziv će hrvatski zahvaljujući mađarskomu posredništvu u kaj- 
kavskome obliku horvatski prevladati kao oznaka kajkavskoga 
narječja, a dotadašnji će nazivi slovinski ili slavonski ostati mje- 
snom oznakom slavonskoga govora. Protupreobrazitelji i djelat- 
nici katoličke obnove jedinstveni književni jezik na kojemu rade 
zovu knjiškim imenom ilirskim (Bartul Kašić). Po najrašireni- 
jem štokavskome narječju Jakov Mikalja jezik nazivlje bošnja- 
čkim. Poraba je imena za hrvatski jezik bila zavisna od cjelo- 
kupnosti hrvatskoga područja i povezanosti hrvatskih krajeva. 
Nazive su slovinski i ilirički prenijeli učeni ljudi iz talijanskoga 
i latinskoga, a iz radova se književnika, povjesničara i jezikoslo- 
va može pratiti povijest porabe hrvatskoga imena. 

O tome kako je narod nazivao jezik svoj nema pisanih svje- 
dočenja. Popovi glagoljaši, međutim, živjeli su s narodom i iz 
njihovih se zapisa pretpostavlja da nijesu znali nikakova dru- 
goga jezika osim materinjega hrvatskoga i bogoslužnoga, pa su 

ga mogli nazivati kao i puk. To se osobito odnosi na vrijeme do 
polovine XVIII. st. kad se osnivaju glagoljaška sjemeništa. Iz 
dataka se nadbiskupije splitske i biskupije makarske doznaje 
da, uz latinski, 1688. opstoji rvacki kler. Kler se arvacki spomi- 
nje u službenome spisu splitske nadbiskupije iz 1807. U očuva- 
nim spisima Arhiva glagoljaškoga sjemeništa u Priku kraj 
Omiša izraz se chierici illirici prevodi sa žakni arvacki. Iz spisa 
se hrvatskih glagoljaša, s obzirom na naziv njihova materinjega 
jezika i književnoga crkvenoga jezika, može zaključiti da su oni 
do kraja XVIII. stoljeća jezik svoj vazda nazivali narodnim ime- 
nom hrvatskim, a iz toga proistječe da je i narod među kojim 
su oni djelovali taj jezik nazivao imenom hrvatskim (Zelić-Bu- 
čan 1971-72a:15-16). 


Muslimanska je adžamijska književnost hrvatska primjer 
kako se s dolaskom turske vlasti u Bosnu i Hercegovinu mnogo 
hrvatskoga naroda pomuslimanilo, ali su ostali svijesni pripad- 
nosti hrvatskoj narodnosnoj zajednici. Da su ti muslimanski pje- 
snici sebe smatrali Hrvatima, dokazuju mnogobrojni primjeri 
atributa Hrvaćanin, Hrvat i sl. koji su oni dodavali svojemu 
imenu (Ostojić 1971:105—108). 1 jezik su nazivali hrvatskim ime- 
nom. U razmatranome razdoblju nikad nije ugasla svijest o pri- 
padnosti hrvatskoj narodnosti pa prema tome i hrvatskome ime- 
nu. Usporedno se s knjiškim nazivima slovinski ili ilirski, i uz 
pokrajinska imena prema imenima narječja, nije prestao rabiti 
naziv hrvatski jezik. Svi su drugi nazivi bili mjesne ili knjiške 
istoznačnice. U djelima hrvatskih pisaca na latinskome i tali- 
janskome illyricus i slavo znači hrvatski (Zelić-Bučan 1971-72a: 
18). 


U XIX. su stoljeću hrvatski preporoditelji htjeli ojačati na- 
rodnosno biće svoje približivanjem svim Južnim Slovjenima. Na 
tragu pisaca katoličke obnove odabrali su narječje koje je moralo 
biti prihvatljivo svima, ijekavsku novoštokavštinu. Kako je i ime 
trebalo izraživati jedinstvenost, književni je jezik nazvan ilir- 
skim čime su se preporoditelji oslonili na povijesnu zabludu o 
slovjenstvu Ilira. 


U upravno se je odvojenoj Dalmaciji hrvatski narodni pre- 
porod započeo slično kao i u sjevernoj Hrvatskoj; u dalmatin- 
skim se učenim krugovima jezik zvao već uobičajenim slovin- 
skim imenom (Zelić-Bučan 1971—72b:39). Borba je za uspostavu 
hrvatskoga jezika u javnome životu bila temeljna osobina težnje 
narodnoga preporoda u Dalmaciji. Šezdesetih su godina oko Na- 
rodne stranke bili okupljeni u jedinstvenome narodnome pokre- 

tu i Hrvati i Srbi, i često se na stranama Narodnoga lista mogao 
pročitati pridjev hrvatsko-srpski, hrvatski ili srpski za oznaku 
jezika, štoviše i kovanica Srbo-Hrvati za oznaku naroda. Hrvati 
su u doba hrvatskoga narodnoga preporoda postupali na način 
jedinstven u povijesti europskih naroda: bili su spremni odreći 
se i svojega jezika i svojega imena za volju izgradnje jedne 
nezbiljne narodnosne i jezične cjeline (Zelić-Bučan 1971-—72b: 
40—41). 

Latinski je jezik hrvatski narod od svih naroda zadržao 
najdulje: do 1848. godine. Dok hrvatski jezik još nije bio postao 
službenim jezikom uprave i nastave, nije moglo biti zakonskih 
odredaba o službenome nazivu hrvatskoga jezika.5 


Sabor je 1847. godine zaključio da se narodnomu jeziku dade 
čast koju je dotad uživao latinski. 1861. je godine veliki župan 
zagrebački Ivan Kukuljević na 13. sabornoj sjednici predložio 
ime jezika koje se povelo za državopravnim imenom: jezik hrvat- 
sko-slavonski, uzimajući kod toga u obzir tadanji zbiljni, a ne 
i pravni opseg hrvatske države. Na 52. sjednici Kukuljević sa- 
mopobudno mijenja taj prijedlog svoj i mjesto hrvatsko-slavonski 
predlaže naziv hrvatsko-srpski.5$ Bilo je na toj sjednici još pri- 
jedloga: hrvatsko-slavonsko-srbski, hrvatsko-slavonsko-dalmatin- 
sko-primorski (+bunjevački), jugoslavenski, hrvatski oli srbski, 
narodni u trojednoj kraljevini jezik. Na kraju je većina prihva- 
tila naziv jugoslavenski. Ozakonbu pometnje u saboru ispravio 
je kancelar Ivan Mažuranić zamijenivši u zaključku naziv ju- 
goslavenski nazivom hrvatski (Zelić-Bučan 1971—72b:42—45). 
Hrvatsko-ugarskom nagodbom iz 1868. ozakonjeno je službeno 
ime jezika te se hrvatski jezik odredio kao jedini i isključivi 
službeni jezik u svim ustanovama samoupravnih i zajedničkih 
poslova na području Trojedne kraljevine Hrvatske. 

U čitavoj su drugoj polovici XIX. stoljeća svi hrvatski je- 
zikoslovi, i pristaše hrvatske ilirske škole, i Karadžićeve pri- 
staše, sve važnije slovnice, pravopise i rječnike iz tog vremena 
već u naslovu nazivali narodnim imenom hrvatskoga jezika, 


55 Hrvatski je jezik bio obvezan zapovjedni jezik u banskoj vojsci, pa iz 1790. 
opstoji latinski oblik imena hrvatskoga jezika u naputku o jeziku u banskoj 
vojsci koji daje hrvatski sabor za zajednički hrvatsko-ugarski sabor, prema 
Stenografičkim zapisima s 35. sjednice sabora 1861. (Zelić-Bučan 1971/72b: 
42). 

56 Na toj je sjednici sabor izglasovao zaključak o priznavanju Srba u Hrvatskoj 
kao posebne narodnosne zajednice. 

osim Akademijina Rječnika hrvatskoga ili srpskoga jezika, ko- 
jemu je prvi svezak izašao 1880. g. pod uredništvom Đure 
Daničića." Na kraju stoljeća prekida predaju hrvatskih je- 
zikoslova Tomo Maretić. On je na temelju Karadžićeva i Dani- 
čićeva jezika izradio svoju Gramatiku i stilistiku hrvatskoga 
ili srpskoga jezika (1899.). Protunarodne su vladavine u pre- 
dratnoj kraljevskoj Jugoslaviji nametale silom svakovrsne na- 
zive kao službeni naziv jezika (nastavni jezik /1926./, srpsko- 
hrvatski jezik /1927.—1929./, hrvatski ili srpski jezik /1930./, 
srpskohrvatskoslovenački /1930.—1937./).5% Velikosrpske su 
vlasti narodima kraljevine Jugoslavije nijekali i narodno ime 
i ime jezika. 

AVNOJ 15. siječnja 1944. godine donosi Odluku (br. 18) o objav- 
ljivanju odluka AVNOJ-a na svim jezicima naroda Jugoslavije: 
srpskome, hrvatskome, slovenskome i makedonskome. Prvi se 
ustav FNRJ iz siječnja 1946. čitao na svima četirima jezicima 
jugoslovjenskih naroda. Jedinstvaška su shvaćanja i usredište- 
na vlast onemogućivali životnu provedbu tih odluka. Premda 
misao o dvostrukome nazivu hrvatskoga kao i srpskoga jezika 
nije bila uzakonjena kao obvezna, u životu je ona provođena kao 
obvezna. U prijedlozima je za izmjenu i dopunu Ustava SRH 
(Narodne novine br. 9 od 6. ožujka 1972. g.) hrvatski književni 
jezik dobio ustavni položaj kao naziv i kao književni oblik na- 
rodnoga jezika Hrvata i Srba u Hrvatskoj (Zelić-Bučan 1971/ 
72b). Međutim, poraba s dvojnim nazivom jezika kao i zbiljno 
nametanje srpskoga jezika u Hrvatskoj nije prekinuta.5? Počet- 
kom su 1974. doneseni ustavi tadašnjega saveza i sastavnih nje- 
govih jedinica. Tadašnja ustavna odredba, misli Ivić, jasno di- 
jeli »srpskohrvatski književni jezik« najmanje na dva, a Srbe u 
Hrvatskoj obvezuje na javnu porabu jezika drugoga naroda, a 
ne svojega (Ivić 1990:137), a to nije u redu. Tu ne spominje slučaj 
engleskoga jezika koji je službeni jezik u Australiji i onima koji 
se ne izjašnjavaju kao Englezi, nego kao Australci, ili Talijani, 


57 Isp. napomenu u bilj. 23. 

58 Datci iz školskih svjedočaba (Zelić-Bučan 1970/71b:47). 

59 Književnim dogovorom iz 1850. nije imenovan jezik, pa nije baš jasno je li to 
bio hotičan ili samo slučajan propust potpisnika (Naylor 1980:66). 

60 Prijeporna ustavna odredba iz 1974., koju je ustavni sud tadašnje SFRJ pro- 
glasio neustavnom zbog nepravičnoga stava prema Srbima u Hrvatskoj, glasi: 
»U SR Hrvatskoj u javnoj je upotrebi hrvatski književni jezik — standardni 
oblik narodnog jezika Hrvata i Srba u Hrvatskoj, koji se naziva hrvatski ili 
srpski.« (Nav. prema Ivić 1990:323). 

ili Kinezi koji govore i talijanski i kineski ili samo tako; njihova 
jezična istobit time ugrožena nije; oni nijesu ugroženi narodi 
time što se službeni jezik njihove domovine nazivlje engleskim. 
Na drugome se mjestu Ivić (1990:323) služi primjerom Amerike 
i Novoga Zelanda kad mu to odgovara, tj. kad hoće istaći da se 
tamo više naroda služi istim jezikom te ga ne zovu američkim 
jezikom$! i novozelandskim jezikom. Srbija se, u tom tumačenju, 
priključila uljuđenomu svijetu jer je službeni jezik tamo »srpsko- 
hrvatski«, Iza te se naoko spretne obrazložbe postavlja pitanje 
zašto se engleski kao službeni jezik u Americi ne nazivlje fran- 
cusko-njemačko-talijanski (a ime bi moralo biti još višečlanije 
kako ni jedna narodna zajednica u Americi ne bi bila ugrožena). 
Nazivanje bi službenoga jezika engleskim stanovnicima Austra- 
lije bilo dokazom njihove narodnosne neravnopravnosti - kad bi 
ih zastupao Pavle Ivić onako kao što zastupa Srbe u Hrvatskoj 
(1990:325--326). 


61 Ivić je dosta vremena proveo u Americi da bi mogao zapaziti da suseioni 
sin njegov u školi služili glasovitim Websterovim rječnikom američkoga jezika. 
Isp. Webster's New World Dictionary of American English (prvi mu je otisak 
izišao 1953.). 1783. Skupština Sjedinjenih Država Američkih nalaže Johnu 
Adamsu, ministru za Nizozemsku, da ugovor što su ga ponudili Nizozemci na 
engleskome jeziku podastre priredivši ga na američkome jeziku (»in the Ame- 
rican language«). 

9. 


Pismenost i jezik u Bosni 


Položaj je Bosne kao krajnje zemlje Istoka okrenute k Za- 
padu, ili krajnje zemlje zapada okrenute prema istoku, odredio 
i njezinu pismenost i književnost. 


Mali broj sredovjekih očuvanih spomenika potvrđuje pribi- 
tak četiriju pisama na bosansko-humskome području: grčkoga, 
latinskoga, ćirilice i glagoljice. Grčko je pismo ostavilo više tra- 
gova u Humu, a latinica u Bosni (Dizdar 1969:11). Glagoljica i 
ćirilica povezane su sa slovjenskim bogoslužjem u crkvi. Smatra 
se da se glagoljica rabila od XII. stoljeća i da je bila u porabi 
kao crkveno pismo u okviru Crkve bosanske; kad je taj crkveni 
ustroj propao, ni glagoljično se pismo više ne rabi. Broj je spo- 
menika ćirilične pismenosti veći, premda je navodno velik broj 
uništen u raskolu između istočne i zapadne crkve i u turskim 
pohodima. Poraba ćirilice seže negdje od početka XI. stoljeća, 
a njome su pisani crkveni rukopisi na staroslovjenskome jeziku 
s obilježjima narodnoga govora, te izvanpropisni spisi: neovjereni 
tekstovi, molitve, povelje, pisma i zapisi (Dizdar 1969:11—16). 
Nema sačuvanih ljetopisa iz sredovjeke Bosne. U dubrovačko- 
dalmatinskim prijepisima opstoje svjedočenja o lirskome i o čuv- 
stvenome pripovjednome pjesništvu. Te su tvorevine utjecale na 
stvaralaštvo dubrovačkih književnika XV. i XVI. stoljeća. S bo- 
sanskoga područja nema očuvanih životopisa svetaca. Crkva bo- 
sanska nije dopuštala slavljenje vladatelja-sveca kao predstav- 
nika tvarne vlasti, pa se ta književna vrsta nije mogla razviti 
kao što se primjerice razvio u sredovjekoj srpskoj književnosti 
(Dizdar 1969:34). 

Najstarija se bosansko-humska književnost veže uz prima- 
nje kršćanstva i porabu crkvenoslovjenskoga jezika u bogoslu- 
žne svrhe. Prvi se spomenici pismenosti javljaju u X. i početkom 
XI. stoljeća (nadgrobni i drugi natpisi u kamenu). Rukopisi pot- 

ječu iz XII. stoljeća. Glagoljica je u Bosni i u Humu u ranim 
razdobljima bila u općoj porabi. Rukopisni su zbornici, najvaž- 
niji dio bosanske pismenosti, pisani bosanskom ćirilicom koja 
se od srpske razlikuje obličnim naslanjanjem na glagoljicu. 
Uglavnom su nastajali od XIII. st. u okviru djelovanja crkve 
bosanskih krstjana što je vidljivo iz pripisa u kojima se pisari 
potpisuju kao krstjani (Bogićević 1975). Većinom su to evanđelja 
i rjeđe zbornici (Hvalov zbornik pisan 1404. za vojvodu Hrvoja 
Vukčića Hrvatinića). Svjetovni su zbornici rijetki (Berlinska 
Aleksandrida iz XVI. stoljeća za koju se pretpostavlja da je na- 
pisana na bosanskome tlu). Očuvanih bosanskih povijesnih spi- 
sa nema, premda ima naznaka o ljetopisnoj djelatnosti: Hrvat- 
skoj kronici, hrvatskomu prijevodu Dukljaninova ljetopisa, neki 
se dijelovi postankom vežu uz Bosnu i Hum; za izgubljene se 
bosanske izvore vežu dijelovi Orbinijeva djela I! regno degli Sla- 
vi (Bogićević 1975). Bosanske ljetopisce spominje i Dubrovčanin 
Frano Lukarević (XVI.—XVII. st.) (Dizdar 1969). Očuvani sre- 
dovjeki književni spisi, nabožni i svjetovni, manje su raznovrsni 
nego u drugim istodobnim književnostima, a i znatno je razvi- 
jena natpisna pismenost. Nakon sloma bosanske države i za 
nestajanja Crkve bosanske mijenjaju se prosvjetne i vjerske pri- 
like. Islam donosi istočnjačku prosvjetu i književnost na istoč- 
njačkim jezicima, a postupno jačaju katoličanstvo i pravoslavlje. 
Katolička je crkva donijela latinski jezik; crkvenoslovjenski se 
još čuva u srpskim pravoslavnim manastirima i crkvama. U 
okviru se pravoslavne crkve razvija književnost koja se može 
poistovjetiti sa srpskom sredovjekom književnošću jer se razli- 
kovanje na temelju jezičnih pokazatelja često ne može provesti. 
U Bosnu su i Hercegovinu prelazile srpskoslovjenske knjige; 
prerade su se i prijepisi vršili u srpskim manastirima. Pisme- 
nost u njima ima ista obilježja kao i srpska sredovjeka književ- 
nost. Prva je tiskara na bosansko-hercegovačkome prostoru 
1519. u manastiru Sv. Đurđa osnovana u Donjoj Sopotnici kraj 
Goražda (Ćorić 1978). 


Od XVI. stoljeća, kad su se Sefardi doselili iz Španjolske, 
traje i njihova prosvjetno-književna djelatnost, kojoj su po jeziku 
izvori hebrejski i španjolski (nabožno-prosvjetiteljska, ljetopi- 
sna, usmena književnost i pisanje natpisa). 


Rad se Vuka Stefanovića Karadžića odrazio na djelovanje 
Srba u Bosni i Hercegovini koji su skupljali folklornu građu ili 
bilježili zbivanja u Bosni i Hercegovini. 


92 


Od kraja XV. pa sve do XX. stoljeća Muslimani u Bosni stva- 
raju književnost na arapskome pismu (književnost 'adžamijska) 
(Franolić 1984:64). Uz usmenu se književnost njeguje i književ- 
nost na arapskome (djela iz prava, bogoslovlja, mudroslovlja, 
jezikoznastva), turskome (službene isprave i ljeposlovna divan- 
ska književnost) i persijskome jeziku (pjesništvo) koje je sačuva- 
no uglavnom u rukopisnim zbornicima (Ćorić 1978). Ta je knji- 
ževnost bila povlastica viših slojeva, jer su jezici i način miš- 
ljenja bili tuđi ljudima koji su se služili jezikom što su ga 
nazivali bosanskim (Bogićević 1975). Turskim se jezikom sve 
do početka XX. stoljeća služilo nekoliko pjesnika i ljetopisaca 
(npr. Muhamed Enveri Kadić 1855.—1931.). Arapsko su pismo 
u materinjeme jeziku rabili Muslimani, a na njemu je pronađen 
i jedan starocrkvenoslovjenski spis (Ćorić 1978). Sačuvana su 
djela u pjesničkome obliku i u prostorječju od kraja XVI. do 
prve polovice XX. stoljeća: nabožne pjesme, ljubavne, pod- 
smješne pjesme, zamolbe, molitve, rječnici. Adžamijska je knji- 
ževnost bila djelomice pod utjecajem narodnoga pjesmotvorja i 
jače se razvijala kad je jenjavao rad pisaca na istočnjačkim je- 
zicima. Prostorječje je nabožnopoučno. Zbog narodnoga je jezika 
ta književnost dajbudi djelomice zadovoljavala duhovne potrebe 
Muslimana u Bosni i Hercegovini. Najstariji je arebični spome- 
nik »Hirvat Turkisi«, Mehmedova hrvatska pjesma nastala u 
Erdelju 1588.—89. s preporodnim načinom izraživanja ljubavi 
(Georgijević 1969:301). 


Početak je književnoga rada Hrvata u Bosni i Hercegovini 
vezan uz rad Matije Divkovića (1563.—1631., Nauk krstjanski, 
1611.). Djelovao je u duhu obnove katoličke crkve. Uz njega su 
djelovali Stjepan Matijević, Pavao Posilović, Pavao Papić, Ivan 
Bandulavić i Ivan Ančić. Njihova su djela priručnici za svećen- 
stvo, pobožni tekstovi za narod, prilagođeni prijevodi starijih i 
suvremenijih kršćanskih sročitelja, prikazanja, propovijedi, psa- 
lama, tumačenja kršćanskih zamisli, ili zbirke već objavljenih 
djela. U XVIII. se stoljeću pokazuje zanimanje za povijest (fra 
Filip Lastrić), Stjepan Markovac Margitić nastavlja Divkovićevu 
crtu tumačenja vjerskih shvaćanja (Izpovid krstianska, 1701.). 
Najpoznatiji je ljetopisac u to vrijeme Nikola Lašvanin. U XVIII. 
je st. povećana nakladna djelatnost, a djelovanje je Ljudevita 
Gaja u XIX. stoljeću utjecalo na ustroj franjevačkih i pučkih 
škola (Corić 1978). Oživljuje književno i prosvjetno stvaralaštvo 
za preporodnoga gibanja ilirskoga pokreta (Ivan Franjo Jukić, 
Petar Bakula, Martin Nedić, Grgo Martić). Nastaju prigodne 

pjesme, spjevovi, putopisi. 1850. je godine pokrenut Bosanski 
Drijatelj, prvi književni časopis u Bosni i Hercegovini koji je 
uređivao Ivan Franjo Jukić. Književna je djelatnost do kraja 
XIX. stoljeća obilježena prigodnim pjesmama, spjevovima, pri- 
kazanjima, čudesima svetaca, ljetopisima i prijevodima. 

Latinisti su u Bosni i Hercegovini prisutni od XV. do sredine 
XIX. stoljeća (Juraj Dragišić, Ivan Ančić, Lovro Sitović). U XIX. 
su stoljeću izdavana i jezikoslovna djela na latinskome (Stjepan 
Marijanović, Marko Šunjić). Književna je predaja Hrvata u Bo- 
sni i Hercegovini njegovana na hrvatskome i na latinskome je- 
ziku. Do kraja je XIX. stoljeća većina pisaca među svećenstvom. 
Time su određeni podrijetlo, vrsta i sadržaj književnosti (pre- 
vedena ili prerađena djela prilagođena domaćemu čitatelju). Sva 
su književna djela do ilirskoga preporoda obilježena nabožnim 
duhom i tek se onda množe sadržaji te književnosti (Corić 1978). 
Pojavljivanje je pisaca iz građanskih redova na prijelazu stoljeća 
uvjetovalo znatno složitiji književni izraz i izmjenu u temelj- 
nome toku književnih struja: građanski pisci nastavljaju traga- 
nja slijedeći svjetsku književnost koja je i sama u Prvome svjet- 
skome ratu doživjela prekretnicu (Rizvić 1980). 

Časopisi »Zora« (1896.—1901.) u Mostaru i »Bosanska vila« 
(1885.— 1914.) u Sarajevu povezivali su srpske pisce. Jezik je 
pisaca mostarskoga kruga (npr. Alekse Šantića) bliži hrvatsko- 
mu negoli srpskomu jeziku (ijekavica, leksik), pa i jezik srpskih 
proznih pisaca (Svetozar Corović, Petar Kočić). Hrvatska je knji- 
ževnost vezana krajem XIX. st. uz listove Hercegovački bosiljak 
(1883.), Novi hercegovački bosiljak (1884.) i Glas Hercegovca 
(1885.—96.). Hrvatske pisce poslije okuplja list Nada (1895.— 
1903.) koji je uređivao Silvije Strahimir Kranjčević (Corić 1978). 
Bosanskohercegovačko je prostorječje u XX. stoljeću vrhunac do- 
živjelo u djelu Ive Andrića, a hrvatski književni izraz njeguje 
pjesništvo Maka Dizdara. 

10. 


Franjevačka djelatnost i ujednaka 


Sa stajališta ujednačnih struja hrvatskoga jezika i uloge bo- 
sanskih franjevaca u njima, koje Brozović (1972:37—40) dijeli u 
šest razvojnih stupnjeva, ključno je doba franjevačkoga prosvjet- 
no-jezičnoga djelovanja XVII. stoljeće i prva polovica XVIII. sto- 
ljeća. 


U XVI. se stoljeću (II. razvojni stupanj) rješava izbor na- 
rječja kao temelja pisanomu jeziku. U XVII. st. i u prvoj polovici 
XVIII. st. u izboru latinice franjevci su odigrali bitnu ulogu jer 
su mogli podržati postojeće nasljeđe bosančice (hrvatske ćirilice) 
u Dubrovniku i u dijelu Dalmacije. U vremenu se do sredine 
XVIII. stoljeća, kad je riješeno pitanje temeljnoga problema na- 
rječja, čakavština više ne javlja kao pisani jezik, pisci Bosne 
Srebrene nijesu neposredno sudjelovali, ali je njihova djelatnost, 
kao i širina područja djelovanja, posredno utjecala na tadašnja 
zbivanja. U XVII. st. i prvoj polovici XVIII. st. (III. razvojni 
stupanj) ponovoštokavljen je Dubrovnik, Hercegovina su i Dal- 
macija novoštokavske, na zapadu Bosne ikavski su krajevi no- 
voštokavski ili su u nastajanju, ijekavski krajevi na istoku pri- 
padaju istočnobosanskomu (ijekavsko-šćakavskomu) narječju 
koje se, premda nije novoštokavsko, nalazi pod novoštokavskim 
utjecajem. U Slavoniji i južnoj Ugarskoj svi su govori novošto- 
kavski, uz gdjekoji nenovoštokavski. U Bosni u XVII. stoljeću 
Divković i Matijević pišu nenovoštokavskim istočnobosanskim 
narječjem, ali su njihovi nastavljači svi novoštokavci. U XVII. 
st. i u prvoj polovici XVIII. st. bosanski franjevci nastoje oko 
jednolikosti pisanoga jezika na području njihove redodržave. 
Ikavština je u pismenosti napredovala na štetu ijekavštine (Bro- 
zović 1972:44—46). Od sredine XVIII. st. do tridesetih godina 
XIX. st. (IV. razvojni stupanj) smanjuje se područje franjeva- 
čkoga utjecaja pa i njihove mogućnosti utjecaja na jezični razvoj 

u katoličkoga stanovništva na štokavsko-čakavskome području. 
Prevlast ikavaca na tome području nije više tako snažan dokaz 
u usporedbi s dubrovačkim ugledom. U zbivanjima su V. razdob- 
lja (od tridesetih godina XIX. st. do kraja njegova) sudjelovali 
i bosanskohercegovački franjevci, osobito fra Grgo Martić, koji 
je pisao za bosanskohercegovačke potrebe, ali su mu djela bila 
primana kao primjer živoga štokavskoga jezika s narodnih iz- 
vora (Brozović 1972:50). 

li. 


Hrvatska književnost i jezik 
u XVII. i XVIII. st. u Vojvodini 


Usmenu književnost na tlu Vojvodine (Bačka, Banat, Sri- 
jem) obilježavaju drevne duhovske kraljičke pjesme, kratke lir- 
ske pjesme, bećarci i baladične pjesme groktalice (Opća enci- 
klopedija JLZ-a, 1982., sv. 8:578). 


Franjevački pisci od XVII. do XIX. stoljeća pišu djela po- 
božno-poučnoga sadržaja: značajniji su među njima Mihovil 
Radnić (1636.—1704.), Stjepan Vilov (u. 1747.), Lovro Bračuljević 
Budimac (1685.-1737.), Emerik Pavić (1696.—1780.), Nikola Ke- 
sić (1709.-1739.), Ladislav Spaić (1725.—1799.), Ignjat Dominik 
Martinović (1755.—1795.), Antun Pavlović (u. 1756.), Luka Čikić 
(1707.-1771.), Tadija Bošnjaković (1726.—1787.), Josip Jakošić 
(1734.—1804.), Jeronim Jakočević (1739.-1790.), Grgur Peštalić 
(1755.-1809.). Bilo je među njima i jezikoslovaca (S. Vilov, L. 
Bračuljević Budimac i E. Pavić). 


O prešućivanju hrvatske književnosti na tlu Vojvodine u okružju 
prešućivanja narodnosti Bunjevaca i Šokaca, u Bunjevačko-šo- 
kačkoj bibliografiji (Rad JAZU 355, Zagreb 1969:667—769) Ivan 
Kujundžić navodi: »Mi smo zaboravili svoje ljude, svoje najveće 
sinove, a počeli smo zaboravljati i svoj jezik u želji da postanemo 
drugi narod. U tome smo išli tako daleko da je jedan od naju- 
glednijih Bunjevaca poslije prvog svjetskog rata, Mijo Mandić, 
u svom predavanju, održanom također pred najistaknutijim 
predstavnicima Bunjevaca i Šokaca, o književnosti istih Bunje- 
vaca mimoišao cijelu našu najstariju književnost kao da je nije 
ni bilo... Ta naša zaboravljena prošlost bila je ipak lijepa i nama 
služi na diku. Mihovil Radnić, Lovro Bračuljević, Stjepan Vilov 
i Mirko Pavić uložili su mnogo truda u nastojanje da se dođe do 
hrvatskog pravopisa i bili su među prvima koji su na tome radili 
(Bračuljević je više od sto godina prije Vuka Karadžića iznio 

načelo »piši kako govoriš«). A mi smo ih zaboravili. Zaboravili 
smo 150 godina svoje književnosti! I pisali smo da naša književ- 
nost počinje s Ivanom Antunovićem!...« (Kujundžić 1969:668). 
Najstariji pisci nazivaju svoj jezik istim imenom kao i pisci u 
drugim hrvatskim krajevima. Fra Mihajlo Radnić slovinsko-bo- 
sanskim, Antun Josip Knezović iliričko-slavenskim ili illyrico 
idiomate, fra Emerik Pavić iliričkim ili dalmatinskim, fra Grgur 
Peštalić slovinskim, I. Ambrozović dalmatinskim. Pišu štokav- 
skim ikavskoga izgovora, latiničnim pismom, jezikom čija se obi- 
lježja u nekim crtama razlikuju od obilježja književnoga jezika 
(iza nepčanih suglasnika o se ne zamjenjuje s e (N jd. konj — I jd. 
konjom), j otpada na početku riječi — edan, suglasnici k, g, h ne 
prelaze u sibilante c, z, s: N ruka, knjiga — DL ruki, knjigi, kon- 
sonant se h ne izgovara, skupine bj, pj, vj u komparativima ne 
prelaze u blj, plj, vlj itd. (Hrvatska enciklopedija, sv. 3., str. 522). 


Bunjevačka se književnost počinje pojavljivati pri kraju 
XVII. stoljeća kad se u Bačkoj završava tursko gospodarenje. 
Svi su bački hrvatski pisci u XVII. i XVIII. stoljeću franjevci 
(Sekulić 1970:16) što nije neobično jer su oni bili najvažniji kul- 
turni radnici, kako u Bačkoj do Budima, tako i u Slavoniji i u 
Bosni. Potkraj je XVII. stoljeća velika skupina Bunjevaca došla 
u Suboticu s osamnaest franjevaca pripadnika bosansko-srebr- 
ničke pokrajine (Pekić 1930:17—18). Djela su franjevačkih pisaca 
katehetskoga, asketskoga i homiletičkoga sadržaja. Uz autore 
franjevačke književnosti bilo je i drugih pisaca, ali oni su pisali 
latinskim, njemačkim, mađarskim, talijanskim i francuskim 
jezikom (Kujundžić 1969:670). Sačuvana su dva od pet djela 
fra Mihajla Radnića (1636.-1704.) koji je živio, radio i djelovao 
na širokome području od Bosne do Budima, i svojim radom svje- 
dočio o povezanosti svih hrvatskih krajeva: Razmiscglagna pri- 
bogomiona od gliubavi Boxye (Razmišljanja pribogomiona od 
ljubavi Božije), Rim 1683., te Pogargegne ispraznosti od sviyeta 
u tri diela razdjegleno, sloxeno i izvadjeno u jezik slovinski bo- 
sanski iz s. Pisma (Pogarđenje ispraznosti od svijeta), Rim 1683. 
Ta djela označuju početak bunjevačke književnosti (Sekulić 
1970:6). Mihajlo Radnić piše »slovinsko bosanskim« jezikom, 
ikavicom, s ponekom talijanskom ili mađarskom riječi. U pred- 
govoru Razmišljanjima... iznosi svoje pravopisne nedoumice. 
Piše kao i ostali hrvatski pisci toga vremena (slavonski pisci 
npr.); u djelima mu ima riječi koje se i danas susreću u govoru 
bačkih Hrvata (Sekulić 1970:18—19). Jezik i pravopis nisu mu 
dovoljno ispitani. 

»... O pripovidaoče neumoreni, o veliki trudioče i pomnjivi od- 
kupitelju, i koja bi pleća i ramena džigantska mogla podniti 
teškoću i brime od truda i znojeva, koje si za nas podnio? Koji 
čovik, prem da bude ne od kostij ili mesa, nego od čelika, ili od 
druge tvarde mjedi, ne bi se dovršio i raspao pod toliko teškiem 
brimenom? Ne besidim sada od tvoje priljute smarti i priboljene 
muke, nego od trudnoga života i puna pokore od trudova, od pri- 
poviedanja i dugačka govorenja, od one prevelike pomnje, s ko- 
jom si nastojao spasenje duša našie i od nevolje nepodnosne, 
koju za nas podnošaše...« (Kako ljubav očituje se u djelima, Raz- 
mišljanje LXXIX iz knjige »Razmišljanja pribogomiona od lju- 
bavi Božje«, odlomak prenesen iz transkribiranoga teksta u Se- 
kulić 1970:111). 

Franjevački su pisci na tlu Vojvodine u načinu pisanja bili 
pod talijanskim, njemačkim i mađarskim utjecajem. Smatra se 
da je fonetski pravopis u bunjevačku knjigu uveo fra Lovro Bra- 
čuljević djelom Uzao scerafinske (naschi) goruchie gliubavi 
(Uzao serafinske goruće ljubavi), Budim 1730. (Golić 1956:28) 
koje je riznica znanja: ima u njemu dogmatike, moralike, crkve- 
noga prava i crkvene povijesti (Sekulić 1970:18). U njemu je 
otisnuta i rasprava o pravopisu Opomena za pravo, dobro i lako 
štiti ove knjige u kojoj iznosi da piše onako kao što se govori: 
»Alie lipsce, i pofahglienie, pissati onako, kakose govori, jer scto- 
godje od visce, nije fahglieno, vechie kugieno: Superflua sunt vi- 
tanda. Zato ja u ovim kgnigam piscem onako, kako govorimo i 
izgovaramo nascke ricsi: jer kakose moguh izgovarati, onako se 
moguh i u kgnigah sctiti...« (iz teksta Opomena za pravo, dobro 
i lako scititi ove kgnighe, Budim 1730:11—12). 

Piše latinicom i ikavicom, ali je njegovo pismo bila bosan- 
čica, pismo koje se u Bosni pod utjecajem katoličkih duhovnika 
razvilo iz ćirilice.$ž Među pravopisnim poteškoćama koje su ga 
mučile bilo je pisanje glasova č, ć, š, ž, dž, đ, lj, nj, g. Pravila 
koja je predložio za njihovo pisanje i kojih se pridržavao upućuju 
na poznavanje talijanskoga, njemačkoga, španjolskoga i mađar- 
skoga jezika. Bračuljević pripada skupini štokavskih pisaca koji 
svoja djela pišu narodnim jezikom i narječjem kojim je narod 
govorio (kao A. Kačić-Miošić, F. Grabovac, M. A. Reljković). 


62 Redovnici franjevci ostavili su bosančicu i prihvatili latinicu, ali se njome bilo 
teško služiti jer nisu imali određene znakove za pojedine glasove (Kujundžić 
1969:669). 

»... Za sebe doisto onda primi, kadano naš primilostivi i pridragi 
Spasitelj i gospodin Isukarst svojih pet prisveti ranah u njego- 
vom tilu ponovi otvorivši mu doista parsa i probivši ruke i noge; 
ne s kopjem i s čavli, već s strilom jake kao smart ljubavi, a 
kojom mu i rani tilo i užeže sarce, veli sveti Bonaventura... Ovdi 
na dvi godine prije nego duh svoj nebu pridade stojeći po svoje- 
mu svetome običaju, posteći i promišljavajući Božanstvo tako da 
mu sarce u ljubavi Božjoj užeže, da sa svom žestinom svoga Se- 
rafinskoga sarca zaželi na križu raspet biti, na priliku svoje lju- 
bavi Isukarsta. I stojeći u toj želji evo jedan put u jutro rano, 
oko svetkovine uzvišenja prisvetoga križa, na planini rečenoj 
Boga moleći, ugleda jednog Serafina, koji šest ognjeviti krila 
imadijaše i s visina nebeski k njemu iđaše, koji približivši se ne 
samo krilat, već i u priliki čovika na križu razpeta ukaza mu se 
i š njim ostajan pristeljski razgovor imade...« 


(Lovro Bračuljević, Frančesko prima rane od Isukarsta, prema 
transkripciji teksta u Sekulić 1970:105). 


Na tragu su Lovre Bračuljevića Mirko Pavić i Stjepan Vilov 
pokušavali rješavati pravopisna pitanja. Jezik najranijih pisaca 
bunjevačkih, kao i njihova jezikoslovna nastojanja, nisu dovolj- 
no ispitani. S. Vilov se u načinu pisanja oslobodio talijanskoga 
utjecaja, dok je mađarski utjecaj sveo na manju mjeru. Sugla- 
snost s njegovim pravopisnim načelima potvrđuje Mirko Pavić 
(1696.-1780.), profesor filozofskoga i teološkoga fakulteta koji 
je napisao više od 30 djela (20 slovinskim ili iliričkim jezikom), 
u djelu Nadodanja glavni događaja k Razgovoru ugodnom na- 
roda slovinskog (Pešta 1768.), u članku Od slovoslozja slovin- 
skoga. Pisao je djela jezikom koji je zvao »iliričkim«. Prve je 
bunjevačke stihove on napisao 1768. godine (Sekulić 1970:37). 
Krajem XVIII. st. u gornju Bačku prodiru knjige hrvatskih pi- 
saca, Matije Antuna Reljkovića (Satir) i Andrije Kačića-Miošića 
(Razgovor ugodni naroda slovinskoga). Djela su L. Bračuljevića, 
S. Vilova i M. Pavića izrazito vjerska djela. Pisali su latiničnim 
pismom, htjeli su rješavati pitanja hrvatskoga pravopisa, nasto- 
jali pisati jezikom bliskim narodu. Grgur Peštalić (1755.—1809.), 
franjevac, jedan je od najobrazovanijih ljudi svojega vremena. 
O piscima iz bajskoga trokuta, kojemu i sam pripada, A. Sekulić 
kaže: »... Bili su to uglavnom učeni redovnici franjevci koji su 
pisali pobožna djela. Više su svojih radova ostavili na latinskom 
nego na hrvatskom. Ali ne smijemo zaboraviti, da je Grgur 
Peštalić pisac koji se u svemu može mjeriti s književnicima iz 
ostalih hrvatskih krajeva...« (Sekulić 1970:45). Ep Dostojna ple- 

menite Bačke (Kaloča 1790.) napisan je po uzoru na narodne 
pjesme, desetercem, ikavicom. Bila je to najčitanija knjiga među 
Bunjevcima (Golić 1956:28); Utišenje ožalošćenih (Vukovar 
1797.) napisao je po ugledu na dubrovačke pisce, pisao je i fi- 
lozofska djela. Grgur Čevapović, njegov učenik, inspiriran je 
Vetranovićem (dramsko djelo Josip, sin Jakoba Patrijarke). 

12. 


Bajka o postanku i istosti 


Srpska i hrvatska narječja obrađivana su kao cjelina: razlozi 
su tomu objašnjavani različito, nerijetko uopćenim zaključkom 
kako je to najuspješnija metoda. 


Doista, opisi su se hrvatskih i srpskih narječja nalazili u 
istim raspravama. Upravo je takav način prikazivanja imao 
naznake političkoga. Premda je proučavanje narječja prividno 
odvojeno od jezične politike, odluka je o proučavanju skupa nar- 
ječja kao cjeline ipak politička odluka. Stoga danas ne izgleda 
besmisleno promatrati samo hrvatska narječja kao cjelinu. Od- 
ređivanje cjeline bilo je oduvijek problematično na svim razi- 
nama proučavanja hrvatske jezične povijesti. I opet su strančar- 
ske odluke zamućivale obzor. Strančarilo se je s imenom jezika, 
istošću, različnošću, i s postankom. Tvrdi se i danas da su, s 
ustrojnoga gledišta, naravski hrvatska i srpska narječja jedan 
jezik i dokazuje postankom koji postaje bajka. A odredi li se 
poredbeno jezikoslovlje, nestaju bajke. »Genetska lingvistika 
(historijsko-komparativna i dijalektološka) grupirat će dijalekte 
u narječja, davat će pojedinomu idiomu »rang« narječja ili jezika 
(tj. dijasisteme dijalekata), grupirat će dijasisteme u jezične po- 
rodice, i sl., operirajući pri tom isključivo glasovnim, grama- 


63 Npr. Asim Peco, Pregled srpskohrvatskih dijalekata, Naučna knjiga, Beograd 
1978. Ali ono što je iz takovih radova razvidno, bez obzira na to kako se defi- 
nira opseg cjeline, jest nedvojbena pripadnost nekih dijelova cjeline hrvatskoj, 
a nekih dijelova cjeline srpskoj skupini narječja: prizrensko-timočki govori 
(Peco 1978) — koje A. Belić zove šopskim ili torlačkim govorima — skupina su 
štokavskih i samo srpskih govora koji se, što je vidljivo iz opisa navedenoga 
autora, razlikuju po mnogim svojstvima od štokavskih hrvatskih govora; ko- 
sovsko-resavski govori druga su skupina štokavskih srpskih govora, a šuma- 
dijsko-vojvođanski govori odstupaju od ekavske zamjene jata, po naglazbi su 
bliski hercegovačkim govorima, a s obzirom na prostor koji obuhvaćaju ne pri- 
padaju isključivo ni srpskomu prostoru, niti njima govore samo Srbi. 


109 


tičkim i osnovnim leksičkim osobinama pojedinih idioma i ne 
obazirući se na eventualne elemente jezične nadgradnje, ne uzi- 
majući u obzir funkcionalni status pojedinoga idioma (tj. radi 
li se npr. o dijalektu papuanskoga plemena, koji zadovoljava 
jedan gotovo paleolitski tip društva, ili o kojem od visokorazvi- 
jenih tzv. svjetskih jezika), pa čak, bar u načelu, ne obazirući 
se ni na odnos između idioma i ljudskih kolektiva koji su njihovi 
nositelji.« (Brozović 1978:17). Mjerilo jezičnoga postanka u po- 
redbenome jezikoslovlju u jednu ruku može samo pokazati da 
skup nekih tekstova pripada jednomu od triju narječja, dotično 
da se na hrvatskim područjima govori jednim od triju narječja, 
od kojih su dva svojim ustrojem različita od srpskih narječja 
isto onoliko koliko je makedonski različit od hrvatskoga ili bu- 
garski od srpskoga. U drugu ruku mjerilo jezičnoga postanka 
smješta slovenski, hrvatski, srpski, makedonski i bugarski u 
južnoslovjensku jezičnu zajednicu. Mogu li se onda svi ti jezici 
danas nazvati jednim imenom — južnoslovjenskim jezikom? Pa 
bi onda makedonski bio makedonska inačica južnoslovjenskoga. 
Ali, u znanosti nikad nije opstojalo jedinstveno mišljenje ni o 
opstojanju južnoslovjenske jezične zajednice. Za neke je ona op- 
stojala, a za neke nije (premda su utvrđena obilježja južnoslov- 
jenskih jezika na temelju kojih se može pretpostaviti opstoj nje- 
zin) (Peco 1978:7). Ako se i to može dovesti u pitanje, kako onda 
ne bi moglo ono, uobičajeno, mišljenje na koje su izgleda svi 
bili navikli, mišljenje koje je očitovano prikazima grananja je- 
zika od indoeuropskoga ili praslovjenskoga nadalje na kojima 
su hrvatski i srpski nedvojbeno — isuviše nedvojbeno — bili hrvat- 
skosrpski ili srpskohrvatski, jedan jezik, s jednim razvojnim pu- 
tom. I to je, kao i zajedničko proučavanje hrvatskih i srpskih 
narječja, proizvod političke odluke. 

13. 


Hrvatsko rječničarstvo i slovničarstvo 
prije i nakon Vuka Stefanovića 


Razvoj književnoga jezika hrvatskoga od ilirizma nadalje 
oslanjao se na predaju književnosti dubrovačke. 


Ugradnjom je elemenata Karadžić-Daničićeva jezičnoga ob- 
rasca razvoj književnoga jezika hrvatskoga krajem XIX. stoljeća 
doživio kvalitativno negativan preokret. Od Gramatike T. Ma- 
retića 1899. godine hrvatsko slovničarstvo nije doživjelo puno 
novih izdanja. Ustroj je jezika hrvatskoga u dvadesetome sto- 
ljeću ostao neopisan na mnogim razinama. A sva su narječja 
njegova, svi područni književni jezici, do dvadesetoga stoljeća 
bili i slovničarski i rječnično opisani. 

Povijest hrvatskoga rječničarstva ne počinje tiskanim djelima. 
Stari hrvatski pisci posuđenice su objašnjavali na marginama 
svojih djela. 


Hrvatsko rječničarstvo do XX. st. 


1595. — Faust Vrančić, Dictionarium quinque nobilissimarum 
Europae linguarum Latinae, Italicae, Germanicae, Dal- 
maticae et Ungaricae, (prvi samostalni tiskani rječnik). 


64 Jedina je slovnica književnoga jezika prije Pismenice Vuka Stefanovića Ruko- 
vodstvo k slavenstej grammatice ispravlennei vo oupotreblenie slaveno-ser- 
bskih narodnyh oučilišč Avrama Mrazoviča, izdana u Budimu 1800. (Mrazovič 
je jedan od trojice prvih srpskih školskih nadzornika u Austriji. Rad mu je 
povezan s organizacijom srpskoga školstva u Austriji u posljednjem desetljeću 
XVIII. st. i s izradom prvih udžbenika. 1787. izdao je Poučitelni Magazin» za 
dycu na »čisto serbskom jeziku«. 1787. po savjetu D. Obradovića izdaje Ruko- 
vodstvo... (pon. izdanje, Budim 1800. i 1821.)); napisao je i Rukovodstvo kr 
slavenskomu pravočteniju i pravopisaniju. Radovi su mu pridonijeli ustaljiva- 
nju rusko-slavenskoga jezika do pojave V. S. Karadžića. 


113 


1599. — Bartul Kašić, Razlika skladanja slovinska (rukopisni 
hrvatsko-talijanski rječnik). 

— Pavao Vitezović, Lexicon Latino-Illyricum (oživotvore- 
nje Vitezovićevih zamisli o jeziku i grafiji), rukopis. 

1649. — Jakov Micaglia, Blago jezika slovinskoga (unosi u rječ- 
nik probrane riječi u narječju u kojem se isprepliću ča- 
kavske osobine s osobinama ikavskih i ijekavskih što- 
kavskih tekstova). 

1670. — Juraj Habdelich, Dictionar ili rćchi slovenske z vexega 
ukup zebrane. 

1728. — Ardelio della Bella, Dizionario Italiano-Latino-Illirico 
(najviše dubrovačkih književnika kao izvora, ali i čaka- 
vaca; rječniku je dodana kratka gramatika hrvatskoga je- 
zika). 

— Adam Patačić, Dictionarium latino-illyricum et germa- 
nicum (rukopisni rječnik). 

1740. — Ivan Belostenec, Gazophylacium seu latino-illyricorum 
onomatum aerarium. 

1742. — Franjo Sušnik — Andrija Jambrešić, Lexicon latinum in- 
terpretatione illyrica, germanica et hungarica locuples 
(pojmovi su hrvatski i ilirski Jambrešiću jednaki). 

1778. — Marijan Lanosović, Slavonisches Worterbuch (popis nje- 
mačkih riječi i njihovih hrvatskih istovrjednica) na kra- 
ju gramatike Neue Einleitung zur slavonischen Spra- 
che, Osijek. 

— (M. Lanosović izradio je nekoliko hrvatsko-inojezičnih 
rječnika koji su ostali u rukopisu.) 

1801. — Joakim Stulli, Lexicon latino-italico-illyricum, Budim. 

1802./03. — Joso Voltiggi, Ričoslovnik iliričkoga, italijanskoga i 

nimačkoga jezika (ikavska je osnovica, ali ima i je- 
kavskih oblika koji se navode uz ikavske; ekavski 
su oblici upućeni na ikavske). 

1806. — Rječosložje ilirsko-talijansko-latinsko, Dubrovnik. 

1810. — Vocabolario italiano-illirico-latino, Dubrovnik (najveći 
je dio rječničnoga blaga ispisan iz objavljenih djela du- 
brovačkih pisaca, pa dalmatinskih, hercegovačkih, bo- 
sanskih, slavonskih i istarskih). 

1842. — Ivan Mažuranić i Josip Užarević, Nčmačko-ilirski slovar. 

1874./75. — Bogoslav Šulek, Hrvatsko-njemačko-talijanski rječ- 

nik znanstvenog nazivlja. 

1880.—1976. — Rječnik hrvatskoga ili srpskoga jezika, JAZU, 

Zagreb. 

Hrvatsko rječničarstvo u XX. st. 


1901. —1. Broz i F. Iveković, Rječnik hrvatskoga jezika. 
1967. — Rječnik hrvatskosrpskoga književnog jezika (knj. 1. AF, 
knj. II. G-K), Matica hrvatska — Matica srpska. 
1985.—1990. — J. Benešić, Rječnik hrvatskoga književnoga jezi- 
ka od preporoda do I. G. Kovačića (12 svezaka). 
1991. — Vladimir Anić, Rječnik hrvatskoga jezika, Novi Liber. 


Hrvatsko slovničarstvo do XX. st. 


1604. — Bartul Kašić, Institutionum linguae illyricae libri duo 
(Rim). (Gramatika je opis književnih stilizacija koje su 
se u hrvatskoj književnosti razvile na čakavskoj i na što- 
kavskoj osnovici.) 

1639. - Rajmund Đamanjić, Nauk za dobro pisati latinskijem 
slovima riječi jezika slovinskoga (komplicirana grafijska 
rješenja). 

1649. — Jakov Micaglia, Grammatika talianska ukratko illi kra- 
tak nauk za naucitti latinski, u istoj knjizi rječnik. 

1665. — Juraj Križanić, Gramatično iskazdnje ob ruskom jeziku, 
Tobolsk. (Prikazan je tip općeslavenske gramatike na 
osnovi tvorcu dostupnih podataka iz slavenskih jezika. 
Označivao je osobine hrvatskoga književnoga jezika 
tako da »... unutar te gramatike imamo normalnu hr- 
vatsku gramatiku iz 17. stoljeća.« (Moguš 1995:91)). 

1728. — Ardelio della Bella, Instruzioni della lingua illirica, u: 
Dizionario Italiano-Latino-Illirico, Venecija. 

1761. — Blaž Tadijanović, Svašta po malo iliti kratko složenje 
imena i riči u ilirski i njemački jezik. 

1767. — Matija Antun Reljković, Nova slavonska i nimačka gra- 
matika. 

1778. — Marijan Lanosović, Neue Einleitung zur slavonischen 
Sprache, Osijek (na kraju se nalazi Slavonisches Wor- 
terbuch). 

1793. — Josip Jurin, Grammatica Illyricae iuventuti Latino Ita- 
loque sermone instruendae accomodata, Venecija. 

1803. — Josip Voltiggi, Grammatica illirica, u: Ricoslovnik illi- 
ricskoga, italianskoga i nimacskoga jezika s' jednom 
pridpostavljenomm grammatikom illi pismenstvom: sve 
ovo sabrano i sloxeno od Jose Voltiggi Istranina, Beč. 

1808 


1812. 


1833 


1836 


1839 


1843 


1847 


1850 


1850 


1850 


1851 


1852 


1854 


1854 


1855. 


1855 


1859 


. — Francesco Maria Appendini, Grammatica della lingua 
Illirica, Dubrovnik. (Njegovom se slovnicom potvrđuje 
nadregionalni karakter novoštokavskoga jezika koji je i 
u južnim pokrajinama zamjenjivao sve dotadašnje ča- 
kavske i štokavske stilizacije književnoga jezika.) 

— Šime Starčević, Nova ričoslovica ilirička, Trst (Preko 
opisa jezika narodnih poslovica nastojao se približiti na- 
rodnomu jeziku; opisao četveronaglasni sustav štokav- 
ske ikavice.) 

. — Ignjat Alojzije Brlić, Grammatik der illyrischen Spra- 

che, Ofen. 

. — Včkoslav Babukić, Osnova slovnice slavjanske narččja 
ilirskoga (početak objavljivanja 1836. u Danici ilirskoj). 

. — Antun Mažuranić, Temelji ilirskoga i latinskoga jezika 
za početnike, Zagreb. 

. — Ilija Rukavina Ljubački, Abćinderungs= und Abwand- 
lungs= Formen nebst den Regeln der Aussprache und 
Rechtschreibung, Trst. 

. — Lavoslav Firholzer, Horvatsko-slavonska slovnica za 
početnike, Varaždin. 

. — Rudolf Frčhlich, Teoretische-praktische Taschen-Gram- 
matik der illirischen Sprache, Beč. 

. — Andrija Stazić, Grammatica della lingua illirica ad uso 
degli amatori nazionali e stranieri che bramano d'impa- 
rarla, Zadar. 

. — Jerolim Šutina, Principi di grammatica illirica esposti 
da Girolamo Suttina, u: Vocaboli di prima necessitđ..., 
Zadar. 

. — Andrija Stazić, Slovnica serbsko-ilirskoga jezika za 
decu u Dalmaciji i u druzih deržavah jugoslavjanskih, 
Split. 

. - Fran Kurelac, Kako da sklanjamo imena ili greške 
hrvatskih pisac glede sklonovanja 2-A padeža množine 
(rasprava). 

. — Andrija Torkvat Brlić, Grammatik der illyrischen Spra- 
che, Beč. 

. — Fran Volarić, Ilirska slovnica za početne učionice, Trst. 

— Ivan Danilo, Grammatica della lingua illirica, Zadar. 

. — Andrija Stazić, Grammatica illirica pratica secondo il 
metodo di Ahn e di Ollendorff, Split. 

. — Antun Mažuranić, Slovnica hervatska. 

1859. — Adolfo Veber Tkalčević, Skladnja ilirskoga jezika za 
niže gimnazije, Beč. 

1860. — Vinko Pacel, Slovnica jezika Hrvatskoga ili Srbskoga, 
Zagreb. 

1862. — Adolfo Veber Tkalčević, Slovnica za četvrti razred kato- 
ličkih glavnih učionah u Carevini austrijanskoj, Beč. 

1864. — Vatroslav Jagić, Gramatika jezika hervackoga, Zagreb. 

1865. — Vinko Pacel, Oblici književne hrvaštine, Karlovac. 

1867. — Pero Budmani, Grammatica della lingua serbo-croata, 
Beč. (Prvi put u naslovu slovnice uporabljena složenica 
srpsko-hrvatski.) 

1869. — Paul Pierre, Abrćgć de grammaire francaise-croate et de 
dictionnaire frangais-croate, Zagreb. 

1871. — Adolfo Veber Tkalčević, Slovnica hčrvatska za srednja 
učilišta, Zagreb. 

1873. — Ivan Danilo, Slovnica za srednja učilišta nižega reda, 
Zadar. 

1873. — Dragutin Parčić, Grammatica della lingua slava (illiri- 
ca) compilata da P. Carlo A. Parčić, Zadar. 

1879. — Mirko Divković, Hrvatske gramatike I. dio. Oblici. 

1880. — Mirko Divković, Nauka o izreci. 

1880. — Josip Vitanović, Gramatika hrvatskoga jezika. 

1881. — Mirko Divković, Hrvatske gramatike II. dio. Sintaksa za 
školu. 

1893. — Rudolf Strohal, Hrvatska slovnica. 

1899. — Tomo Maretić, Gramatika i stilistika hrvatskoga ili 
srpskog jezika. 


Kajkavske slovnice: 


1759. — Franz Koring, Kroatische Sprachlehre oder Anweisung 
fur Deutsche die kroatische Sprache in kurzer Zeit griln- 
dlich zu erlernen, Zagreb. 

1783. — Ignac Szentmđrtony, Einleitung zur kroatischen Sprach- 
lehre filr Teutschen, Varaždin. 

1810. — Josip Matijević, Horvatzka Grammatika oder kroatische 
Sprachlehre, Zagreb. 

1826. — Josip Đurkovečki, Jezichnica horvatzko-slavinzka za 
hasen Slavincev, i potrebochu oztaleh ztranzskoga jezi- 
ka narodov (Kroatisch-Slavische Sprachlehre), Pešta. 

1837. — Ignac Krstijanović, Grammatik der kroatischen Mun- 
dart, Zagreb. 


Slovničarstvo u XX. stoljeću. 


1905. — Josip Florschiitz, Gramatika hrvatskog jezika za ženski 
licej, preparandije i više pučke škole, Zagreb. (Prerađena 
je objavljena pod naslovom Hrvatska slovnica za srednje 
i slične škole 1941. godine.) 

1906. — Tomo Maretić, Hrvatska gramatika za srednje škole, Za- 
greb (nekoliko izdanja). 

1924. — Tomo Maretić, Hrvatski ili srpski jezični savjetnik za sve 
one koji žele dobro govoriti ili pisati književnim jezikom 
našim. 

1938. — Stjepan Musulin, Gramatika hrvatskoga ili srpskoga je- 
zika. 

1955. — Ivan Brabec - Mate Hraste — Sreten Živković, Grama- 
tika hrvatskosrpskoga jezika. 

1966. — Stjepko Težak — Stjepan Babić, Pregled gramatike hr- 
vatskosrpskog jezika. 

1971. —- Slavko Pavešić (i dr.), Jezični savjetnik s gramatikom, 
MH, Zagreb. 

1979. — Eugenija Barić (i dr.) Priručna gramatika hrvatskoga 
književnog jezika, Zagreb. 

1986. — Stjepan Babić, Tvorba riječi u hrvatskom književnom je- 
ziku (Nacrt za gramatiku), JAZU-Globus, Zagreb. 

1991. — Stjepan Babić (i dr.), Povijesni pregled, glasovi i oblici 
hrvatskoga književnog jezika (Nacrt za gramatiku), 
HAZU-Globus, Zagreb. 

1991. — Radoslav Katičić, Sintaksa hrvatskoga književnog jezi- 
ka (Nacrt za gramatiku), HAZU-Globus, Zagreb. 


Od 1892. u Hrvatskoj je objelodanjeno nekoliko pravopisnih pri- 
ručnika.66 


65 Osnova su popisu podaci M. Moguša (1993.), B. Tafre (1993.) i Z. Vincea (1978.). 

66 Hrvatski pravopis Ivana Broza, Broz-Boranićev Pravopis (u deset izdanja, od 
toga prema Pravopisnomu uputstvu za osnovne, srednje i stručne škole Kra- 
ljevine Jugoslavije), Hrvatski pravopis F. Cipre, K. Krstića i P. Guberine iz 
1942. (nije bio u uporabi), Koriensko pisanje A. B. Klaića (1942.), Hrvatski 
pravopis F. Cipre i A. B. Klaića (1944.), novosadski Pravopis hrvatskosrpskog 
književnog jezika (1960.), Hrvatski pravopis S. Babića, B. Finke i M. Moguša 
(1971., 1990., 1993., 1994.), Pravopisni priručnik hrvatskoga ili srpskoga jezi- 
ka V. Anića i J. Silića, 1986. (podaci prema Pranjković 1993:106). 

14. 


Inačice ili jezici? 


Pitanje književnoga jezika nije pitanje poredbenoga jeziko- 
slovlja, nego društvenojezikoslovno pitanje. 


U društvenojezikoslovnome se smislu može govoriti o ozbiljcima 
obrasca književnoga jezika.$7 Ozbiljbene su inačice po službi nji- 
hovoj konkretni književni jezici (Brozović 1978:18). To je dostat- 
no razvidno usporede li se tekstovi; navode se primjeri iz dvaju 
srpskih prijevoda:$ 

... Lud bih odista bio da to očekujem, kad i sama moja čula po- 
riču sopstveno svedočenje... Ali moja bolest me je savladala — jer 
koja bi bolest mogla da se poredi sa Alkoholom! — pa najposle 
i Pluton, sad ostareo i on, i otud ponešto mrzovoljan — čak Pluton 
poče da trpi posledice moje gadne ćudi... (Crna mačka, 131). 
Zapazio sam da su oblici tih grdoba dosta jasni, ali da loše iz- 
gledaju izbledele, potamnele, kao pod dejstvom vlažnog vazduha. 
(Bunar i klatno, 110). 

Osetio sam da moram da vrisnem ili da umrem! (Izdajničko 
srce, 147).69 


kod 


Kao što je filologu za tumačenje teksta potreban lingvistički me- 
tod, isto tako lingvista mora pravilno da protumači tekst na 
kojem zasniva svoju analizu... Opšti principi i metodi koji se ko- 


67 Jezici s određenim stupnjem sličnosti na gdjekojim razinama mogu imati 
sličan ustroj. 

68 Istaknuti su izrazi i ustroji koji se ne bi mogli naći u hrvatskome prijevodu 
istih tekstova. 

69 Navedeni su tekstovi iz prijevoda pripovijedaka Edgara Allana Poea (Najlepše 
priče Edgara Alana Poa, BIGZ, 1990.). 

riste prilikom objavljivanja starih tekstova predstavljaju u filo- 
logiji neku vrstu dopune opšte lingvistike.7? 


Različnost se hrvatskoga i srpskoga književnoga jezika može 
dovoljno dobro prikazati izradom supostavne slovnice.7! Ovdje 
će se navesti neke razlike na svim jezičnim razinama.72 Glasov- 
ni sustavi dvaju jezika mogu pokazivati da nije riječ o istim je- 
zicima.73 


1. Glasovne razlike: 


U književnome je jeziku hrvatskome sedam samoglasničkih 
(/a, 0, €, i, u, r, i&/) i dvadeset i pet suglasničkih glasova (/p, b, 
£t,d,c,s,z,6,3,č,3,3,ž2,k,g,h,m,n,n,l,1,r, v, j) (prema 
Brozoviću, u Babić i dr. 1991:426). U književnome jeziku srpsko- 
me nema glasa /i&/. Naizgled neznatna razlika u popisu glasova 
uvjetovala je razvitak dviju glasovnih predaja: ijekavsku što- 
kavštinu kao književni jezik Hrvata — ekavsku štokavštinu kao 
književni jezik Srba. 
ljekavski izgovor nasuprot ekavskome uvjetuje velik broj razli- 
čnih temeljnih rječničnih jedinica (dijete — dete) uz koje se opet 
vežu mnoge jedinice od njih izvedene: 


70 Navod iz B. Malmberg, Moderna lingvistika, Slovo ljubve, Beograd 1979:7. 

71 Prema Branku Franoliću (1984:168), 10.000 se riječi općega jezika i tisuće 
riječi stručnoga jezika razlikuju u hrvatskome i u srpskome. Tome se prido- 
daje 85 pojava zvukovne naravi koje odražuju zvukovne razlike; oko 200 po- 
java odražuje različnost u tvorbenim obrascima. 

72 Na primjeru unosa srpskih pojava u hrvatski jezični sustav može se proma- 
trati opstojnost kao značajka svakoga sustava. Unos gdjekojih pojava u bilo 
koji sustav ne remeti ustroj sustava. Potpuna opstojnost sustava isključivala 
bi razvoj. U povijesnome razvoju glasovni sustav kojega jezika može biti pot- 
puno različan, a da se jezik ipak prepoznaje kao jedan jezik. Svi bi razvojni 
pojavci, po stupnju različnosti, bili različni jezici. Opstojnost je svojstvo sva- 
koga sustava; jezik je otvoren sustav. Prilikom ulaska novih jedinica u sustav, 
nešto se mijenja, tj. sustav više nije isti. Neki se dijelovi sustava moraju očuva- 
ti da bi se očuvala opstojnost sustava. Opstojnost je dijelova sustava različita. 
Rječnik u tome smislu nije dio koji čuva opstojnost sustava. Pojavnice iz 
srpskoga jezika koje su unošene u hrvatski jezik nijesu narušile opstojnost 
sustava niti su dovele do poistovjedbe srpskoga jezičnoga sustava i hrvatskoga 
jezičnoga sustava. 

73 U glasovnim sustavima engleskoga i američkoga engleskoga razlika je sve više 
i sve se brže pokazuju. Da je u Americi dulje postojala zasebna uljudba, opstoj 
se dvaju jezika ne bi dovodilo u pitanje. Nasilna spojenost koja je nametana 
u odnosu hrvatskoga i srpskoga jezika istoga je trajanja, te je slično urodila 
razdvojenošću. U Americi je razdoblje prekratko za stvaranje dvaju jezika, ali 
je, uza svu općionu djelatnost, udaljivanje očigledno. 


122 


— oprjeka ije/i:7* 


hrvatski srpski 

dolijevati dolivati 

razlijevati razlivati 
— oprjeka je/i: 

doljev doliv 

dotjecaj doticaj 


(u hrvatskome: doticati, isticati, poticati, naticati prema dotak- 
nuti, istaknuti, potaknuti, nataknuti, a ne kao izvedenice od gla- 
gola teći); 


— oprjeka -u/-e: 
hrvatski srpski 
burza berza 
porculan porcelan 
— oprjeka -u/-i: 
hrvatski srpski 
tanjur tanjir 


— oprjeka -V-o na kraju sloga: 


hrvatski srpski 
sol so 
dolčić dočić 


— glasovne su različnosti vidljive i u drugim oblicima, npr. 


hrvatski srpski 

-uh -uv"* 

duhan duvan 

muha muva 

suh suv 

-ć -št 

opći opšti (i niz izvedenica) 
svećenik sveštenik (i sve izvedenice) 
-t -ć 

sretan srećan 


74 Donose se pojedinačni primjeri različnosti koje se sustavno prenose na mno- 
gobrojne nizove drugih jedinica. 
75 Likovi s -uv u hrvatskome su dijalektizmi. 

Ima i obratnih slučajeva: 


-6 -t 
čistoća čistota 
plaća plata 


U hrvatskome se često na početku i u sredini riječi nalazi h ko- 
jega u srpskome u tim položajima nema: 


Had Ad 
čahura čaura 
hrvač rvač 
hrđa rđa 

— oprjeka -s/-c u posuđenim riječima: 
hrvatski srpski 
asonanca asonansa 
financ finans 
bilanca bilansa 


— oprjeka -s/-z u posuđenicama: 


balzam balsam 
kozmonaut kosmonaut 
filozofija filosofija 
-št -šć 
iskorišten iskorišćen 


Glasovne razlike u posuđenicama prema grčkome: 

— grčko eta u srpskome se ostvaruje kao i, u hrvatskome kao e: 
hrvatski srpski 
Atena Atina 


— dvoglasi eu i au ostaju u hrvatskome, a u srpskome se ostva- 
ruju kao ev, av: 


hrvatski srpski 
August Avgust prema grč. Augoustos 
eunuh evnuh prema grč. eunoilchos 


— beta se u srpskome ostvaruje kao v, a kao b u hrvatskome: 


hrvatski srpski 
labirint prema grč. labrinthos lavirint 
barbarin prema grč. bdrbaros varvarin 

— grčko ch ostvaruje se kao & u hrvatskome, a h u srpskome: 


hrvatski srpski 

kronika hronika 

kaos haos prema grč. chaos 
kemija hemija 


— k ispred prednjega vokala ostaje u posuđenicama u srpskome, 
u hrvatskim se posuđenicama ostvaruje kao c: 


hrvatski srpski 
ocean okean prema grč. okean6s 
centaur kentaur prema grč. kćntauros 


— spiritus asper iz grčkoga postaje h u hrvatskome, u srpskome 
se ne ostvaruje ili se ostvaruje kao j: 


hrvatski srpski 
historija istorija prema grč. historia 
heretik jeretik prema grč. hairetikos 


— intervokalno s u hrvatskome se ostvaruje kao z, a kao s u 
srpskome: 
kozmos kosmos prema grč. kćsmos 
Jeruzalem Jerusalim prema grč. Hierousalem 


— intervokalno gama đ je u srpskome, a g u hrvatskome: 
magija mađija prema grč. magike 


— oprjeka -er/-ar (sr./hr.) u nekim posuđenicama: 
akcionar akcioner 
funkcionar funkcioner 


U hrvatskome jeziku postoji oprjeka -iti/-jeti koja naznačuje 
prijelaznost/neprijelaznost glagola, a u srpskome je nema: 
hrvatski srpski 
crniti = činiti crnim crneti (ili crniti) = činiti 
crnjeti = postajati crnim crnim i postajati crn 


U srpskome se jeziku tuđojezična imena prilagođavaju ćirilici 
po izgovoru (Šarl Bodler — Charles Baudelaire, Aeschylus /Ai- 
skhylos — Eshil), tako se strana imena prilagođuju i u ruskome 
jeziku, u hrvatskoj se predaji djelomice donose izvorno, (Charles 
Baudelaire), djelomice po izgovoru (Eshil za Aeschylus/Aiskhy- 
los). 

Razlika u mjestu naglaska 


U više vrsta riječi, razlika u pravilima o prenošenju nagla- 
ska na proklitiku i u kvaliteti naglaska:7$ 

hrvatski srpski 

mene, za mene mene, za mene 

id&mo, želimo, čitamo — idćmo, želimo, čitamo... 

pomoći, izreći, proreći; pomoći, izrčći, prorčći; 

doći, prići, naći doći, prići, ndći 

r&d - radovi r&d - rddovi 
2. Oblikoslovne razlike: 

Dulji genitivni nastavci u zamjeničko-pridjevskoj sklonidbi 
(-oga, -ega) karakteristika su hrvatskih pisanih djela, kao i da- 


tivni nastavak -u te lokativni -e; veoma su rijetki u srpskim 
tekstovima. 


Razlike u imeničnim rodovima: 


— u posuđenicama: 


ž.n m.r. 
hrvatski srpski 
kvaliteta kvalitet 
metoda metod 
domena domen 
m.r. Ž.n 
hrvatski srpski 
leksik leksika 
posjet posjeta 
Razlike u pripadnosti imenica deklinacijskome tipu: 
hrvatski srpski 
lingvist lingvista 
apologet apologeta 
diplomat diplomata 
anarhist anarhista 


76 U srpskim se javnim općilima primjećuje svojevrsna redukcija novoštokavsko- 
ga naglasnoga sustava. Mjesto je naglasaka novoštokavsko, ali im se kvaliteta 
neutralizira, pa se svi naglasci približuju novoštokavskomu kratkouzlaznomu. 

3. Razlike u rječotvorju: 


hrvatski srpski 

pisac spisatelj 

sudac sudija 

uskrsnuti vaskrsnuti 
su-/sa- 

suvremenik savremenik 

suglasnost saglasnost 


protu-/protiv(u)- 


protunarodan protivnarodan 
protuslovan protivurečan 
protupožarni protivpožarni 


izvan-/van- 
izvanparlamentaran vanparlamentaran 
izvanredan vanredan 


isto-ljedno- 
istostraničan jednakostraničan 
istovremen jednakovremen 


ne-/bez- (u hrvatskome nije običan prefiks bez- u dosta slučajeva 
u kojima jest u srpskome): 

neplanski besplanski 

neprekidan besprekidan 


-ka/-ica (u hrvatskome sufiks -ka za tvorbu im. ž. r. dolazi na 
riječi koje završavaju na -ičar, -inar): 

učiteljica učiteljka 

braniteljica braniteljka 


U srpskome književnome jeziku puno se češće rabi sufiks -lac 
za tvorbu imenica koje označuju vršitelja radnje: 

branitelj branilac 

gledatelj gledalac. 


U hrvatskome književnome jeziku sufiks -džija postoji samo u 
riječima turskoga podrijetla. U srpskome jeziku taj sufiks oz- 
načuje vršitelja radnje i dodaje se riječima koje nisu turskoga 
podrijetla (ili se rabi u tvorbi imenica s pejorativnim znače- 
njem): 

hrvatski srpski 
topnik topdžija 
splavar skeledžija. 


U hrvatskome književnome jeziku sufiks se -če ne rabi za tvorbu 
umanjenica koje označuju stvari: 

ormarić ormarče 

stolčić stolče. 


Oprjeka sufiksa grčkoga podrijetla -isati i sufiksa germanskoga 
podrijetla -irati: 

konkurirati konkurisati 
(oprjeka se toga rječotvornoga uzorka odnosi na posuđenice: u 
hrvatskome sufiks -ovati normalno opstoji u riječima slovjensko- 
ga podrijetla — kupovati — kupujem). 


Intervokalno se ti iz grčkoga sufiksa -atia u srpskome ne mije- 
nja, dok se u hrvatskome ostvaruje kao c: 


-acija -atija 
demokracija demokratija 
birokracija birokratija 
sedmero sedmoro 


(U hrvatskim novoštokavskim govorima nijesu zastupljeni bro- 
jevi s -oro, primjerice sedmoro, petoro (Brozović 1978)). 


— različitost tvorbe odmilica m. roda: 
ujo uja 


— latinske imenice na -ium u hrvatskome odbacuju taj završetak 
izaj: 


aluminij aluminijum 
morfij morfijum 


4. Skladnjane razlike 


veoma su uočljive u usporedbi hrvatskih i srpskih tekstova, 
premda im se u djelima koja se razlikama bave nije polagala 
veća pozornost. Primjetno je da su u srpskome jeziku običnije 
višečlane sveze za izraživanje onoga što se u hrvatskome izriče 
ili jednom riječju ili kraćom svezom. Srpske su uredovne sveze 

i rečenice unošene nakon 1918. u hrvatski jezik — jedna je od 
čestih sveza od strane: 


hrvatski srpski 

To je učinio Marko. To je učinjeno od strane Marka. 
upozoriti na što skrenuti pažnju na što 
nedostaje povjerenja vidljiv je nedostatak poverenja 


(Opstoji niz takvih sveza u kojima su neke sastavnice nagomi- 
lane, a oslobođene svakoga značenja — u gornjoj je konstrukciji 
to slučaj s pridjevom vidljiv). 


Najočitijom se razlikom — na koju su se često istraživači i osvrta- 
li - čini dakanje, poraba veznika da sa sadašnjim vremenom u 
srpskome onda kad se u hrvatskome rabi neodređeni način, te 
izricanje budućega vremena. 


Ja ću čitati ja ću da čitam 

Ja hoću čitati ja ću da čitam 

ja moram čitati ja moram da čitam 
ja želim čitati ja želim da čitam 


ja moram učiti čitati ja moram da učim da čitam. 


— Obilježjem je srpskoga jezika »izbjegavanje« infinitiva u korist 
sveze da + prezent: 
Hoću te prebiti. Hoću da te prebijem. 
Nešto ću vam reći. Nešto ću da vam kažem. 


Srpski jezik izgubio je, prema tvrdnjama srpskih slovničara, 
kondicional II.: »... Obliku potencijala II. nije potrebno davati 
mesto žive jezične kategorije, jer on to doista nije.« (Stevanović 
1971:200). A nema ga ni u dvotomnoj knjizi istoga autora (Ste- 
vanović 1971). 


U srpskome se jeziku futur I. glagola na -ti kad je infinitiv na 
prvome mjestu bilježi kao sintetička leksija (imaću); u hrvatskoj 
je predaji tvorbeno bilježenje (imat ću). Tu odliku srpskoga nije 
prihvatio ni Tomo Maretić u svojoj slovnici (Brozović 1978). 

U srpskome se jeziku uglavnom rabe kontrahirani likovi zam- 
jenica (N moj, tvoj, njezin: G moga, tvoga, njena) koji su u hr- 
vatskome stilski obilježeni. 

U srpskome se jeziku apozicija u svezi apozicija + osobno ime 
(stric Ivan) u kosim padežima često ne mijenja (G stric Ivana). 

Obilježje je srpskoga jezika sveza da li u neupravnim pitanjima 
nasuprot je li u hrvatskome: 
Pitam da li je došao. Pitam je li došao. 


U srpskome se jeziku veznik pošto rabi kao uzročni veznik — kad 
se u hrvatskome rabe veznici jer, budući da, kad... 


hrvatski srpski 
Reći ću ti kad sam već tu. — Reći ću ti pošto sam već tu. 


5. Leksične razlike" 


između hrvatskoga su i srpskoga jezika višerazinske. Srpski knji- 
ževni jezik obiluje tuđicama koje se u hrvatskome uopće ne rabe 
ili za njih postoje domaće zamjene: 

U nekim je slučajevima riječ o glasovnoj razlici: 


hrvatski srpski 
plaća plata 
kemija hemija. 


U bezbroj su slučajeva u pitanju potpuno različite riječi za oz- 
načivanje istoga pojma: 


konobar kelner 
pozornica bina 
nogomet fudbal 
papir hartija 
skladište magacin 
stroj mašina 
topništvo artiljerija 
sumnjičav podozriv. 


U vezi s rječničnim razlikama, koje su najbrojnije, valja na- 
vesti da je nedovoljno dobra njihova obradba što se posljednjih 
godina provodila u različitim priručnicima koji su se pojavljivali 


77 U Razlikovnome rječniku srpskoga i hrvatskoga jezika V. Brodnjaka iz 1991. 
oko 30.000 je natuknica. Prema različitim analizama, od 15% do 20% mate- 
rijala u rječniku nije mjerilo razlikovnosti (bilo da je riječ o egzotizmima, hi- 
storizmima, arhaizmima, lokalizmima ili turcizmima). U svakom slučaju, od- 
baci li se trećina građe kao nemjerodavna, ostaje 20.000 leksičnih različnica 
što je broj količinom nemjerljiv s najmanjim brojem riječi potrebnim za os- 
novno poznavanje kojega jezika. 

u Hrvatskoj, mogla poslužiti kao još jedan »dokaz« srpskim je- 
zikoslovima o tome kako Hrvati žele nasilno prikazati svoj jezik 
zasebnim jezikom. Jedan je problem uočio još Kruno Krstić prije 
pola stoljeća rekavši da se pri prosuđivanju što je srpsko, a što 
nije u hrvatskome jeziku, mnogi služe osobnim i lošim, nedo- 
statnim mjerilima. 


Pogrješke su načelne prirode kojih je podosta u svima ra- 
zlikovnicima:78 


— riječima se pristupa kao jednoznačnicama, a svaki jednojezični 
rječnik bilo kojega jezika pokazuje da jednoznačnica gotovo i ne- 
ma. Jednostavno dvostupačno navođenje riječi u jednojezičnim 
razlikovnim rječnicima osiromašava potrebne datke: primjerice 
kad se značenja riječi iz srpskoga i hrvatskoga stupca poduda- 
raju samo djelomično. Stoga je pogrešno upućivati npr. glasanje 
iz srpskoga stupca na glasovanje u hrvatskome stupcu, jer 
glasanje u srpskome pokriva značenja za koja u hrvatskome op- 
stoje dvije riječi: glasovanje (na izborima) i glasanje (životinja). 
Tako riječ đubre u srpskome jeziku ima značenje koje u hrvat- 
skome pokrivaju riječi gnoj i smeće. Sredina je u jednomu znače- 
nju doista okolina, ali se ne može isključivo upućivati na okolinu 
kao hrvatsku riječ, jer sredina znači i središte (zlatna sredina), 
Stanica jest i postaja, ali je stanica u hrvatskome i živoslovni 
naziv. Djelomična ili posvemašnja podudarnost značenja riječi 
nije obilježje odnosa hrvatskoga i srpskoga jezika, nego odnosa 
slovjenskih jezika uopće. Tako se u značenju 'slavljenje, hvalje- 
nje' poklapaju rus. veličanie i hrv. veličanje; u rus. veličanie 
znači i 'nazivanje, tituliranje'. Sporost u rus. znači 'brzina, okret- 
nost, spretnost, vještina! što je potpuna suprotnost značenju u 
hrvatskome. Važnost se, s druge strane, značenjski potpuno po- 
dudara u ruskome i hrvatskome kao i mnoštvo drugih riječi. 
Drugu skupinu pogrješaka uvjetuje pogrješna spoznaja da 
između hrvatskih i srpskih riječi opstoji dvostruk sumjeran od- 
nos: na razini tvorbe i na razini značenja. Riječ kolovoz pripada 
i srpskomu i hrvatskomu leksiku, u srpskome znači 'dio ulice 
ili puta namijenjen kretanju vozila', a u hrvatskome znači 'osmi 
mjesec u godini'. Slično je npr. s riječima hrom i zrak. Hrom je 
u hrvatskome krom ako značuje kemijski element, ali je hrom 


78 Uočene su (Samardžija 1993—94:127—129) na primjerima razlikovnika: I. B. 
Šamija, Razlikovnica hrvatskoga i srpskog jezika, Zagreb 1992., G. Linke, Mali 
jezični priručnik, »Azur Journal«, Zagreb 1992. i S. Pavuna, Razlikovni 
rječnik. Govorimo li ispravno hrvatski?, Zagreb. 

čovjek ipak hrom, a ne krom. Zrak je u hrvatskome 'uzduh', a 
u srpskome 'zraka'. 

Poseban su problem tuđice u hrvatskome i u srpskome je- 
ziku. U oba je prosvjetna kruga katkad posuđivano iz istih iz- 
vora, ili preko istih posredničkih jezika, ali je na hrvatskoj stra- 
ni bilo oduvijek čistunskih tendencija, pa opstoje i hrvatske 
riječi kao smjenica preuzetoj tuđici. No to nije razlogom da se 
u priručnicima koji svjetuju što je hrvatsko, a što srpsko, navode 
tuđe riječi, posuđenice, kao srpske, samo stoga što u hrvatskome 
opstoji hrvatska riječ kao zamjena. Hrvatskomu jeziku nesum- 
njivo pripadaju riječi fah, klasa, muzika, orden, abolicija, afi- 
nitet, ambasada, analiza, avion pa ne bi smjele biti 'srpskim' 
dijelom nijednoga razlikovnoga rječnika. 

Razlikovni su rječnici vođeni jakom željom da prikažu ra- 
zlike između hrvatskoga i srpskoga što većima. Stoga se u njima 
znaju naći i riječi iz različitih funkcionalnih stilova srpskoga 
jezika, neke su od njih i u srpskome vrlo rijetke, ili izrazito 
slogom obilježene: tako se samo prividno povećava broj razlika, 
ali time te razlike prestaju biti mjerodavnima. Ne mogu se za- 
jedno promatrati, a ponajmanje u razlikovnicima, književne i 
neknjiževne riječi koje su slogom obilježene u jednome od obaju 
jezika, kao što se ne smiju zajedno promatrati opće riječi i 
stručno nazivlje. 

Hrvatska jezična povijest naoko možda nije svagda dovoljno 
jasno slijedila svoj cilj, ali je put k njemu ipak prilično jasan. 
Glagoljična su se i ćirilična hrvatska djela prelagala u latinicu, 
ali obratnih postupaka nije bilo. Kajkavski su i čakavski pisci 
pisali i štokavski, ali obrnuti postupci nijesu poznati. Nenovošto- 
kavski štokavci prihvaćali su novoštokavsku osnovicu, ali se nije 
događalo obrnuto. Sćakavci prihvaćaju štakavsku novoštokav- 
štinu, ali se ne događa obrnuto. Ikavci pišu i ijekavski, ali ne 
i obratno (Brozović 1978). 


Osebujnost je razvoja hrvatskoga jezika njegova tronarječna 
protega koja je onda i osebujnost hrvatske književnosti. To znači 
da se nadgradnja današnjega književnoga novoštokavskoga su- 
stava kroza stoljeća razvijala u tekstovima koji su pripadali tri- 
ma narječjima. Tronarječnost se ogleda u razvojnolingvističkoj 
dimenziji prema kojoj su Judita i Galijotova pesan čakavska 
djela, ali se oni različito odnose prema cjelini kojoj pripadaju. 

Judita je usporedan dio cjeline hrvatske kajkavske, čakavske 
i štokavske književnosti. Galijotova je pesan dio hrvatske nar- 
ječne književnosti koja nije usporedna sa suvremenom hrvat- 
skom književnošću, nego je u njoj izražajna kategorija sloga. 
Tronarječnost je hrvatske književnosti u prošlosti drugojačija 
od njezine tronarječne protege danas (Brozović 1978:74). Po- 
sebnost je hrvatske jezične povijesti, manje sretna posebnost, 
i način njezina proučavanja. Kao što je prije pokazano, srpsku 
književnu i jezičnu povijest čine dvije nepovezane cjeline: cjelina 
do Vuka Stefanovića Karadžića i cjelina nakon Vuka Stefanovića 
Karadžića. Slučajno ili nevlastice, i hrvatska se je jezična po- 
vijest prikazivala kao sastojina dviju nepovezanih cjelina, do- 
preporodne i popreporodne, kako ističe Dalibor Brozović (1978: 
74). One su tumačene i kao smjenjivanje nesređenoga uzornim; 
prešućeno je razdoblje od polovice XVIII. st. do preporoda u ko- 
jemu je izostala čakavska pismenost i počinjala ujednaka. Ona 
se nastojala isključivo povezati s crtom Gaj — Bečki dogovor — 
Maretić, s jedinim osloncem u Karadžićevu i Daničićevu djelu. 
Tu je sliku i hrvatsko jezikoznanstvo prihvaćalo bez kritičnosti 
(oni koji su problem uviđali — Jagić, Ivšić, Murko — bavili su 
se drugim pitanjima), pa onda, naravno i slavistika u cjelini 
(Brozović 1978:75). 

15. 


Zablude i krivotvorine 


Izrastaju kroz dosadašnja poglavlja izravno i neizravno, vi- 
dljivo i manje vidljivo, zablude i krivotvorine na kojima su se 
temeljili odnosi između hrvatskoga jezika i srpskoga jezika. 

U ovome, zaključnome, poglavlju izravno ćemo naznačiti još 
neke zablude i krivotvorine koje su bitno utjecale na odnos tih 
dvaju jezika a posebice na stručne i znanstvene napise o njima. 


Kada sam u teorijskome radu o hrvatskome propisu (Kačić 
1993) napisao: 

— »Položaj u kojem se danas našao hrvatski jezik zanimljiv 

je i možda jedinstven slučaj kako s teorijskoga, tako i s 
opće lingvističkoga motrišta. Hrvatski se jezik prvi put, za 
svagda, a od vremena kada se počinje ostvarivati njegova 
formalna standardizacija, dakle preko 150 godina, ne mo- 
ra više određivati naspram srpskomu ili kojemu drugomu 
slavenskomu, odnosno južnoslavenskomu jeziku. Odsad 
on postaje samosvjestan i samostalan.« 
bila je to tvrdnja koja je u sebi sadržavala činjenicu da će se pri 
određivanju hrvatskoga jezičnoga propisa morati voditi računa 
o hrvatskome jezičnome nasljeđu (od početaka pismenosti do da- 
nas), a neće se određivati naspram kojemu drugomu slovjensko- 
mu jeziku. 

Pođemo li tim putom, brzo ćemo se uvjeriti da je pitanje 
hrvatskoga književnoga jezika (standarda) već davno riješeno, 
a da pitanje hrvatskoga jezičnoga propisa nije ni izdaleka do- 
vršeno. Toga mnogi ugledni jezikoznanci i jezikoslovi ne žele 
biti svjesni. Pri određivanju jezičnoga propisa morat ćemo ne- 
prestance ulaziti u povijest hrvatskoga jezika i jezikoslovlja. 

Pristupimo li na taj način pitanju jezičnoga propisa, doći 
ćemo do prve zablude hrvatskoga jezikoslovlja. Zabluda je to o 
hrvatskome jezičnome preporodu. Posebno izdvajanje hrvatsko- 


137 


ga preporoda iz povijesti hrvatskoga jezikoslovlja stvara ozračje 
u kojemu se čini da preporodom sve počinje i da njime sve za- 
vršava (u jeziku i jezikoslovlju). Kao da je razvitak hrvatskoga 
književnoga jezika završen. Ta je zabluda, kao i mnoge druge, 
uvjetovana tzv. hrvatsko-srpskim približavanjem. Kako u Srbiji 
i srpskome književnome jeziku, nakon srednjovjeke srpske dr- 
žave, sve počinje devetnaestim stoljećem (njihovom voljom i nji- 
hovim izborom — prekid s višestoljetnom tradicijom), i u Hrvat- 
skoj i u hrvatskome književnome jeziku tako bi se trebalo zbiti. 
To se razdoblje onda izdvaja iz hrvatske povijesne sljednosti. 
Uđemo li, međutim, u rijeku hrvatske povijesti, koja neprestan- 
ce teče, lako ćemo ustanoviti da je hrvatski preporod, u jeziko- 
slovnome i jezikoznanstvenome pogledu, samo logičan slijed po- 
vijesnoga razvoja hrvatske misli, hrvatske povijesti i hrvatskoga 
jezikoslovlja. Ta je zabluda vezana uz još jednu ovovremenu za- 
bludu, uz zabludu o hrvatsko-srpskome jezičnome nadsustavu 
(dijasistemu). A ta bi se pak zabluda mogla onda zlonamjerno 
vezati uz pojam južnoslovjenskoga prajezika. Taj pojam, premda 
jako praktičan, ima svoje ishodište u romantičarskim i bio- 
loškim zasadama jezikoslovlja devetnaestoga stoljeća i nije ga 
lako braniti. On u sebi krije opasnost izdvajanja u posebno ro- 
doslovno zajedništvo svih južnoslovjenskih naroda, koji se time, 
rodoslovno neutemeljeno, odvajaju od ostalih slovjenskih naro- 
da, što je povijesno nesigurna činjenica. Sve bi to moglo onda, 
zlonamjernima, poslužiti kao dodatni »dokaz« postojanju povi- 
jesnoga jedinstva hrvatsko-srpskih narječja, koje ako je povije- 
sno ikada postojalo sigurno nije južnoslovjensko (zanemarimo 
li jako kratko povijesno i političkojezikoslovno jedinstvo koje se 
malo pomalo kuje — često prisilno, a ponekad i nasilno — od 
kraja osamnaestoga stoljeća). Postojanje »južnoslavenskoga pra- 
jezika«? izvodi se iz relativne bliskosti »južnoslavenskih jezika«, 
koja postoji iz zemljopisne bliskosti, zbog dodira koje su ti jezici 
kroz povijest imali i mogli imati, te zbog jezika s kojima su se 
prigodom dolaska sudarili kako i zbog činjenice postojanja sta- 
rocrkvenoslovjenskoga jezika (umjetnoga jezika za većinu slo- 
vjenskih naroda). Čak ga ni Pavle Ivić, zastupnik ideje o jezi- 
čnome jedinstvu, čvrsto ne zastupa: »... Južni Sloveni u eposi 
neposredno pred polazak na jug već su sačinjavali grupu s odre- 
đenim iako nevelikim krugom zajedničkih osobina. [...] Postojao 


79 Taj bi pojam, barem hrvatski jezikoslovi, trebali izbjegavati, jer je povijesno 
upitan. 

je pored ostaloga i značajan zbir osobina koje su Južne Slovene 
udruživale s Istočnima, suprostavljajući i jedne i druge Zapad- 
nima, a bilo je spona između slovenskoga juga i češko-slovačke 
grupe. Tek docniji razvoj uz geografsku izolaciju južnih Slovena 
od severnih produbiće posebnost slovenskoga juga...« (Ivić 1971: 
14). 

Nikakvi nam izvori na povijesno-poredbenoj razini, u vrije- 
me dolaska Slovjena na jug, ne potvrđuju veću bliskost između 
hrvatskih i srpskih dijalekata. 

Tako postavljena povijesna problematika okvire hrvatsko — 
srpskoga zajedništva čini dvojbenima. Zašto se ne daje pored- 
beni povijesni razvoj srpskih i hrvatskih dijalekata?%% Isto se 
tako treba čuvati od izjednačavanja jezičnoga prostora i nacio- 
nalne pripadnosti, tj. ne pripadaju hrvatskomu jezičnomu pro- 
storu samo Hrvati, niti svi Srbi pripadaju srpskomu jezičnomu 
prostoru. 

Promatraju li se odvojeno hrvatski i srpski nadsustavi, 
na narječoslovnoj razini, onda »heterogenost« koja je bila pri- 
pisivana hrvatsko-srpskomu jezičnomu sustavu prelazi isklju- 
čivo na hrvatsku stranu. Srpskomu nadsustavu pripada, ned- 
vojbeno, samo jedan tip narječja: štokavskih.8! Hrvatskomu 
ostaje sve bogatstvo tronarječja sa svim mogućim govornim 
inačicama. 


Pogledamo li u tome svjetlu tipološku situaciju, tada se ona 
bitno mijenja. Tada se više ne može reći da se slavenski svijet 
dijeli na dvije tipološke skupine: a) veću — sjever+slovenski i 
b) manju — makedonski i bugarski, a da »hrvatskosrpski« ne 
pripada ni jednoj. Srpski onda ulazi u balkanski jezični savez, 
a hrvatski se sa svojim dijalektima izvlači iz balkanskoga sa- 
veza (samo rubni istočni hrvatski dijalekti zbog skorašnjih pu- 
kojezikoslovnih razloga mogu imati u tragovima balkanske ele- 
mente). 

Da bismo to bolje sagledali, razmotrit ćemo narječoslovnu 
sliku i narječoslovna dokazivanja. 


80 Pritom ne treba izjednačavati pripadnost narodu s pripadnošću narječju, može 
se govoriti samo o hrvatskome jezičnome području i srpskome jezičnome po- 
dručju, dakle o području koje povijesno, rodno i tipološki pripada hrvatskomu 
jezičnomu sustavu i području koje pripada srpskomu jezičnomu području. 

81 Čak i u slučaju nedvojbene pripadnosti ijekavskoga narječja srpskomu nad- 
sustavu. 

Ovako nas narječoslovi uvode u »hrvatskosrpsko« jezično po- 
dručje. 

»Među razlikama koje dele današnje srpskohrvatske dija- 
lekte ima takvih koje zasecaju u jezičku strukturu, dakle koje 
se tiču samih sastavnih elemenata jezika, ... Govori u nekim 
krajevima imaju analitičku deklinaciju mesto sintetičke i tako- 
đer analitičku komparaciju mesto sintetičke, ima niz govora koji 
ne znaju za infinitiv [...] Ma koliko duboke bile ove razlike po 
svojoj suštini, samo jedan deo njihov pogodan je kao kvalifika- 
ciono merilo za dijalektologiju.« (Ivić 1985:21). 

Da bi se postiglo jedinstvo srpskohrvatskoga sustava po- 
trebno je odabrati one elemente koji će ga osigurati. 


Za moguću narječoslovnu razvrstbu poslužimo se razmišlja- 
njem istoga jezikoslova i pokušajmo onda tomu problemu pri- 
stupiti drugojačije. 

»Na osnovu strukturalnih kriterija ocrtava se jasno jedna 
dijalekatska zona s posebnim osobinama. To je oblast prizren- 
sko-timočkog dijalekta... [...] Govori u tim predelima imaju ana- 
litičku deklinaciju i komparaciju, ne poznaju infinitiv i ne znaju 
za razliku između dugih i kratkih slogova...« (Ivić 1985:22), te 
futur sa će »će da pričam, će pomremo...« (Ivić 1985:113). 

Pogledajmo sada neke osobine neprijeporno srpskih narječja. 

1. »Upotreba infinitiva u istočnijim govorima (smederevsko- 
vršačkoga narječja, nap. M.K.) je veoma sužena... U istočnijim 
govorima dolazi futur tipa ću dođem...« (Ivić 1985:90—91). 

2. Za kosovsko-resavsko narječje može se reći: »Upotreba 
infintiva je sužena, ali on ipak postoji kao kategorija. [...] U 
futuru su česta obrazovanja s nepromjenljivim će za sva lica, 
pri tom mnogo puta i bez da: će se ranimo.« (Ivić 1985:104). 

3. Sva ova narječja imaju ekavsku zamjenu jata. 

4. Ekavsku zamjenu jata imaju i vojvođansko i šumadijsko 
narječje, koje je Pavle Ivić neopravdano stopio u »šumadijsko- 
vojvođanski dijalekt«. 

To se vidi iz sljedećega: 

a) »Dok govori severne Srbije pokazuju mnogo uticaja su- 
sednih dijalekata, oni na zemljištu Vojvodine imaju izrazitiju 
dijalekatsku individualnost.« (Ivić 1985:75). 

b) »Raspored dijalekatskih osobina u vojvođanskim govori- 
ma u znatnoj meri odgovara granicama Banata, Bačke i Srema.« 
(Ivić 1985:77). 


140 


c) Najveći dio područja šumadijskoga narječja »[...) obuh- 
vaćen je mačvansko-valjevskim govornim tipom, koji se odlikuje 
velikom bliskošću književnom (srpskomu-dodao M.K.) jeziku.« 
(Ivić 1985:74). Samom tom činjenicom ovo se narječje svrstava 
u ona narječja sa djelomičnim gubitkom infinitiva, jer ima ba- 
rem djelomičnu balkansku zamjenu infinitiva prezentom s vez- 
nikom da.2 


d) Vojvođanskomu narječju pripada posebno mjesto, uz već 
navedenu zemljopisnu zaokruženost. »Srem i Bačka imaju u od- 
nosu na Banat niz zajedničkih osobina. [...] tako da se banatski 
govori (istočni, op. M.K.) u nekim svojim osobinama naslanjaju 
donekle na smederevsko-vršački i preko njega na kosovsko-re- 
savski dijalekat.« (Ivić 1985:77). 


e) U vojvođanskome narječju izrazito su prisutni ikavski 
elementi. To neke narječoslove zbunjuje. Tako su, primjerice, 
objašnjenja Pavla Ivića o ikavskim elementima u vojvođansko- 
me narječju u najmanju ruku čudna5 jer »da se vrlo lako obja- 
šnjavaju morfološkim i glasovnim uticajima, tako da je hipoteza 
o mešavini nepotrebna. Uz to se nije moglo dokazati ni da su 
severna Srbija i Vojvodina ikad bile naseljene nekim starim 
ikavskim slojem stanovništva.« (Ivić 1985:82). 


Takav se stav čini dvojbenim kada pročitamo: »Najmlađi 
štokavski govori ekavskog izgovora zahvataju najveći deo seve- 
rozapadne Srbije i Srem, pa se zato zovu šumadijsko-sremski, 
a proširuju se i na celu Vojvodinu izuzev severozapadnog dela 
Bačke (gde se govori ikavski?“)« (Stevanović 1970:12), »Kom- 
paktno područje autohtonih mlađih ikavskih govora zahvata za- 
padnu Hercegovinu, ... [...] Udaljeniju dijasporu (hrvatsku, nap. 
M.K.) sačinjavaju Bunjevci u severnoj Bačkoj...« (Ivić 1988:61)85 
i »Istočno od ove zone nalazi se u Bačkoj, oko Subotice, Sombora 
i Baje, veoma jaka grupa ikavskih%* Bunjevaca.« (Ivić 1985: 
175). 


Dobro je poznato da su Srbi koncem sedamnaestoga stoljeća 
(1690.) prešli Savu i Dunav (seoba Srba s Arsenijem III.). »Srbi 
su u novoj domovini došli u dodir sa kulturnijim svetom. A novi 


82 Nedosljedno je ubacivanje toga balkanizma u zapadnije govore skorašnje, pu- 
kojezikoslovne, odnosno političkojezikoslovne naravi. 

83 A često odudara od objašnjenja drugih narječoslova. 

84 Istaknuo M. K. 

85 Kada Pavlu Iviću vjerovati? Vidi bilješku 17. 

86 Istaknuo M. K. 

životni uslovi, potrebe za ekonomskim i kulturnim razvitkom, 
za utakmicom s drugim narodima," nametnuli su im ozbiljnu 
brigu za prosvećivanjem. Njima se sada kao neophodno name- 
talo otvaranje većeg broja škola. Srbi su nesumnjivo (ali ne i 
sigurno, nap. M.K.) ovamo i pre velike seobe morali imati po- 
neku školu, jer je već i tada bilo među njima pismenih građa- 
na«55 (Stevanović 1970:30). Ako se zna da su Srbi krajem XVII. 
stoljeća doselili iz područja kosovsko-resavskoga narječja, začu- 
dno je: »Dalje, terenska ispitivanja šumadijsko-vojvođanskog di- 
jalekta ukazala su na ogromne razlike prema kosovsko-resav- 
skom dijalektu, koje bi bile nezamislive da su ekavštinu u ove 
govore uneli nosioci toga dijalekta.« (Ivić 1985:82).9% Očito je 
da su došljaci prihvatili govore slovjenskoga puka toga doba. 
Koji su Slovjeni tu obitavali nije teško otkriti. 

f) Veza je slavonskih ekavskih govora s vojvođanskim nar- 
ječjem očita; »Između lokalnih (slavonskih ekavskih, nap. M.K.) 
govora ima razlika u nekim kategorijama, obično onim istim 
koje pokazuju varijacije i u šumadijsko-vojvođanskom dijalek- 
tu.« (Ivić 1985:95). »[...] dok su podravski govori uglavnom ekav- 
ski, što ih zbližava sa vojvođanskim (ali ipak ne implicira da 
je čin zamene jata ostvaren u razvojnoj povezanosti jedne i dru- 
ge govorne zone).« (Ivić 1971:43).9% 


Pavle se Ivić u svojim narječoslovnim studijama često čudi, 
iznenađen je mnogima pojavama, a objašnjenja su mu često za- 
divljujuća: »Istorijski izvori potvrđuju prisustvo takvih mesnih 
imena još od XV veka, a toponim Golubinci (u Srijemu — nap. 
M.K.) svojim sastavom govori o još dubljoj starini (izveden je 
od prisvojnog prideva Golubin, kako je bilo u staroslovenskom, 
a ne Golubov kako je obično u našem jeziku već kroz zamašan 
broj stoleća).« (Ivić 1971:70). Znano je da u hrvatskome jeziku 
postoji pridjev golubinji, od davnina zabilježen, a postoji i jama 
koja se zove Golubinka, te imenica golubinjak. 


Ako se dobro iščitaju narječoslovne osobine šumadijskoga, 
smederevsko-vršačkoga, kosovsko-resavskoga i prizrensko-ti- 


87 Kojima narodima? 

88 U to doba Hrvati su već davno u Vojvodini, vidi 11. poglavlje. 

89 Vidi isto tako Ivić 1971:43. 

90 O bliskosti vojvođanskih govora sa slavonskom, odnosno podravskom ekavšti- 


nom može se u Ivića naći na dosta mjesta. Začudna su njegova objašnjenja tih 
bliskosti. 

močkoga narječja, onda se može zaključiti da oni tvore logički 
povezanu cjelinu.?! Tako se može dobiti neuobičajna narječo- 
slovna slika. Tada jugoistočni govori Banata imaju osobine koje 
ih približavaju smederevsko-vršačkomu narječju (Ivić 1985:78). 
Pa se tako preko tih govora to narječje povezuje sa smederev- 
sko-vršačkim. »Po svojim osobinama smederevsko-vršački dija- 
lekat čini most između šumadijsko-vojvođanskog i kosovsko-re- 
savskog...« (Ivić 1985:91). Onda se pak kosovsko-resavski veže 
svojim osobinama uz prizrensko-timočki, pa tako dobijemo zao- 
kruženu sliku; »Mnoge od pominjanih osobina zahvataju... spa- 
jajući kosovsko-resavski dijalekat istovremeno sa dva ili tri od 
njegovih suseda (smederevsko-vršačkog, zetsko-sjeničkog i pri- 
zrensko-timočkog).« (Ivić 1985:107). 

Zanimljivo je pripomenuti da Pavlu Iviću*ž svi »greše«, čak 
i Aleksandar Belić kad se to ne uklapa u njegove sustave (vidi 
Ivić 1985:146). 


Položaj ijekavskoga, dvojbeno srpskoga narječja, posebice je 
zanimljiv. Ono zasigurno jest i istočno-hercegovačko i dubrova- 
čko. Velika je vjerojatnost da je ono preneseno iz Hercegovine 
u Srbiju. To je logičan slijed njegove rasprostranjenosti u od- 
nosu na moguće pravce »seoba« (vidi Ivić 1971., prilozi, Šemat- 
ska karta migracija). Devetnaesto je stoljeće ono stoljeće u ko- 
jemu se stvara osjećaj narodne pripadnosti, za mnoge koji toga 
osjećaja nijesu imali. Pod utjecajem srpske pravoslavne crkve 
i Vukovih izaslanika, sve se više pravoslavaca toga doba počinje 
osjećati Srbima. To je njihovo neosporno pravo, ali jezik (ili nar- 
ječje) kojime govore ne postaje samim tim činom srpskim. Za- 
nimljiv je tako, s pukojezikoslovnoga stajališta, stav nekih Srba 
iz Hrvatske koji su iznenada progovorili »ekavicom« i slučaj sa- 
mozvane »službene« paljanske politike u BiH koja je u svoju 


91 Pritom se treba čuvati zamke u koju nas Pavle Ivić želi uvući stapanjem šuma- 
dijskoga i vojvođanskoga narječja u jedno. Da bi to opravdao, ne libi se ni 
proturječnosti u jednoj te istoj knjizi. Tako na str. 74. u Ivić 1971. stoji: "da 
su prefiksi pre- i pri- u svim srbijanskim govorima šumadijsko-vojvođanskog 
dijalekta izjednačeni u pre-'", da bi to pobio nekoliko stranica dalje (vidi str. 
79. i 80.) 

92 Pavle je Ivić vrstan jezikoznanac, ali je često pristran i jednostrano usmjeren 
jezikoslov. 

93 Što se o Hercegovcima mislilo u doba Vuka Stefanovića vidljivo je iz njegovih 
spisa, a iz polemika koje je s uglednima Srbima svoga doba vodio (vidi pogla- 
vlje Srpski jezik i preustroj Vuka Stefanovića). 

paradržavu uvela srpski književni jezik (ekavicu) ne osjećajući, 
valjda, ijekavski štokavski kao svoj srpski jezik. 

Velike su, dakle, hrvatske zablude o hrvatsko-srpskome je- 
zičnome zajedništvu. Te jezikoslovne zablude izrastaju izravno 
iz hrvatskih povijesnih zabluda devetnaestoga stoljeća, a nijesu 
uvjetovane povijesnom nužnošću već krivim povijesnim i poli- 
tičkim prosudbama hrvatskih uglednika i utjecajnika toga sto- 
ljeća. To su zablude o hrvatsko-srpskom zajedništvu,% koje nam, 
istina, dolaze s istoka neizravno povezane s idejom o »jednom 
narodu triju zakona« (rimskoga, turskoga i grčkoga),%5 koja se 
onda razvila u ideju o jugoslavenstvu i tako slijedom do da- 
našnjih zbivanja. Otuda izvire povijesno prva jezikoznanstvena 
i jezikoslovna zabluda, Književni dogovor iz Beča (1850.). 


Taj dogovor nije bio posebice važan za razvoj hrvatskoga 
općeknjiževnoga jezika,% ali je bio važan za razvitak srpskoga 
kniževnoga jezika i hrvatske jezične norme, a bio je, za Hrvate, 
politički štetan (stalno se o njemu govorilo i na njega pozivalo 
kad je komu trebalo). 


Postavljanje Đure Daničića za tajnika JAZU i povjerena mu 
izradba hrvatskoga rječnika izazvali su novu jezikoslovnu za- 
bludu. Otada rječnici hrvatskoga općeknjiževnoga jezika nose 
pridjevak hrvatski ili srpski. To je početak nasilja nad hrvatskim 
jezikom koje se pojačava pobjedom hrvatskih vukovaca. 


Druga je povijesna zabluda vezana uz pogrješnu političku 
prosudbu da se hrvatska državnost ne može riješiti bez hrvat- 
sko-srpskoga dogovora u Hrvatskoj i uz zabludu ideje o jednome 
jeziku i jednome narodu."" To je odluka hrvatskoga sabora o 
nazivu hrvatskoga jezika, koju bismo mogli zvati ispravljenom 
zabludom? kojom se Ivan Mažuranić iskupio za potpisivanje 
Književnoga dogovora. 


Potpisivanje Novosadskoga dogovora nova je zabluda hrvat- 
skoga jezikoslovlja. Ona je, uz Književni dogovor, i neizravan 
dokaz o samobitnosti hrvatskoga jezika, jer su i jedan i drugi 
dogovor pokušaj stvaranja jedanoga jezika od dvaju jezika. No- 


94 Preteča je tih zabluda ideja o panslavizmu. 
95 Vidi djela Vuka Stefanovića Karadžića. 
96 Vidi 4. poglavlje. 


97 Iz toga je iznikla ideja o nazivu jezika hrvatski ili srpski, hrvatskosrpski..., 
kojega smo se, ne tako davno, zauvijek riješili. 
98 Vidi 8. poglavlje. 

vosadski je dogovor, za razliku od Književnoga, imao obvezujući 
karakter sa svima posljedicama koje iz toga proizlaze. Ni to 
nije moglo uništiti hrvatski jezik, pače dovelo je do ozbiljnoga 
osvješćivanja hrvatskih jezikoznanaca i jezikoslova (i ne samo 
njih) i do zbiljne pobune izražene u svima poznatoj Deklaraciji 
o hrvatskome jeziku. 


I zadnja zabluda o kojoj ćemo govoriti, jezikoslovne je na- 
ravi, a odnosi se na nazivak staroslavenski za crkvenoslovjenski 
jezik. Taj nazivak daje lažnu predodžbu o tome da bi taj jezik 
mogao biti zajedničkim prajezikom svih Slovjena. 

Kada govorimo o krivotvorinama pristojnost nam nalaže da 
počnemo s hrvatskima. 


Prva je krivotvorina krivotvorina o nazivu jezika (vidi prije). 


Druga je krivotvorina prekid s hrvatskom tradicijom koji 
počinje s Maretićevima djelima i djelima drugih hrvatskih vu- 
kovaca.? Taj prisilni prekid s hrvatskom sljednošću, te kori- 
štenje djela Vuka Stefanovića Serbijanca i Đure Daničića kao 
glavnih ili isključivih izvora nije mogao postići svoj cilj, jer su 
se hrvatski vukovci preko tih djela posredno vraćali hrvatskim 
izvorima, a da toga nijesu bili svjesni. Dovoljno je pogledati 
Daničićevu Srpsku sintaksu da bi se vidjela važnost hrvatskih 
izvora u djelima tih dvaju srpskih jezikoslova. 


Treća je krivotvorina vezana uz pravopisnu problematiku. 
»U tome smislu za svjedoka rado uzimamo stoljeće staru knjigu 
koja to zaslužuje već po svojem naslovu: Istorija hrvatskoga pra- 
vopisa latinskijem slovima najčuvenijega hrvatskog vukovca 
Tome Maretića. O autoru reći kako je bio »saborskim zastup- 
nikom s protunarodne unionističke liste« za sam je predmet 
manje važno nego mu knjigu doista poznavati. Dokaz pak tome 
nipošto ne mogu biti riječi: 'Analizom jezika starih hrvatskih 
isprava i knjiga dokazuje sam Maretić, a za njim i Josip Pasarić, 
da su hrvatski pisci od listine Kulina Bana pa do suvremenika 
pisali više fonološkim no morfonološkim pravopisom... jer u Ma- 
retićevoj knjizi nema ni analize jezika, ni starih hrvatskih ispra- 
va, ni Kulina bana.« (Vončina 1993:128).1% Maretić svoje kri- 
votvorine (on ih naravno tako ne naziva) temelji na svojemu 
mišljenju o Vuku Stefanoviću jer je »[...] smatrao da sva dobra 


99 Vidi 5. poglavlje. 
100 Upućujem na tu zanimljivu knjigu prof. dr. Josipa Vončine vezanu djelimice 
uz problematiku ove knjige. 

rješenja u jeziku hrvatske književnosti potječu od Vuka Stefa- 
novića Karadžića«, a »Maretićev je suvremenik i istomišljenik 
Ivan Broz svoje čitateljstvo uvjeravao kako je Daničić 'mimo 
Vuka najbolji znalac jezika hrvatskoga.'« (Vončina 1993:128). 
Zanimljiva su ta stajališta hrvatskih jezikoznanaca kad ih uspo- 
redimo s nekima stajalištima Pavla Ivića. »Novoosnovano Dru- 
štvo srpske slovesnosti prihvatilo je rad na terminologiji kao 
jedan od svojih glavnih zadataka. Rodoljubivi i veoma agilni 
književnik Jovan Sterija Popović, jedan od vodećih članova 
Društva postarao se da izradi jedan od predloga za odabrane 
struke, većim delom prevodeći sa latinskog. Neki od njegovih 
termina, datih na javno raspravljanje, nisu bili u skladu sa 
strukturom srpskohrvatskoga jezika. [...] Njegovoj inicijativi se 
usprotivio Vuk Karadžić izjavljujući da obrazovani ljudi još uvek 
nemaju pouzdano osećanje za narodni jezik i da Društvo ne bi 
smelo podržavati svojim autoritetom rđavo skovane termine.« 
(Ivić 1990:121). Jesu li se ti obrazovani ljudi rađali obrazovani 
ili su se možda kao nenarodni rodili kada »narodni jezik« nisu 
poznavali? Pitanje ima još više smisla ako se zna da bi Jovan 
Sterija Popović trebao pripadati vojvođanskomu narječju. Na 
koji je to narod Vuk onda mislio, kada je govorio da srpski obra- 
zovani ljudi »nemaju pouzdano osećanje za narodni jezik«? 


Sve to postaje još nerazumljivije kada u Ivića pročitamo: 
»Bogoslav Šulek, rodom Slovak, koji je 1838. godine kao dva- 
desetogodišnji mladić prešao u Hrvatsku i naučio jezik svoje 
nove domovine. U svojim rečnicima i terminološkim priručnici- 
ma on je prevodio svoje reči na hrvatski, oslanjajući se na svoje 
poznavanje jezika i na postojeće rečnike...« (Ivić 1990:123). Kako 
to da Slovak razumije bolje ustroj jezika koji je u dvadesetoj 
naučio nego netko komu bi taj jezik trebao biti materinji (Jovanu 
Steriji Popoviću srpski)? 

Zanimljivo je i ovo Ivićevo shvaćanje: »Tačno je shvatanje 
Vatroslava Jagića prema kojem se 'osećanje jezične srodnosti 
ne upravlja prema pojedinim tačkama iz uporedne gramatike, 
već prema ukupnom utisku svih pojava jezičke, kulturne i čak 
političke prirode.'« (Ivić 1985:20). Zanimljivo je da to vrijedi za 
granicu između »srpskohrvatskoga« i bugarskoga jezika, a isto 
tako i za granicu između »srpskohrvatskoga« i slovenskoga je- 
zika (Ivić 1985:20), a ne vrijedi za granicu između hrvatskoga 
i srpskoga jezika. 

Uz već navedene krivotvorine, bilo bi korisno upozoriti na 
neke koje su izravno vezane uz tekstove. Počnimo s transkrip- 

cijskom krivotvorinom. U Fortisovu zapisu Hasanaginicel%! na- 
lazimo primjerice: snjezi, poletjeli, da bi u Vukovu zapisu na- 
šli: snijeg, odletili. Inače je Vuk imao posebnu osobinu: srp- 
skim je književnicima (i drugim pismenima Srbima) otkad pišu 
tzv. »narodnim jezikom« govorio da srpski ne znaju. Tako je u 
recenziji knjige Usamljeni junoše pisao da Milovan Vidaković 
griješi kad piše vidu, radu, poletu, namjesto vide, rade, po- 
lete itd. (Skupljeni gramatički i polemički spisi, 1894. str. 128.). 
Svi, osim Vuka Stefanovića, griješe ili jezik iskrivljuju, pa ih je 
on stalno ispravljao. Kao da se nije znalo kako narod govori ili 
je možda bolje reći da se nije znalo koji narod kako govori.10 
Tu dvojbu pokazat ćemo na još jednome primjeru. U Basnama 
Dositeja Obradovića u prvoj rečenici basne Orao i lisica iz 1778. 
nalazimo primjerice riječi: druženstvo, vsegdašnje, živu (3. 
l.m.pr.), a u izdanju od 1850. umjesto tih riječi nalazimo: 
društvo, svakdašnje, žive; druge su riječi u rečenici, osim 
riječi među, ostale potpuno iste. Jesu li se neke riječi u među- 
vremenu u srpskome jeziku promijenile? To je pitanje tim za- 
nimljivije što je prema Pavlu Iviću (Ivić 1985) osnovica srpskoga 
književnoga jezika šumadijsko-vojvođansko narječje. U mnogi- 
ma, ako ne i u svima, govorima tako sklopljena narječja nala- 
zimo u 3.). množine mnogih glagola -u, tamo gdje bi u književ- 
nome bilo -e. Iz toga se lako može zaključiti da kada su srpski 
pisci toga doba pisali po Vukovu načelu, koje je Vuk Stefanović 
od drugih preuzeo i preoblikovao u »Piši kako govoriš...« onda 
im je Vuk prigovarao da se tako srpski ne piše niti govori.193 

Vuku Stefanoviću nisu samo Srbi griješili. Griješio je čak i 
Ivan Gundulić, kaže Vuk, tumačeći stihove Gundulićeva Osma- 
na: »Na mnogijem mjestima mogao je pjesnik ove pogrješke po- 
praviti u onijem stihovima, a u kojima se to nije moglo one je 
mogao drukčije načiniti, samo je pomislio, da onako nije dobro« 
(V.S.K. Spisi III. str. 205.). Dakle, ne samo da je Ivan Gundulić 
griješio kada je pisao, nego je griješio i kada je stihove stvarao; 
»one je (stihove, op. M.K.) mogao drukčije načiniti«. 


101 Vidi Vončina 1993:145. 

102 Jedan je spisatelj Vuku odgovorio: "Zato svaki Srbin... koi e međ Srbima 
odrastio, upravo srpski govori nit i kakve napisane gramatike na to ne 
treba;“ (Skupljeni gramatički i polemički spisi II., 1894. str. 128.). 

103 To je načelo ustvari značilo: Piši onako kako Vuk Stevanović govori da bi 
trebao pisati, govori onako kako Vuk Stevanović misli da treba govoriti. 

